ފިރިމީހާ ގެއަށް އައިސް އަނބިމީހާ އާއި ސުވާލުކުރިއެވެ. "ޢަޞްރު ނަމާދުކޮށްފިން ހެއްޔެވެ؟"\nޖަވާބުގައި ބުނީ ނުކުރާ ކަމަށެވެ. ސަބަބެއް ކަމަށް ބުނީ ބޭރުން އައިއިރު ވަރުބަލިވެފައި ހުރުމުން ފަރުވާކުޑަކޮށްލާފައި ނިދުނީ ކަމަށެވެ.\nއަނެއް ދުވަހަކީ ފިރިމީހާ އެހެން ސިޓީއަކަށްދާން އޮތް ދުވަހެކެވެ. ފްލައިޓް ޖައްސާނެ ވަގުތު ބަލައި ފިރިމީހާއަށް އަނބިމީހާ ގުޅަމުން ގެންދިއައެވެ. ފޯން ރިންގވެއެވެ. ނަމަވެސް ޖަވާބެއް ނުދެއެވެ.\nފިރިމީހާ އަނބިމީހާއަށް ގުޅިއެވެ. ހޮޓަލަށް ދެވުނުތާ4ގަޑިއިރު ފަހުންނެވެ. އަނބިމީހާގެ ފޯނުކޯލުތަކަށް ޖަވާބުނުދީ އެހައި ލަސްކުރީތީ ގިނަ ޝަކުވާތަކެއް ކުރިއެވެ.\nފިރިމީހާ ބުންޏެވެ. "ވަރުބަލިވެފައި ހުރުމުން ނިދައިލީއެވެ."\nޖަވާބުގައި "ފޯނު ނަގާފައި 3،4 މިނިޓް ވާހަކަ ދައްކާލާފައި ނުނިދީ ކީއްވެގެންތޯ؟" ސުވާލުކުރުމުން ފިރިމީހާ ބުންޏެވެ. "އިއްޔެ ތިބާ ޢަޞްރު ނަމާދުކޮށް ނިދުމުގެ ކުރިން ނަމާދުކޮށްލަން ނަގާނީ ހަމަ 4،5 މިނިޓް ނޫންހެއްޔެވެ؟ އަހަރެންނަށް ފޯނުކުރުމަށްވުރެ ﷲ ތަޢާލާގެ ގޮވާލެއްވެވުމަށް (ބަންގިއަށް) ޢިޖާބްދިނުން މާ މުހިންމު ނޫން ހެއްޔެވެ؟ ބޮޑަށް ލޯބިވާންވީވެސް ފަރުވާ ބަހައްޓަންވީވެސް ﷲ ތަޢަލާއަށް ނޫން ހެއްޔެވެ؟"\nއަނބިމީހާ މާފަށް އެދުމުން ފިރިމީހާ ބުންޏެވެ. "މާފަށް އެދެންވީ އަހަރެންގެ ކިބައަކުން ނޫނެވެ! ﷲ ތަޢާލާގެ ޙަޟްރަތުންނެވެ. އަހަރެންނަށް ލޯބިދެވެނީވެސް އަދި ކަމެއް ކޮށްދެވެނީވެސް ﷲ ތަޢާލާ އެކަން މިންވަރުކުރެއްވެވުމުންނެވެ. ދެމީހުންނަށް އެކުގައި ސުވަރުގެ ވަދެވޭނީ އެކަމަސް އެދިގެން ދެމީހުން ކުރާ މަސައްކަތުންނެވެ."\nލޮބުވެތި އުޚުތުންނޭވެ! ތިއަ ކަނބަލުންދެގެ ޙަޤީޤީ ލޯބިވާ ފިރިއަކު ނަމަ އެންމެ ބޮޑަށް ބޭނުންވާނީ ތިބާ އާއިއެކު ސުވަރުގޭގައިވުމަށެވެ! އެފަދަ ފިރިން އެންމެ ބޮޑަށް ކަންބޮޑުވާނީ އަނބިމީހާގެ ނަމާދާއިމެދުގައެވެ. އަދި ހަމަ އަނބިމީހާވެސް ހަމަ މިގޮތަށް ފިރިމީހާ އާއިމެދު ކަންތައްކުރަންވާނެއެވެ. ވިސްނަިދޭންޖެހޭ ކަންކަމުގައި ވިސްނައިދޭންވާނެއެވެ! ދެމަފިރިންނަށް އެކުގައި ސުވަރުގެ ވަދެވޭނީ އެއިރުންނެވެ.\nމިފަދަ ފިރިއަކު ލިބިއްޖެނަމަ ކިޔަމަންތެރިވުމުގެ ގޮތުން ކުރިމަތީގައި ކުޑަކަކޫވެސް ޖަހާށެވެ! ލޯބިދީ ޚިދުމްތަކުރުމުގަ ޤުރްބާންވެސްވާށެވެ! މިފަދަ އަންތބަކު ލިބުނުނަމަވެސްމެއެވެ!


Nurahkaatheri beyyeh, edhenee dheelathi ehee eh\nހަނާ އުމަރު -- މިވަގުތުވެސް ހަނާ އޮތީ ކުޅުދުއްފުށީ ރީޖަނަލް ހޮސްޕިޓަލްގައި އެޑްމިޓްކޮށްފަ\nނުރައްކާތެރި ބައްޔެއް، އެދެނީ ދީލަތި އެހީއެއް\nކުޅުދުއްފުށީ ޒަބަރުދުޖުދުގޭ ހަނާ އުމަރަކީ ވަރަށް މަދުން ނޫނީ ނުފެންނަ ބައްޔެއްކަމަށްވާ ހެރެޑިޓަރީ ހެމަރެޖިކް ޓެލެޖެކްޓޭސިއާ ގެ ވޭން ތަހައްމަލް ކުރަމުން ދާ އުމުރުން 18 އަހަރުގެ ކުއްޖެކެވެ.\nހެރެޑިޓަރީ ހެމަރެޖިކް ޓެލެޖެކްޓޭސިއާ ނުވަތަ އެޗްއެޗްޓީއަކީ ވާރުތަ ކުރާ ބައްޔެކެވެ. މި ބަލީގެ ސަބަބުން ހަށިގަނޑުގެ ގުނަވަންތަކުން ހުއްޓުމެއް ނެތި ލޭއައިސް ހަށިގަނޑުގެ ތަންތަން ނޫފައިގަތުން ފަދަމައްސަލަ ދިމާވެފައެވެ.\nމިހާ ޅަ އުމުރުގައި ހަނާ މިދަނީ މިފަދަ އެތަށް ވޭނަކަށް ކެތްކުރަމުންނެވެ. ކޭއޯއަށް މައުލޫމާތު ދެމުން ހަނާގެ މަންމަ ހުސްނާ މުހައްމަދު ބުނީ ފުރަތަމަ މި މައްސަލަ ދިމާވީ މިދިޔަ އަހަރުގެ އޮކްޓޯބަރ މަސްތެރޭގައި ކަމަށާއި ފުރަތަމަ ލޭ އަންނަން ފެށީ ނޭފަތުން ކަމަށެވެ. ނަމަވެސް ފަހުން ކުޑަކަމު ދިއުމަށް ދަތިވެ ކުޑަކަމުދާއިރު ވެސް ލޭ އަންނަ ފެށިކަމަށް ހުސްނާ ބުންޏެވެ.\nމީގެ އިތުރުން ފަރުވާ ހޯދުމަށް މާލެއަށްވެސް4ފަަހަރު ދެވިއްޖެ ކަމަށާއި އަދި މިއަހަރު މާރޗު މަސް ތެރޭ ރާއްޖޭން ބޭރަށް ވެސް ގޮސް ގިނަ ޓެސްޓުތަކެއް ހެދިން ހުސްނާ ބުންޏެވެ.\n"އިންޑިޔާއިން ހަދަން ހެދީ ޖެނެޓިކްސް ޓެސްޓެއް. ދެން މަހެއް ފަހުންނޭ ބުނީ އެ ޓެސްޓުގެ ނަތީޖާ ލިބޭނީ، ދެން ޓެސްޓުން ނަތީޖާ ނެގެޓިވް އެކަމަކު ޑޮކްޓަރުން ބުނި ޖެނެޓިކްސް ގެ މައްސަލައެކޭ އުޅެނީ" ހުސްނާ ބުންޏެވެ.\nއާއިލާގެ އިތުރު މީހަކަށް މި މައްސަލަ ދިމާވެފައިވާ ނުވާކަން ފާހަގަކޮށް ހުސްނާ ބުނީ މިއީ ކޮން ބައްޔެއްކަންވެސް އެނގުނީ އެންމެ ފަހުން މާލެގޮސް ހެދި ޓެސްޓުތަކުން ކަމަށެވެ. އަދި އެފަހަރު މާލެއަށް ދެއްކުމުން ބޭސްފަރުވާ އަވަސް ކުރުމަށް ބުނެފައިވާ ކަމަށާއި ރާއްޖޭން ބޭރަށް ގެންދިއުމަށް ހަނާއަށް އާސަންދަ ލިބިފައިވީ ނަމަވެސް އެހީތެރިއާއަށް އާސަންދަ ހަމަނުޖެހޭތީ އެކަމަށް އެއާއިލާއަށް ވަނީ އެހީތެރިކަން ބޭނުން ވެފައެވެ.\nއަދި މިހަފަހަރު ބޭރަށް ގޮސް ކުދި ނާރުތައް އަންދައިގެން ބައްޔަށް ފަރުވާއެއް ލިބޭނެ ކަމުގެ އުންމީދު ޑޮކްޓަރުން ދީފައިވާކަމަށް ހުސްނާ ބުނެފައިވެއެވެ.\nހުސްނާ ބުނީ ބޭރަށް ގޮސް އެތަނުގައި ފަރުވާއަށް މަޑުކުަރަން ޖެހޭނީ ކިހާ މުައްދަތެއް ކަމެއް ނޭނގޭކަމަށާއި އަދި އެކަމަށް ދާނެ ހަރަދުވެސް ސީދާ ބުނަން ނޭނގޭކަމަށެވެ. މި ވަގުތު ވެސް ހަނާ އޮތީ ކުޅުދުއްފުށީ ރީޖަނަލް ހޮސްޕިޓަލްގައި އެޑްމިޓްކޮށްފައެވެ.\nވީމާ ހަނާއަށް ތިޔަ އެންމެހާ ފަރާތްތަކުގެ ދީލަތި އެހީ ނުހަނު ބޭނުންވެއެވެ. އަޅުގަނޑުމެންގެ ދުޢާއަކީ ހަނާއަށް އަވަސް ޝިފާއެއް މިންވަރު ކުރެއްވުމެވެ.\nހަނާއަށް އެހީތެރިކަން ފޯރުކޮށްދިނުމަށް:\nހުސްނާ މުޙައްމަދުގެ އެކައުންޓް ނަންބަރު 7730000031313\nހުސްނާއަށް ގުޅޭނެ ނަންބަރު: 9101234 / 7860170\nނޭނގި ސިޔާސީ ޕާޓީތަކަށް ވައްދާ މައްސަލަ މަޖިލީހުން ބޭރުކޮށްލައިފި\nމުހައްމަދުގެ ވަކިވުން، ސިއްހީ ދާއިރާއަށް ލިބުނު ބޮޑު ހީނަރުކަމެއް


SunOnline: Feature: Boonboon kan'daafai dhaa vehicle thakuge shikaara akah mausoom rayyithumeehaa!\nބޫންބޫން ކަނޑާފައި ދާ އުޅަނދުތަކުގެ ޝިކާރައަކަށް މައުސޫމް ރައްޔިތު މީހާ!\nމުޙައްމަދު ސަމާޙު 11 Jun 2018, 10:47\nމީގެ ކުރިން ހިނގާފައި އެކްސިޑެންޓެއް ދައްކުވައިދޭ ގޮތައް ރައްކާ ރޯޑް ޝޯގައި ކުޅެފައިވާ މަންޒަރެއް--ފޮޓޯ/ ޕޮލިސް\n"މަގުތައް ކިތަންމެ ފުޅާކޮށް ފެނުނަސް. އެމަގު ކިތަންމެ ރީތިވިޔަސް. މަގުމަތީގެ ކިތަންމެ ބައިވަރު ގަވައިދުތަކެއް ހެދިފައި ހުއްޓަސް. އެހެން މީހަކަށް ބަލާލުމެއް ނެތި ބާރު ސްޕީޑްގައި ވެހިކަލްތައް ދުއްވާނަމަ މަގުތަކުގެ އަމާންކަން ގެއްލިދާނެ،" ހުޅުމާލެ ޓްރެފިކް ޕޮލިހުގެ ޑެޕިއުޓީ ހެޑް ސަބް އިންސްޕެކްޓާރ އޮފް ޕޮލިސް އަހުމަދު ވަހީދު ރޭ"ސަން"އަށް ދިން އިންޓަވިއު ފެށީ މިހެންނެވެ.\nވަހީދު ވިދާޅުވީ ވަރަށްވެސް ތެދު ވާހަކަފުޅެކެވެ. މަގުމައްޗަކީ ތިމާއަށް ހިތަކަށް ލިބިފައިއޮތް ތަނެއް ކަމަށް ހީކުރުމަކީ އަދި ކުށްހީއެކެވެ. އެ ވިސްނުން ބަދަލު ކުރަންޖެހެއެވެ. މަގުމައްޗަކީ ތިމާއާ ތިމާގެ މުޅި މުޖްތަމައުވެސް ބޭނުން ކުރަން އޮންނަ އެންމެންގެ ތަނެކެވެ. މަގު ކިތަންމެ ފުޅާކޮށް ފެނުނަސް ސައިކަލުގެ މުއްގަނޑަށް "ފެލާލެވުނު ވަރަކަށް ފެލާކަށް" ނުޖެހެއެވެ. ދާންވީ މަންޒިލަށް 10 މިނިޓުން ނުދެވޭނެ ވަރުގެ ތަނެއް ހަމަ ގައިމުވެސް މި މާލޭ ސަރަހައްދަކު ނޯންނާނެއެވެ.\nހުޅުމާލޭގައި އެކްސިޑެންޓް ވެފައި --- ސަން ފޮޓޯ\nއައްޑޫ ސިޓީއަކީ އެންމެ އާންމުކޮށް މިރާއްޖޭގައި އެކްސިޑެންޓް ހިނގާއެއް ސިޓީއެވެ. އެއަށް ފަހު ލާމު ލިންކް ރޯޑް ލިސްޓަށް ލަމާހެއްޔެވެ. އެ ދެ ތަނުގައު އެތައް ބައިވަރު އެކްސިޑެންޓެއްވަނީ ހިނގާފައެވެ. އެ ލިސްޓް ދިގުވެފައި އެތައް ފުރާނައަކާ ގުޅުވެއެވެ. އެއަށް ފަހު ދެން މާލޭ ސަރަހައްދެވެ. ހާއްސަކޮށް މާލޭގެ އެންމެ ބޮޑު އެއް އަވަށް ހުޅުމާލެއެވެ.\nހުޅުމާލެ ޓްރެފިކް ޕޮލިހުގެ ޑެޕިއުޓީ ހެޑް ސަބް އިންސްޕެކްޓާރ އޮފް ޕޮލިސް އަހުމަދު ވަހީދު ވިދާޅުވީ ނިސްބަތުން ހުޅުމާލޭގައި ހިނގާ އެކްސިޑެންޓްގެ އަދަދު މަދު ކަމަށާއި ނަމަވެސް ހުޅުމާލޭގެ މަގުތަކަކީ ތާރު އަޅާ ރަނގަޅު ފެންވަރަކަށް ތަރައްގީކޮށްފައިވާ ތަންތަން ކަމުން އެކްސިޑެންޓްތަކުގައި ލިބޭ ގެއްލުން ބޮޑުވަނީ ކަމަށެވެ.\nއައްޑޫ ސިޓީގެ ލިންކު ރޯޑުގައި މިރޭ އެކްސިޑެންޓްވި ކާރާއި -- ސަން ފޮޓޯ: ކިޔުންތެރިއެއް\nހުޅުމާލޭގައި ހިނގާ އެކްސިޑެންޓްތަކާއި ރޭސް ޖަހާ ފަރާތްތަކާ ގުޅުމެއް ނެތް\nހުޅުމާލޭގައި ހިނގާ އެކްސިޑެންޓްތަކުގެ އެންމެ ބޮޑު ތުހުމަތެއް އަބަދުވެސް އަމާޒުވަނީ ރޭސް ޖަހާ މީހުންނަށެވެ. ނަމަވެސް ރޭސްޖަހާ މީހުން މިހާރު އެކަން ކުރަނީ އެކަމަށް ކަނޑައެޅިފައިވާ އަދި ހުއްދަ ދޭ ވަކި ދުވަސްތަކެއްގައެވެ. އާންމުން އުޅޭ މަގުތަކުގައި މިހާރު ރޭހެއް ނުޖަހައެވެ. ރޭސިން އެސޯސިއޭޝަނުން އަންނަނީ ވަރަށް ފުރިހަމައަށް އެކަން ތަންފީޒު ކުރަމުންނެވެ.\nވަހީދުވެސް ވިދާޅުވީ ރޭސް ޖެހުމަށް ހާއްސަ ކުރެވިފައިވާ ސަރަހައްދުތަކުގައި އެކަން ކުރިއަށްދަނީ ފުލުހުންގެ ބެލުމުގެ ދަށުން ކަމަށާއި ރޭސް ޖަހަން ރަޖިސްޓްރީވެގެން ހުޅުމާލެދާ މީހުން އެކަން ކުރަނީ ސަލާމަތީ ވަސީލަތްތަކާއެކު ކަމަށެވެ.\nމައްސަލައަކީ ބާރު ސްޕީޑް\nވަހީދު ވިދާޅުވީ ރޭސް ޖަހަން އަންނަ މީހުންނަށް ހާއްސަ ދުވަސްތަކާއި ވަކި ސަރަހައްދެއް ކަނޑައެޅިފައި އޮތް ނަމަވެސް ބައެއް ފަހަރު ހުޅުމާލެއަށް މާލެއިންދާ ބައެއް މީހުންނާއި ހުޅުމާލޭގައި އުޅޭ ބައެއް މީހުންވެސް ބާރު ސްޕީޑުގައި ސައިކަލު ދުއްވާ ކަަމަށެވެ. އަދި ގިނަ ފަހަރު އެކަން ކުރަނީ އާންމުން ހިނގާބިނގާވެ އަދި ދުއްވާ ހަދާ މަގުތަކުގައި ކަމަށާއި އެތައް ފަހަރު އެފަދަ ކަންކަން ކުރާ މީހުން ހުއްޓުވައި ނަސޭހަތްތެރިވެފައިވާނެ ކަމަށެވެ.\nހުޅުމާލޭގައި މިއަދު ހެނދުނު ހިނގި އެކްސިޑެންޓްގައި ކާރަށް ބޮޑެތި ގެއްލުން ތަކެއް ލިބިފައި --- ފޮޓޯ: ޓްވިޓާ\n" ހުޅުމާލެއަށް ދުއްވަން އަންނަ ބައެއް ފަރާތްތަތަކާއި އެ އަވަށުގައި ދިރިއުޅޭ ބައެއް ފަރާތްތަކުގެ ފަރާތުން ވަރަށް ބޮޑަށް އެބަ ފާހަގަވޭ ބާރު ސްޕީޑުގައި ސައިކަލު އަދި އެހެނިހެން ވެހިކަލްވެސް ދުއްވާކަން. ކޮންމެހެން ރޭސް ޖަހާކަށް ނޫން. ހަމަ ދުއްވާއިރުވެސް ބާރީ ދުއްވާލެއް،" ވަހީދު ވިދާޅުވިއެވެ.\nލައްކައަކާ ގާތް ކުރާ އާބާދީއަކަށް 70 އެއްހާ ފުލުހުން!\nހުޅުމާލޭގެ އާބާދީ އެތައް އިންސައްތައަކުން މަތިވަމުން އަންނައިރު ބަންދު ދުވަސްތަކާއި އެހެނިހެން ބޭނުންތަކުގައިވެސް އެ އަވަށަށް އަރާ މީހުންގެ ކަންކަން ބެލުމަށް އެކަށީގެންވާ އަދަދަކަށް ފުލުހުން ތިބެން ޖެހެއެވެ. ނަމަވެސް އެކަން އަދި ވަނީ ފުރިހަމަ ކުރެވޭ ގޮތް ނުވެފައެވެ. ސައިޒުން އަދި އާބާދީގެ ގޮތުންވެސް ބޮޑު ހުޅުމާލެ ޕެޓްރޯލް ކުރަނީ އެކަމަށް އެކަށީގެންވާ އަދަދުގެ ފުލުހުން ބޭނުންކޮށްގެން ނޫންކަން ފުލުހުންވެސް ގަބޫލުކުރެއެވެ. ނަމަވެސް އަވަސް މުސްތަގުބަލެއްގައި އެކަންކަން ހައްލު ކުރުމަށް ފުލުހުންގެ ވެރިން ދަނީ މަސައްކަތް ކުރަމުންނެވެ.\n" ވަސީލަތުގެ ގޮތުންނާއި އިންސާނީ ވަސީލަތުގެ ގޮތުންވެސް އެބަހުރި ގޮންޖެހުންތަކެއް. އެކަންކަން ހައްލު ކުރަން މިދަނީ މަސައްކަތް ކުރަމުން. ޕްލޭން ތަކަކާއިއެކު މަސައްކަތްތައް ކުރިއަށް ގެންގޮސް ހައްލެއް ހޯދަން މުއައްސަސާއިން ދަނީ މަސައްކަތް ކުރަމުން،" ވަހީދު ވިދާޅުވިއެވެ.\nހޯމް މިނިސްޓަރު އަޒްލީން އަހުމަދުވެސް ވިދާޅުވީ، ހުޅުމާލޭގެ މަގުތަކުގެ ސަލާމަތީ ކަންކަން ހަރުދަނާކޮށް ރައްޔިތުންނަށް ރައްކާތެރިކަން ކަށަވަރުކޮށްދިނުމަށް އިތުރު ފިޔަވަޅުތަކެއް އެޅުމުގެ މަސައްކަތް ކުރަމުންދާ ކަމަށާއި އަވަސް މުސްތަގުބަލެއްގައި އެ ފިޔަވޅުތައް އެޅިގެންދާނެ ކަމަށެވެ.\nއިތުރު ސްޕީޑް ބްރޭކަރުތަކެއް\nއައްޑޫ ސިޓީގައި ސިލްސިލާކޮށް ހިނގަމުން އައި އެކްސިޑެންޓްތަކަށް ހައްލެއް ހޯދުމަށް ސިޓީ ކައުންސިލާއި އައްޑޫ ޕޮލިސް އަދި ކަމާބެހޭ މުއައްސަސާތައް ގުޅިގެން މީގެ ކުރިން ގިނަ އަދަދެއްގެ ސްޕީޑް ބްރޭކަރުތަކެއް މަގުތަކުގައި ގާއިމުކުރިއެވެ. އޭގެ އެދެވޭ އަސަރު ވަނީ ކިތަންމެހާވެސް ކޮށްފައެވެ. ފުލުހުންވެސް ގަބޫލުކުރާ ގޮތުން އިތުރު ސްޕީޑް ބްރޭކަރުތަކެއް ހުޅުމާލޭގައި ގާއިމުކުރަން ޖެހެއެވެ. އެކަމުގެ މަސައްކަތް ދަނީ ކުރިއަށެވެ.\nހުޅުމާލެ މަގު މަތި--ސަން ފައިލް ފޮޓޯ\n"އިތުރު ބަންޕަރު ތަކެއް ގާއިމު ކުރަން މިދަނީ މަސައްކަތް ކުރަމުން. އެކަމުގެ ސަބަބުންވެސް ކޮންމެވެސް ވަރެއްގެ ހައްލެއް އަންނާނެ،" ވަހީދު ވިދާޅުވިއެވެ.\nމިއަދު އޭނަ، މާދަމާ އަހަރެން!\nމިދިޔަ އަހަރުގެ ސެޕްޓެމްބަރު މަހުގެ ތެރޭގައި ތ. ތިމަރަފުށީ އިރަމާގޭ އުމުރުން 62 އަހަރުގެ އިބްރާހިމް ރަޝީދު އާދަމް ހުޅުމާލޭ ހަބީބު ބޭންކު ސަރަހައްދުގައި ހުއްޓާ 18 އަހަރު ނުފުރޭ ކުޑަކުއްޖަކު ދުއްވި ސައިކަލަކުން ޖެހި އޭނާއަށް އޭޑީކޭގައި ފަރުވާ ދެނިކޮށް ވަނީ މަރުވެފައެވެ. ފަސް ކުދިންގެ ބައްޕަ ކުއްލިއަކަށް މަރުވީ އެ ހާދިސާގައި އޭނާގެ އެއްވެސް ކުށެއް ނެތިއެވެ. އޭނާއަކީ އާދައިގެ މީހެއް ފަދައިން އެންމެންނަށް ބޭނުންކުރަން އޮތް މަގު ބޭނުން ކުރި މީހެކެވެ.\nއިބްރާހިމް ރަޝީދު އާދަމްގެ މަހާނަ --- ސަން ފޮޓޯ: ފަޔާޒު މޫސާ\nރަޝީދުގެ މަރަށް ނުވަ މަސްވާން ކައިރިވެފައި ވަނިކޮށް، ހޮނިހިރު ދުވަހުގެ ރޭ ހަމަ އެފަދަ ހާދިސާއެއްގައި އުމުރުން 24 އަހަރުގެ މުހައްމަދު ސޮބާހު ހުސައިން މަރުވީއެވެ. އޭނާ ދިޔައީ މައިން ބަފައިންނާއި އާއިލާގެ ހުވަފެންތައް ހަގީގަތަކަށް ހެދުމަށް އާކިޓެކްޗާ ކިޔަވަމުންނެވެ. ފުރާވަރުދެ ދެ ޒުވާނަކަށް ހިތަކަށް މަގު ލިބުމުން ހިއްލާލި ސްޕީޑުގެ އާހިރު ނަތީޖާއަކީ އެންމެންގެ ލޯބިވާ ސޮބާހުގެ ކުއްލި މަރެވެ.\nމިފަދަ އެތައް ހާދިސާއެކެވެ. މިއަދު ސޮބާހުއެވެ. މާދަމާ އަޅުގަނޑު ނުވަތަ އެހެންމީހެއް ނޫކަން ވެސް ނޭނގެއެވެ. ބާރު ސްޕީޑުގައި ދުއްވާ ސައިކަލުތައް ނުވަތަ ވެހިކަލްތައް ހުއްޓުވޭނީ ފަރުދީ ޒިންމާއަދާކޮށްގެންނެވެ.\nއަމިއްލަ ނަފުސާ ސުވާލު ކުރާށެވެ. ތިމާގެ ގޭގައި ބާރު ސްޕީޑުގައި ސައިކަލު ދުއްވާ މީހަކު އުޅޭނަމަ އޭނާ ގާތު މަޑުން ސައިކަލު ދުއްވަން ބުނެވުނީ ކިތައް ފަހަރުތޯއެވެ. އެހެން ބުނި ނަމަވެސް ބާރަށް ދުއްވާ މީހާ ހުއްޓުވަން ތިމާ ކުރީ ކޮން މަސައްކަތެއްތޯއެވެ. ތިއީ ބާރަށް ސައިކަލު ދުއްވާ މީހެއް ނަމަ ސޮބާހު އަދި ރަޝީދު ފަދަ މީހަކަށް ވީ ގޮތް ތިމާގެ ސަބަބުން އެހެން މީހަކަށް ވެއްޖެނަމަ އެ ކަންތައްތަކުގެ މަތިން ހަނދާން ނައްތާލެވޭނެތޯއެވެ. މިކަހަލަ ސުވާލުތައް ބައިވަރެވެ. ޖަވާބަކީ އެންމެ ޖަވާބެކެވެ. ފަރުދީ ޒިންމާއެވެ.\nރަޝީދު މަރުވީ 18 އަހަރު ނުފުރޭ ކުއްޖަކަށް ސައިކަލު ދިނުމުންނެވެ. ސޮބާހު މަރުވީ، ލައިސަންސްވެސް ނެތި ބާރު ސްޕީޑުގެ ދުއްވި ޒުވާނެއްގެ ސަބަބުންނެވެ. މިއީ ފަރުދީ ޒިންމާގެ ތެރެއިން ހައްލު ކުރެވިދާނެ ކަންކަން ނޫންތޯއެވެ. ބޭނުން ވަނީ ނޫނެކޭ ބުނާށެވެ. ފުޅާ މަގު ފެނުނަސް ތިމާގެ ހިތާ ނަފްސް ކޮންޓްރޯލް ކުރުމެވެ. ގަވައިދަށް ހުރުމަތްތެރިކޮށް ހިތުމެވެ. ކިތަންމެ އަވަހަށް ދާން ބޭނުންވި ނަމަވެސް އެހެން މީހުންގެ ހައްގުގައި ކެތް ކުރުމެވެ.\nފަރުދީ ޒިންމާ ފުރިހަމައަށް އަދާ ކުރެވޭނަމަ ބޫންބޫން އަޅާފައިދާ ވެހިކަލްތަށްވެސް މަދު ކުރެވޭނެއެވެ. އަދި އެ ފަދަ ވެހިކަލްތަކުގެ ޝިކާރައަކަށް މައުސޫމް ރައްޔިތު މީހާއެއްވެސް ނުވާނެއެވެ. ކޮންމެ ސައިކަލެއްގެ ފަހަތުގައި ފުލުހަކު ނުބެހެއްޓޭނެއެވެ. ނަމަވެސް ސަމާލުވާންވީ ތިމާއެވެ. މުޅި މުޖްތަމައުގެ ހައްގުގައެވެ.


ބިޒްނަސް ސެންޓަރ ކޯޕަރޭޝަނުން (ބީ.ސީ.ސީ) ހުޅުމާލޭ ސެންޓްރޯ މޯލްގައި ހިންގަން ހަމަޖެހިފައިވާ އޮތެންޓިކް މޯލްޑިވްސް ފިހާރައިގެ ރެނޮވޭޝަން މަސައްކަތް އަމިއްލަ ތަކެތީގައި ކޮށްދޭނެ ފަރާތެއް ހޯދުމަށް ބީލަން ހުށަހެޅުމުގެ ފުރުސަތު ހުޅުވާލަމެވެ.\nމި ޕްރޮޖެކްޓާއި ބެހޭ މަޢުލޫމާތު ސެޝަން 22 އޮކްޓޯބަރ 2020 ވާ ބުރާސްފަތި ދުވަހުގެ މެންދުރު 03:00 ގައި ޒޫމް މެދުވެރިކޮށް ބޭއްވޭނެއެވެ. އަދި އަންދާސީ ހިސާބު ހުށަހެޅުން އޮންނާނީ 26 އޮކްޓޯބަރު 2020 ވާ ހޯމަ ދުވަހުއެވެ. މަޢުލޫމާތު ސެޝަނަށް ވަޑައިނުގަންނަވާ ފަރާތްތަކުގެ އެޕްލިކޭޝަން ބަލައިނުގަނެވޭނެ ވާހަކަވެސް ސަމާލުކަމަށްޓަކައި ދަންނަވައިލަމެވެ. މިޕްރޮޖެކްޓާއި ބެހޭ އެންމެހާ މައުލޫމާތެއް މި އިއުލާނާއި އެކު އެޓޭޗްކޮށްފައިވާ ޓާމްސް އޮފް ރެފަރެންސްގައި ހިމަނާފައިވާނެއެވެ.\nމާކުސް ދެވޭ އޭރިޔާތައް:\nތަޖުރިބާއަށް މާރކްސްދެވޭނީ، ވޭތުވެދިޔަ5އަހަރު ތެރޭގައި ކޮށްފައިވާ މިފަދަ މަސައްކަތްތައް ނިންމިކަމުގެ ރިފަރެންސް ލެޓަރ ހުށަހަޅާފައިވާނަމަ ކޮންމެ މަސައްކަތަކަށް ލިބޭނީ5ޕޮއިންޓެވެ. (ގިނަވަގެން މިބަޔަށް ލިބޭނީ 20 ޕޮއިންޓެވެ.)\nމަސައްކަތް ނިންމައިލެވޭނެ މުއްދަތު\nއެކަށީގެންވާ އެންމެކުޑަ މުއްދަތު ހުށަހަޅާ ފަރާތަށް ގިނަމާރކްސް ލިބޭގޮތަށް ފްރެކްޝަން އުޞޫލުން\n- Authentic Maldives Hulhumale' Store Floor Plan


London Ge Miskitheggai Meehegge Karah Valhi Haraifi | Hathaavees\nލަންޑަންގެ މިސްކިތެއްގައި މީހެއްގެ ކަރަށް ވަޅި ހަރައިފި\nލަނޑަން ސެންޓްރަލް މޮސްކުގައި ވަޅި ޖެހި މީހަ ފުލުހުން ހައްޔަރުކޮށްފައި/ ފޮޓޯ- ބީބީސީ\nލަންޑަނުގެ މިސްކިތެއްގައި ނަމާދަށް ހުރި 70 އަހަރުގެ މުސްކުޅި މީހެއްގެ ކަރަށް ވަޅި ހަރާ ޒަހަމްކޮށްލައިފިއެވެ.\nވަޅި ހަރާފައިވަނީ ސެންޓްރަލް ލަންޑަންގައި ހުންނަ "ރެޖެންޓްސް ޕާކް މޮސްކުގައި" މިއަދުގެ ހަވީރުގެ ވަގުތެއްގައި ކަމަށް ނޫސްތަކުން ރިޕޯޓް ކުރެއެވެ. މަންޒަރު ދުށް ފަރާތްތަކުން ބުނެފައި ވަނީ އޭނާވަނީ އެ މުސްކުޅި މީހަގެ ކަަރަށް ވަޅި ހަރާފަ ކަމަށެވެެ.\nރިޕޯޓުތައް ބުނާ ގޮތުގައި އެ މުސްކުޅި މީހާގެ ގައިގެ އެކިތަންތަން ވަނީ ޒަހަމްވެފައެވެ. އަދި ވަގުތުން އިމަޖެންސީ ސާވިސްއަށް ގުޅައި، އޭނާއަށް ފަރުވާ ދިނުމަށް ހޮސްޕިޓަލަށް ގެންގޮސްފައި ކަމަށް ރިޕޯޓުތައް ބުނެއެވެ. އެމީހާގެ ކަރަށް ވަޅިން ހަމަލާ ދިން ނަމަވެސް އެ ހަމަލާއަކީ އޭނާގެ ފުރާނައަށް ނުރައްކާވާ ފަދަ ހަމަލާއެއް ނޫންކަމަށް ރިޕޯޓް ތަކުން ބުނެއެވެ.\nމި ހާދިސާގައި އެމީހާ ގަޔަށް ވަޅި ހެރިމީހާ މިސްކިތުން ވަނީ ހައްޔަރުކޮށްފައެވެ. އަދި މި މައްސަލަ ލަންޑަންގެ ފުލުހުން އިތުރަށް ތަހުގީގު ކުރަމުންދާ ކަމަށް ރިޕޯޓް ތަކުން ބުނެއެވެ.\nމިސްކިތުގެ ތެރޭގައި ނަގާފައި ހުރި ފޯޓޮ ތަކުން ދައްކުވައިދޭ ގޮތުގައި، ވަޅި ހެރި މީހަ ހުރީ ރަތް ކުލައިގެ ޖެކެޓަކާއި ޖީންސެއް ލައިގެންނެވެ. ލަންޑަނު ފުލުހުން އޭނާ ހައްޔަރުކުރީ ބިންމައްޗަށް ވައްޓާލައިގެންނެވެ.


މަދިރި އުފެދޭގޮތަށް ހުންނަ ތަންތަން ނައްތާލުމުގެ ޕްރޮގްރާމެއް ކުރިޔަށް ގެންގޮސްފި - R. Fainu Council\nމަދިރި އުފެދޭގޮތަށް ހުންނަ ތަންތަން ނައްތާލުމުގެ ޕްރޮގްރާމެއް ކުރިޔަށް ގެންގޮސްފި\nފައިނު ކައުންސިލް އިދާރާ 12:18 AM ޚަބަރު\nފޮޓޯ: ޢަބްދުއް ޝަހީދު\nމަދިރިއުފެދޭ ގޮތަށް ހުންނަ ތަންތަން ނައްތާލުމުގެ ޙަރަކާތެއް 13 މެއި 2019 ގައި ކުރިޔަށް ގެންގޮސްފިއެވެ.\nމިޙަރަކާތަކީ މިކައުންސިލާއި ރަށުގެ މުއައްސަސާތަކާއި ކުލަބް ޖަމްޢިއްޔާތައް ހިމެނޭގޮތަށް ކުރިޔަށް ގެންދެވުނު ޙަރަކާތެކެވެ. މިޙަރަކާތުގެ ތެރެއިން ރަށުގެ ކޮންމެ ގޭބިސީއަކަށް ޒިޔާރަތްކޮށް ގޭގޭގައި މަދިރި އުފެދޭގޮތަށް ހުރި ތަންތަން ދެނެގަނެ އެފަދަ ތަންތަން ހުރި ގޭގެއަށް އިސްލާހް ކުރުމަށް ނަސޭޙަތްތެރިވެވި އެކަންކަން އިސްލާޙް ކުރެވިފައިވެއެވެ.\nމިއީ މަދިރީގެ ޒަރީއްޔާއިންޖެހޭ ބަލިތައް މަދުކުރުމަށް މިކައުންސިލާއި ރަށުގެ ހުރިހާ މުއައްސަސާތައް ގުޅިގެން ކުރިޔަށްގެންދާ ސިލްސިލާ ޕްރޮގްރާމްގެ ތެރެއިން ހިންގުނު ޙަރަކާތެކެވެ. މިޙަރަކާތުގައި ރަށުގެ އެކި މުއައްސަސާތަކުގެ ގިނަ ޢަދަދެއްގެ ބޭފުޅުން ބައިވެރިވެލެއްވިއެވެ.\nމަދިރި އުފެދޭގޮތަށް ހުންނަ ތަންތަން ނައްތާލުމުގެ ޕްރޮގްރާމެއް ކުރިޔަށް ގެންގޮސްފި Reviewed by ފައިނު ކައުންސިލް އިދާރާ on 12:18 AM Rating: 5


Muzaaharaa kuraane kamah bunumun kashmir ge maguthah bandhu kohfi\nމުޒާހަރާކުރާނެ ކަމަށް ބުނުމުން ކަޝްމީރުގެ މަގުތަށް ބަންދުކޮށްފި\nކަޝްމީރުގެ ފުލުހަކު މަގުމަތީގައި: މުޒާހަރާކުރަން ތައްޔާރުވެފައިވާ ކަން އިއުލާންކުރުމުން، ކަޝްމީރުގެ މަގުތަށް ވަނީ ބަންދުކޮށްފައި\nއިންޑިއާގެ ރައީސް ރާމް ނާތް ކޯވިންދުގެ ނިންމުމެއްގެ މަތިން ކަޝްމީރަށް ލިބިދޭ ހާއްސަ އިމްތިޔާޒުތައް އެ ގައުމުގެ ގާނޫނު ހަދާ މަޖިލީހުން އުވާލުމުން، މުސްލިމުން ހަމަނުޖެހުން ހިންގަމުންދާ ކަމަށް ބުނެ، ސިފައިން ފޮނުވައިގެން ހިންގާ ޖާރީމާތަކާ ދެކޮޅަށް މުޒާހަރާ ކުރާނެ ކަމަށް ބުނުމުން، ކަޝްމީރުގެ ހުރިހާ މަގުތަކެއް ސިފައިން ބަންދުކޮށްފި އެވެ.\nއިންޑިއާގައި ހުންނަ އދގެ އޮފީހަށް އަމާޒުކޮށްގެން ސިފައިން ހިންގާ ޖަރީމާތަކާ ދެކޮޅަށް މުޒާހަރާކުރަން ރާވާފައިވާކަން އިއުލާންކޮށްފައިވަނީ އިއްޔެ ހުކުރު ނަމަދާށްފަހު މިސްކިތްތަކުގަ އެވެ. މިއާއެކު އިންޑިއާގެ ސިފައިން ވަނީ ކަޝްމީރުގެ ބޮޑެތި މަގުތަކާއި، ބޮޑެތި މަގުތަކަށް ދެވެން ހުންނަ މަގުތަކާއި އަދި ހުސް ބިންތަކުގައި ބެރިކޭޑް ޖަހާ އެއްވެސް މީހަކަށް ނުވަދެވޭނެހެން ބަންދުކޮށްފަ އެވެ.\nމުސްލިމުން ކަޝްމީރުގައި ހަމަނުޖެހުން ހިންގަމުންދާކަމަށް ބުނެ، މައި ސަރުކާރުން ވަނީ، ކަޝްމީރަށް 10،000 ސިފައިން ހުރިހާ ގާނޫނީ ބާރުތަކެއް ލިބިދޭ ގޮތަށް ފޮނުވާފަ އެވެ. މި ބާރުގެ ދަށުން ސިފައިން ވަނީ ކަޝްމީރުގެ މުސްލިމުން ސިޔާސީ ލީޑަރުން ސިއްރު ތަނެއްގައި ބަންދުކޮށްފަ އެވެ. ހަމަނުޖެހުން ކޮންޓްރޯލްކުރަން ކަމަށް ބުނެ، ސިފައިން ޕެރެޓް ގަން ބޭނުން ކުރުމުގެ ސަބަބުން ގިނަ ބައެއްގެ ލޮލުގެ ފެނުން ވަނީ ގެއްލިފަ އެވެ. މީގެ ތެރޭގައި ގިނައީ މުސްކުޅިންނާއި ކުޑަ ކުދިންނެވެ.\nމަގުތަށް ބަންދުކުރަން ކޮށްފައިވި ނަމަވެސް ކަޝްމީރުގެ ގިނަ މުސްލިމުން ވަނީ އިއްޔެ މަގުތަކަށް ނުކުމެ އެމީހުންގެ ޝުއޫރުތަށް ފާހަގަކޮށްފަ އެވެ. މުޒާހަރާކުރަން މަގުމައްޗަށް ނުކުން ޒުވާން އަންހެނެކު ބުނެފައިވަނީ، މުޒާހަރާގައި ބޭނުންކުރާނީ "ވޭކަޕް ޔޫއެން" ޖަހާފައި ހުންނަ ބެނާތަށް ކަމަށެވެ. އަންހެން މީހާ ބުނީ، މުޒާހަރާގައި އޭނާ އާއި އޭނާގެ ދަރިން ވެސް ބައިވެރިކޮށް ކަޝްމީރު މައްސަލަ ކޮޅެއްގައި ޖައްސާނެ ކަމަށެވެ.\nމިހާރު ހިނގަމުންދާ ހަމަނުޖެހުންތަކުގެ ސަބަބުން، ސިފައިން ވަނީ ކަޝްމީރުގެ ހޮސްޕިޓާތަކަށް ވެސް ވަދެ ނުކުމެވޭވަރު ލިމިޓް ކޮށްފަ އެވެ. އަދި ކާފިއު ހިންގާ މުވާސަލާތީ ހިދުމަތް ލިމިޓް ކޮށް ބައެއް ނޫސްތަށް ބަންދުކޮށްފަ އެވެ. ކަޝްމީރަށް ލިބިދޭ ހާއްސަ އިމްތިޔާޒުތަށް އުވާލީ މިމަހު ފަސް ވަނަ ދުވަހު އެވެ.\nއުވާލި ކަޝްމީރަށް ހައްސަ އިމްތިޔާޒުތަށް ލިބދޭ ގާނޫނޫ އަސާސީގެ 370 ވަނަ މާއްދާގެ ދަށުން އެހެން ސްޓޭޓްތަކުގެ މީހުނަށް ކަޝްމީރުން ބިން ނުގަނެވުމާއި، ކަޝްމީރު ސްޓޭޓުގެ ސަރުކާރުން އިއުލާންކުރާ ވަޒީފާ އަދި ސްކޯލާޝިޕްތައް އެހެން ސްޓޭޓްތަކުގެ މީހުންނަށް ނުލިބެނޭ އެވެ. އަދި އެހެން ސްޓޭޓުތަކުގެ މީހުނަށް ކަޝްމީރުގެ ރަށްވެހިކަން ވެސް ނުލިބޭނެ އެވެ.


Haalathu badhaluvee referee ge goas ninmumaa hedhi: Segrt\nޕީޓާ ޝެގަޓް، މިރޭގެ މެޗަށްފަހު - އަވަސް ފޮޓޯ\nދިވެހި ޓީމުން ވަރުގަދައަށް ޕްރެސްކޮށްގެން ވަރަށް ރަނގަޅަށް ކުޅެމުން ދަނިކޮށް ހާލަތު ބަދަލުވީ ހީނުކުރާ ކަހަލަ ގޮތަކަށް އައި ރެފްރީގެ ނިންމުމެއްގެ ސަބަބުން ކަމަށް ގައުމީ ޓީމުގެ ކޯޗް ޕީޓާ ޝެގަޓް ބުނެފި އެވެ.\nޝެގަޓް އިޝާރާތް ކުރީ، ރާއްޖެ ދެ ވަނަ ހާފަށް ނުކުމެ ކުޅެމުން ދަނިކޮށް ރާއްޖެއާ ދެކޮޅަށް ޗައިނާއަށް ދިން ޕެނަލްޓީއަށެވެ. އެ ޕެނަލްޓީ އަކީ ޗައިނާއިން ކޯނަރެއް ނެގި ވަގުތު ރާއްޖޭގެ ޕެނަލްޓީ އޭރިއާގެ ތެރެއިން، މިޑްފީލްޑަރު ހުސައިން ނިހާން (ނިހާޓް) ޗައިނާގެ ކުޅުންތެރިޔަކު ކޮށްޕާލުމުން ދިން ޕެނަލްޓީ އެކެވެ.\n"އަހަރެމެން އެންމެ ވަރަށް ހައިރާންވި، އަހަންނަކަށް ނޭންގެ ކިހިނެއް ވެގެން ދިން ޕެނަލްޓީއެއް ކަމެއް، އަހަރެން ޖެހޭނީ އަލުން މެޗު ބަލަން، އޭރު [އަހްމަދު ނޫމާން] ހެލްމެޓް އަނިޔާވެގެން ދަނޑު މަތީގައި އޮތީމަ އަހަރެން ބަލަމުން ދިޔައީ އޭނާ އަށް،" ޝެގަޓް ބުންޏެވެ. "އެ އީ ގޯލަށް ނުރައްކާވާނެ ހާލަތެއްވެސް ނޫން، ބެންޗުގައި ތިބި އެންމެންވެސް ތިބީ ވަރަށް ހައިރާންވެފައި އެ ޕެނަލްޓީ ދިން ގޮތުން، އެއީ މުޅި މެޗު އެނބުރިގެން ދިޔަ ހިސާބު."\nރާއްޖެއަށް ދިން ދެ ވަނަ ޕެނަލްޓީ އަކީ، ރާއްޖޭގެ ކެޕްޓަން އަކުރަމް އަބްދުލް ގަނީ، ރާއްޖޭގެ ޕެނަލްޓީ އޭރިއާ ތެރެއިން ޗައިނާގެ ވީ ޝިހާއޯ އަށް ބޯޅަ ލިބުނަ ނުދޭން ވެގެން އޭނާގެ ފައިދަށުން ޓެކްލުކޮށް ބޯޅަ ބޭރު ކޮށްލުމުން ދިން ޕެނަލްޓީ އެކެވެ. ރެފްރީ ދެއްކީ ފައުލެއް ކަމަށެވެ. އެހެންނަމަވެސް ރިޕްލައިން ފެންނަ ގޮތުގައި ޝިހާއޯ އަށް ޗާޖު ކުރުމުގެ ގޮތުން އަކުރަމް އެއްވެސް ކަމެއް ކޮށްފައެއް ނެތެވެ.\nޝެގަޓް ބުނީ އަކުރަމްއަށް ދެ ވަނަ ރީނދޫ ކާޑާއެކު ރަތް ކާޑު ދައްކައި ޕެނަލްޓީއެއް ދިނުމަކީ އެކަހަލަ ހާލަތަކަށް ބަލާއިރު ވަރަށް ހަރުކަށި ކޮށް ރެފްރީ ނިންމި ނިންމުމެއް ކަމަށެވެ. އޭނާ ބުނީ ދެ ވަނަ ހާފުގައި މަސައްކަތް ކުރީ ބަދަލުތައް ގެނެސް ޕްރެސް ކޮށްލައިގެން ކުޅުމަށް ކަމަށާއި އެހެންނަމަވެސް ހީނުކުރާ ކަހަލަގޮތަކަށް މެޗު އެނބުރިގެން ދިއުމާއި ކުޅުންތެރިންނަށް އަނިޔާވެގެން ގެންނަން ޖެހުނު ބަދަލުތަކުން ބޭނުންވި ގޮތަށް އެކަން ނުވީ ކަމަށެވެ.\n"ހެލެމެޓްއަށް އަނިޔާވުމުން އަހަންނަށް ޖެހުނީ ބަދަލުގައި [ސަމޫހް އަލީ] ސަމުއްޓޭ އަރުވަން، ދެން އަކޫ އަށް ރަތް ކާޑު ދެއްކީމަ ޑިފެންޑަރަކު އެރުމުވުމެގެ ގޮތުން [ސަމްދޫހް މުހައްމަދު] އައްޔައަށް ފުރުސަތު ދިނީ، [އިބްރާހިމް މަހްދީ ހުސައިން] ފޭދޫ އިއްބެ ހުރީ ވަރަށް ބޮޑަށް ވަރުބަލި ވެފައި އެހެންވެ އަކޫ ނެތީމަ ޑިފެންޑަރެއް އެރުވުމުގެ ގޮތުން އިއްބެ ބާލަފައި އައްޔަ އަށް ފުރުސަތު ދިނީ،" ޝެގަޓް ބުންޏެވެ.\nދެ ވަނަ ހާފަށް ރާއްޖެ ނުކުތީ އަލީ އަޝްފާގް (ދަގަނޑޭ) ގެ ބަދަލުގައި ހަސަން ނާއިޒު (ދާދު) އަށް ފުރުސަތު ދީގެންނެވެ. ޝެގަޓް ބުނީ އަޝްފާގް ބަދަލު ކުރީ އޭނާ ކޮންމެވެސް ވަރަކަށް ވަރުބަލި ވެފައި ހުރުމުން ކަމަށާއި އަދި ދާދު އަށް ފުރުސަތު ދިނީ ޕްރެސް ކޮށްލައިގެން ކުޅުމުގެ ގޮތުން ކަަމަށެވެ.\n"އަޝްފާގްވަރަށް މަސައްކަތް ކުރި، އޭނާ ހުރީ ކޮންމެވެސް ވަރަކަށް ވަރުބަލި ވެފައި، އަދި އަހަރެމެން ބޭނުންވި ވަރަށް ގަދައަށް ޕްރެސް ކޮށްލައިގެން ކުޅެން،" ޝެގަޓް ބުންޏެވެ. "ޕްރެސް ކޮށްލައިގެން ކުޅުމުގެ ގޮތުން އަހަރެން ވިސްނައިގެން ހުރީ އަސަދުﷲ ވެސް އަރުވައި ދެ ސްޓައިކަރުންނަށް ބަދަލުކޮށްލަން، އަދި މެޗުގެ ފަހު ކޮޅަށް އެޅުމުން ފޭދޫ އިއްބެ އާއެކު ތިން ފޯވަޑުންނަށްވެސް ބަދަލު ކޮށްލަން، އެހެންނަމަވެސް ހުރިހާ ކަމެއް ބަދަލުވީ ހީނުކުރާ ކަހަލަ ގޮތަކަށް އައި ޕެނަލްޓީ އާއެކު."\nރާއްޖެއަށް ދެން އޮތީ ސީރިއާ އާ ދެކޮޅަށް ކުޅޭ އެ ގައުމުގެ ހޯމް މެޗެވެ. ހަނގުރާމަ އާއި ދާހިލީ ހަމަނުޖެހުންތަކުގެ ސަބަބުން އެ މެޗު ކުޅޭނީ އަރަބި އެމިރޭޓްސްގަ އެވެ. މެޗު ކުޅުމަށް ހަމަޖެހިފައި ވަނި އަންނަ މަހު 10 ވަނަ ދުވަހު އެވެ.


Ghaazee school gai vaccine nujahaa 33 kudhin ebathibi: Ministry - vNews.mv\nޢާޒީ ސްކޫލުގައި ވެކްސިން ހަމަނުކޮށް 33 ކުދިން އެބަތިބި!\nޝުރުފާ މުޙައްމަދު 24 January 2020, 20:27\nހިމަ ބިއްސަކީ ވައިރަހެއްގެ ޒަރީއާއިން ޖެހޭ ގައިންގަޔަށް އަރާ ވަރަށް ނުރައްކާތެރި ބައްޔެކެވެ. މިބަލި ޖައްސަނީ ޕެރަމިކްސޯ ވައިރަސްގެ ތެރޭގައި ހިމެނޭ މީސެލް ވައިރަސްގެ ސަބަބުންނެވެ. އާންމު ގޮތެއްގައި މި ވައިރަހުގެ އަސަރުކުރަނީ ނޭވާލާ ނިޒާމަށެވެ.\nއިންސާނުންގެ ހަށިގަނޑަކީ މިވައިރަހުގެ ނަސްލު ދެމެހެއްޓުމަށް ހިޔާވަހިކަން ހޯދާ ހިޔާވެއްސެއް ކަމަށް ސިއްހީ ތަފާތު އެކި ހޯދުންތަކުން ދައްކައެވެ. އަދި އެއްވެސް އެހެން ދިރޭއެއްޗެއްގައި މިވައިރަސް ރިޒާވަރެއްގެ ގޮތުން ހުންނަކަން ހޯދިފައެއް ނުވާކަމަށް ސިއްހީ މާހިރުން ވިދާޅުވެ އެވެ.\nބަލިޖެހިފައިވާ މީހާގެ ފުށުން އެހެން މީހުންގެ ގަޔަށް ބަލި ފަތުރަނީ ބައްޔާއި ގުޅިގެން ގައިގައި ނަގާ ބިހިތައް ފެނުމުގެ5ދުވަސް ކުރިންނާއި، އަދި ބިހިތައް ފެނުމަށްފަހު5ދުވަސް ހަމަވުމާއި ދެމެދުގައި އޮންނަ މުއްދަތުގެ ތެރޭގައެވެ. މިބަލިން ރައްކާތެރިވުމަށް ސިއްހީގޮތުން ރައްކާތެރިވެ އަދި އެޅިދާނެ މުހިންމު ފިޔަވަޅުތައް ސިއްްހީ މާހިރުންދަނީ ވިދާޅުވެދެއްވަމުން ނެވެ. ހިމަބިއްސަކީ ރާއްޖޭގައި މީގެ އަހަރުތަކެއް ކުރިންފެތުރުނު ބައްޔެކެވެ.\nއެހެންނަމަވެސް ސަރުކާރާއި ސިއްހީ ދާއިރާއިން ކުރި ބުރަ މަސައްކަތުގެ އިތުރަށް ބޭރު ގައުމުތަކުގެވެސް އެހީއާއި އެކު މި ބަލި ވަނީ ރާއްޖެއިން މުޅިން ނައްތާލެވިފަ އެވެ. އަދި މި ބަލި ރާއްޖެއިން ނައްތާލެވިފައިވާކަން ރަސްމީކޮށް އިއުލާނުކޮށް އިއުލާނުކޮށްފައި ވަނީ 2017 ވަނަ އަހަރުގަ އެވެ. އެހެންނަމަވެސް އޭގެ2އަހަރު ފަހުން އަނެއްކާވެސް މި ވަނީ މި ބަލި ފެތުރެން ފަށާފައެވެ.\nރާއްޖޭއިން އަނެއްކާ މި ބަލި އެންމެ ފުރަތަމަ ފެނިފައި ވަނީ އުމުރުން3އަހަރުގެ ތުއްތު ކުއްޖެއްގެ ގައިންނެވެ. ކުއްޖާގެ ގައިން މި ބަލި ފެނުމާއިއެކު މި ބައްޔަށް ރައްކޭތެރިވުމަށް ސަރުކާރުން ފިޔަވަޅުތައް އަޅަން ފެށި އެގޮތުން ބައްޔަށް ސްކްރީން ކުރުމާއި ވެކްސިން ދިނުމުގެ މަސައްކަތްތައްވެސް ސަރުކާރުން ވަނީ ފަށާފައެވެ.\nމި މަސައްކަތްތަކުގެ ތެރެއިން މިހާތަނަށް މި ބައްޔަށް ޕޮސިޓިވް6މީހަކު ވަނީ ފެނިފައެވެ. ހެލްތް ޕްރޮޓެކްޝަން އެޖެންސީް ބުދަ ދުވަހު މި ބައްޔަށް ޓެސްޓު ކުރި9މީހުންގެ ތެރެއިން ދެ މީހަކު މި ބައްޔަށް ޕޮޒިޓިވް ވެފައިވާ ކަމަށް އެ އެޖެންސީން ވަނީ ބުނެފަ އެވެ.\nއެޗްޕީއޭއިން ނެރުނު ބަޔާނެއްގައި ބުނެފައި ވަނީ، އޭގެތެރެއިން އެކަކީ ހުޅުމާލޭ ޣާޒީ ސްކޫލުގައި ކިޔަވަމުން އަންނަ ދަރިވަރެއް ކަމަށެވެ. އަދި އެ ސްކޫލުގައި ތައުލީމު ހާސިލުކުރަމުން އަންނަ ކުދިންގެ ތެރޭގައި ވެކްސިންގެ ޑޯޒުތައް ފުރިހަމަ ނުކުރާ 33 ކުއްޖަކު ތިބިކަމަށް ބަޔާނުގައިވެ އެވެ.\nއެޗްޕީއޭއިން ބުނީ ބަލިޖެހިފައިވާ ފަރާތެއް ފެނުމުން މިހާރުވެސް އެ ސަރަހައްދެއްގައި އަމަލުކުރަމުން އަންނަ ގޮތަށް މައުލޫމާތު ދިނުމާއި އިތުރަށް ދެނެގަތުމާއި އަދި ފުރިހަމަ ކުރުމުގެ މަސައްކަތް ކުރަމުންދާ ކަމަށެވެ.\nރާއްޖޭގައި ހިމަބިހި ފެތުރެމުންދާއިރު މި ބަލީގެ ނުރައްކާ އޮތީ ވެކްސިން ނުޖަހާ ފަރާތްތަކަށެވެ. އެގޮތުން މި ބައްޔަށް ޕޮޒިޓިވްވި އުމުރުން ތިން އަހަރުގެ ކުއްޖާއަކީ ވެސް ވެކްސިންގެ ޑޯޒް ފުރިހަމައަށް ނުދީ ހުރި ކުއްޖެއްކަން ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ހާމަކުރި މައުލޫމާތުން އެނގެއެވެ.\nހެލްތު މިނިސްޓްރީން ބުނާ ގޮތުގައި މި ބައްޔަށް ރައްކާތެރިވާން އޮތް ހަމައެކަނި ގޮތަކީ އެމްއާރު ނުވަތަ އެމްއެމްއާރު ވެކްސިން ޖެހުމެވެ. އަދި ވެކްސިންތައް ޖަހައި ޑޯޒް ފުރިހަމަކޮށްފައިވާ ފަރާތްތަކަށް މި ބަލީގެ ނުރައްކަލެއް ނޯންނާނެ ކަމަށެވެ. އަދި ވެކްސިން ޖެހިކަން ޔަގީން ނުވާ މީހުންނަށް ވެސް އެކަމަށް ރައްކާތެރިވުމަށް ފިޔަވަޅު އެޅިދާނެ ކަމަށް ވެސް ހެލްތު މިނިސްޓްރީން ބުނެއެވެ.\nމިހާރުގެ ހާލަތަށް ބަލައިގެން ތާވަލުން ބޭރުން ދެ ޑޯޒްގެ ވެކްސިނެއް އެންމެ ނުރައްކާތެރިކަން ބޮޑުވެދާނެ އުމުރުފުރާތަކަށް ޖަހަން ފަށާފައިވާ ކަމަށްވެސް ހެލްތް މިނިސްޓްރީން ވަނީ ބުނެފަ އެވެ.\nއެޗް.ޕީ.އޭ ރާއްޖެ ހިމަ ބިހި ރިޕޯޓް\nމިހުންނަނީ ރިޝްވަތުގެ ނުބައި ޢަމަލުތައް ހިންގާފަ ހުންނަ މިންވަރު. މީގެ ސަބަބުން ގައުމަށް ކޮންފަދަ ނުރައްކާ އެބައޮތް\nމި ސްކޫލަށް ވެކްސިންނުދީ ތިބި ކުދިން ވެއްދި މީހަކާ ދޭތރޭގަ ހަރުކަށި ފިޔަވަޅު އަޅަން ޖެހޭ.


BREAKING: Hulhumale' Gai Kulli Gothakah Bidheysee Aku Maruvejje - Vaguthu\nހުޅުމާލޭގެ ކޮންސްޓްރަކްޝަން ސައިޓެއްގައި މަސައްކަތް ކުރަމުންދިޔަ ބިދޭސީއަކު ކުއްލި ގޮތަކަށް މަރުވެއްޖެއެވެ.\nކޮންސްޓްރަކްޝަން ސައިޓެއްގައި މަސައްކަތް ކުރަމުން ދިޔަ ބިދޭސީއަކަށް ނޭވާލާން އުނދަގޫވެގެން ހުޅުމާލެ ހޮސްޕިޓަލަށް ގެންގޮސް ފަރުވާ ދިނުމަށް ފަހު ދޫކޮށްލާފައިވަނިކޮށް، އަނެއްކާވެސް މެޔަށް ތަދެއް އަރައިގެން ހޮސްޕިޓަލަށް ގެންދިޔަ އިރު މަރުވެފައިވާ ކަމުގެ ރިޕޯޓު ލިބިފައިވާ ކަމަށް ފުލުހުން ބުނެފައިވެއެވެ.\nފުލުހުން ބުނެފައި ވަނީ މައްސަލަ އިތުރަށް ތަހުގީގު ކުރަމުންދާ ކަމަށެވެ.\nރާއްޖޭގައި ކުއްލި މަރު ވަރަށް ބޮޑަށް އިތުރުވެފައިވާ އިރު، މި އަހަރު ތެރޭގައިވެސް އެކިއެކި ހާދިސާތަކުގައި ގިނަ ބަޔަކު ވަނީ ކުއްލި ގޮތަކަށް މަރުވެފައެވެ. ހާއްސަކޮށް ރިސޯޓުތަކުގައި ފަތުރުވެރިން މަރުވި އަދަދުވެސް ވނީ އިތުރުވެފައެވެ.\nމާލޭގެ ގެއެއްގެ ތެރޭގައި ނިޔާވެފައި އޮއްވާ ފެނުނީ ފުޓްބޯޅަ ކުޅުންތެރިޔާ ބަގޭ\nމާލޭގައި މީހަކު ނިޔާވި މައްސަލައެއްގެ ތަޙްޤީޤު ފުލުހުން ފަށައިފި\nމާޗް 16, 2019 10:49\nކުއްލި މަރުތައްބަލާ ކޮމެޱީއައް އަވަހައް އަންގާ!!\nމާޗް 16, 2019 10:58\nއެއްމެ ފުރަތަމަ އޭނަ ގެނދިޔަ އިރު ހޮސްޕިޓަލުން ބަލަންވާ ވަރަށް އެމީހާ ބަލާފައި ވޭތޯ ޖެހޭ ބަލަން. ބައެއް ތަންތަނުން އެމީހުންނާ މެދު ވަރަށް ފަރުވާ ކުޑަކޮއް ކަންތައް ކުރާތަން އެބަހުރި ފެނިފާ. ހޮސްޕިޓަލް، ކްލިނިކް، ބައެއް އޮފީސް އޮފީސް، ސަރުކާރު އަދި ޕްރައިވެޓް. އިންސާނިއްޔަތުކަން ދައްކަން ޖެހޭނެ ހަމަ ހަމަޔަށް ހުރިހާ މީހުންނައްވެސް!\nމާޗް 16, 2019 15:57\nއެއްވެސް މީހަކު މަރުވީމަ ދިވެހިފުލުހުންނަށް އިތުރަށް ކުރެވޭނެ އެއްވެސް ތަހުޤީޤެއް ނެތް !\nމާޗް 16, 2019 16:42\nކަނޑައެޅިގެން ބޮޑު އިހުމާލަކުން ނޫންގޮތަކަށް މަރުވުން ވަރަށް ދުރު. މައްސަލަ ބަލާފަ ޑޮކްޓަރުގެ މައްޗަށް ގިސާސްހިފާ


Loabiveriyaage Avaagai Jehi Amillah Dharifulhaai Anbimeehaa Maraalaifi - Vaguthu\nލޯބިވެރިޔާގެ އަވައިގައި ޖެހި އަމިއްލަ ދަރިފުޅާއި އަނބިމީހާ މަރާލައިފި\nލޯބިވެރިއެއްގެ އަވާގައި ޖެހި އިންޑިއާގެ ޕޫނޭ އަވަށަށް ނިސްބަތްވާ މީހަކު އޭނާގެ އަނބިމީހާ އައި ދަރިފުޅު މަރާލައިފިއެވެ.\nރިޕޯޓްތައް ބުނާގޮތުގައި، މިދިޔަ ހޮނިހިރު ދުވަހުގެ ރޭ އެ ފިރިހެން މީހާ ވަނީ އޭނާގެ ލޯބިވެރިޔާ އާއި އިތުރު ދެ މީހަކުވެގެން އޭނާގެ އަނބިމީހާ މަރާލާފައެވެ. އެ އަންހެން މީހާ މަރާލާފައި ވަނީ ވަލެއް ބޭނުންކޮށްގެންނެވެ. އަދި އުމުރުން އަށް މަހުގެ ދަރިފުޅު ނޭވާ ހާސްކޮށް އެއްލާލާލީ މަގުމައްޗަށެވެ.\nމި މައްސަަލައާ ގުޅިގެން ފުލުހުން ވަނީ ރޭގެ ވަގުތެއްގައި ހަތަރު މީހަކު ހައްޔަރުވެސްކޮށްފައެވެ.\nއެ ފިރިހެން މީހާ ފުލުހުންނަށް ދޮގު މައުލޫމާތުދެމުން ފުރަތަަމަ ބުނީ، ހަތިޔާރު ހިފައިގެން ތިބި ދެ މީހަކު އޭނާގެ އަނބިމީހާ އާއި ދަރިފުޅު މަރާލާފައި ވާކަމަށާއި، އަދި އޭނާގެ ގެއިން ރަނާއި ޖަވާހިރު އަދި ފައިސާ އަދި ފޯނުވެސް ވަގަށް ނަގާފައިވާކަމަށެވެ. އެ ފިރިހެން މީހާ ބުނިގޮތުގައި، އެ ހާދިސާ ހިނގީ އެރޭ 9:30 ހާއިރުއެވެ.\nފުލުހުން މިކަން އިތުރަށް ބަލާ ތަހުގީގު ކުރިކުރުމުން އެނގުނުގޮތުގައި، އެ އަންހެން މީހާ އާއި އޭނާގެ ދަރިފުޅު މަރާލީ އެ ފިރިހެން މީހާ އާއި އޭނާގެ ލޯބިވެރިޔާގެ ބައިވެރިވުމެއް އޭގައި އޮވެގެންނެވެ. އަދި ފުލުހުންނަށްވެސް އެ ފިރިހެން މީހާ އޭނާގެ އަނބިމީހާ އާއި ދަރިފުޅު މަރާލާއި އެ އަންހެން މީހާއާ އެކުގައި އުޅެން ބޭނުންވާތީކަންވެސް އެނގިފައެވެ.


Rihey faimacchah foi: Dhen hadhaanee kihineh? | Mihaaru\nފައްޔާޒް މިދިޔަ ބުދަ ދުވަހު "މިހާރު" އަށް އިންޓަވިއު ދެއްވަނީ -- ފޮޓޯ: އަހުމަދު އައުޝަން\n28 ޖޫން 2020 - 08:05\n"އޯވަ ނައިޓަކުން ނުވާނެ. އެކަމަކު ތިކަމުގައި އަޅުގަނޑުމެން ކުރި ހޯދައި ވަރަށް ބޮޑު ހައްލެއް ގެންނާނަން،" ހައްލު ނުވެ އޮތް ބިދޭސީންގެ މައްސަލައާ ބެހޭ ގޮތުން، ބިދޭސީންގެ ކަންކަން ބެލެހެއްޓުމާ އެންމެ އިސްކޮށް ހުންނެވި އިކޮނޮމިކް މިނިސްޓަރު ފައްޔާޒް އިސްމާއިލް ބުދަ ދުވަހު "މިހާރު" އަށް ވިދާޅުވި އެވެ.\nއެކަަމަކު، ކޮންމެ ސަރުކާރެއް އައުމަށް ފަހު ވެސް، ހަމަ މިގޮތަށް ވާހަކަތައް ދައްކަ އެވެ. ގަވައިދާ ހިލާފަށް އުޅޭ ބިދޭސީން އަތުލައިގަތުމުގެ އެކިއެކި އޮޕަރޭޝަންތައް ވެސް ހިންގައި، ވަކި ހިސާބަކުން އެކަން ހުއްޓެ އެވެ. ބިދޭސީންގެ މައްސަލަ އެއީ ކޮންމެ ސަރުކާރެއްގެ ވެސް އެންމެ ކުރީ ސަފުގައި ހިމަނާ މައްސަލައަކަށް ވެސް ވެ އެވެ. އެކަމަކު ސަރުކާރުތައް ނިމޭއިރު އާޚިރުގައި މައްސަލަ ހައްލު ނުވެ، ނަތީޖާ އޮންނަނީ އިހަށް ވުރެ ވެސް ގޯސް ވެފަ އެވެ.\n"މިކަމުގައި ހެޔޮ ނިޔަތަކައިގެން އަޅުގަނޑުމެން މި އުޅެނީ. އެހެން ނޫން ނަމަ ކީއްކުރަންތޯ ބިދޭސީންގެ މޮރިޓޯރިއަމެއް އަޅުގަނޑުމެން ގެންނަންވީ. ހަމަ އެހެން ސަރުކާރުތަކެކޭ އެއްގޮތަށް މީގެ ކޮރަޕްޝަންގައި ޖެހިގެން ތިބެންވީ ނޫންތޯ،" މިނިސްޓަރު ވިދާޅުވި އެވެ.\n"އަޅުގަނޑުމެން ދެއްތޯ މިވަރަށް ވެސް މިހާތަނަށް މި މައްސަލާގައި މަސައްކަތެއް ކުރީ. މީހަކު ބުނެގެނެއް ނޫން މޮރިޓޯރިއަމް ގެނައީ ވެސް. ހަމަ ސީދާ އަޅުގަނޑު."\nބިދޭސީންގެ މައްސަލަ ހައްލު ނުވެ، މިނިސްޓަރުގެ އިސްތިއުފާ އަށް ގޮވައި ސަރުކާރުގެ އިސްތިއުފާ އަށް ވެސް އާންމުން ދަނީ ގޮވަމުންނެވެ. އެކަމަކު ފައްޔާޒު ވިދާޅުވީ، މިއީ ފަސޭހައިން، އެއް ދުވަހުން ހައްލު ކުރެވޭ ވަރަށް ވުރެ ބޮޑު މައްސަލައެއް ކަމެވެ. އޭގެ ތެރޭގައި، ހަމަ ހަގީގަތުގައި ވެސް ގަބޫލު ކުރެވޭ ވަރުގެ އުޒުރުތަކެއް ސަރުކާރުން ދައްކަ އެވެ.\nސީރިއަސް މައްސަލައަކަށް ވަނީ ކީއްވެ؟\nރާއްޖޭގެ އާބާދީ އަށް ނުތަކާ ވަރަށް ބިދޭސީން ގިނަވެއްޖެ ކަމަށް ގަބޫލުކުރެވެ އެވެ. އޭގެ ސަބަބުން އިޖުތިމާއީ ވަރަށް ގިނަ މައްސަލަތަކެއް ވަނީ ކުރިމަތިވެފަ އެވެ. ގަވައިދާ ހިލާފަށް އުޅޭ ބިދޭސީންގެ ސަބަބުން ދައުލަތަށް ވަރަށް ބޮޑެތި ގެއްލުންތައް ލިބެމުން ދާއިރު، އަދި އެ މީހުންގެ ފަރާތުން ދައުލަތަށް އެއްވެސް އާމްދަނީއެއް، ޓެކުހެއް ވެސް ލިބެމުން ނުދެ އެވެ. ބޭރުވަމުންދާ ފައިސާގެ އަދަދު ވަރަށް ގިނަ އެވެ. މީގެ އިތުރުން ޖުމްލަކޮށް، ހުރިހާ ބިދޭސީންގެ ކަންކަން ސަރުކާރަށް މެނޭޖު ނުކުރެވި އެ މީހުންގެ ސަބަބުން ދިވެހި ވިޔަފާރިތައް ފުނޑެމުން ދާ ކަމުގެ ޝަކުވާތައް ވެސް އެހާ ބޮޑެވެ. މި ހުރިހާ ކަމަށް ވުރެ ސީރިއަސް ކަމަކީ ގައުމުގެ ސަލާމަތަށް އޮތް ނުރައްކަލެވެ.\nއަލުން ރަޖިސްޓްރީވާން ގަލޮޅު ދަނޑުގައި ބިދޭސީން ކިއު ޖެހިފައި: ގަވާއިދާ ހިލާފަށް ބިދޭސީންނަށް އުޅެވޭ ގޮތް ވުމަކީ ބޮޑު މައްސަލައެއް -- ފައިލް ފޮޓޯ: މިހާރު\nމި މައްސަލަ އަށް ހައްލެއް ނުލިބި، އަދި ހައްލު ކުރަން ވެސް މާ ބޮޑު މަސައްކަތްތަކެއް ނުކޮށް އޮވެ، ބިދޭސީން ގެނައުމުގެ ވަގު ވިޔަފާރީގެ ތެރޭގައި ގައުމު މެކުހަށް ޖެހި އަހަރުތަކެއް ވޭތުވެގެން ހިނގައްޖެ އެވެ. އެކަން ހައްދުފަހަނައަޅައިފައި އޮއްވައި، މި ސަރުކާރު ވެރިކަމަށް އައިސް، ބިދޭސީން ހަމައަކަށް އެޅުވުމަށް ވަރަށް ބޮޑު އޮޕަރޭޝަނެއް ފެށި އެވެ. އޭގެ ތެރޭގައި މުހިންމު ދެ ކަމެއް ކުރި އެވެ. އެއް ކަމަކީ އަންސްކިލްޑް ލޭބަރުން ގެނައުން މަނާކުރުމެވެ. ދެ ވަނަ ކަމަކީ ގަވައިދާ ހިލާފަށް އުޅޭ ހުރިހާ ބިދޭސީންގެ ޑޮކިއުމެންޓް ހަމަކޮށް އަލުން ރަޖިސްޓަރީ ކުރުމެވެ.\n"އެކަމުގެ ތެރޭގައި އުޅެނިކޮށް ކޮވިޑްގެ ކަންކަން މި ކުރިމަތިވީ،" ފައްޔާޒް ވިދާޅުވި އެވެ.\nބިދޭސީންގެ މައްސަލައަކީ ކިހާ ސީރިއަސް މައްސަލައެއްކަން ސަރުކާރަށް ވެސް، އަދި ރައްޔިތުންނަށް ވެސް ރޭކާލީ ކޮވިޑްގެ ތެރޭގަ އެވެ. ރާއްޖޭގައި ތޮއްޖެހިގެން އުޅޭ ބިދޭސީންގެ މައްސަލަ އާއި ގޮތެއް ނެތިފައި ތިބި އެތައް ސަތޭކަ ބިދޭސީންގެ ބަލަދު އެރީ މި ގައުމުގެ އަތްމައްޗަށެވެ. އެ މީހުން ފޮނުވައިލަން ބެލިއިރު، ފޮނުވޭނެ ގޮތެއް ނެތެވެ. އޭގެ ތެރެއިން އެއްވެސް ގޮތެއް ނެތް އެތައް ސަތޭކަ ބަޔަކު މިހާރު ވެސް ދައުލަތުން ބޯހިޔާވަހިކަން ދީގެން ގެންގުޅެމުން އެބަ ދެ އެވެ.\nބިދޭސީން ފޮނުވާނުލެވިގެން އުޅެނީ ކީއްވެ؟\nބިދޭސީންގެ ޑިޕޮސިޓްގެ ގޮތުގައި އެއްބިލިއަން ރުފިޔާ ހުރި ނަމަވެސް، ބިދޭސީން ފޮނުވައިލުމުގައި އެހެން ދަތިތަކެއް އެބަހުއްޓެވެ. އޭގެ ތެރެއިން ފައްޔާޒު ފާހަގަ ކުރެއްވި މައިގަނޑު ބައެއް ޕޮއިންޓްތަކަކީ؛\n- އެ މީހުންގެ އެއްވެސް ލިޔެކިޔުމެއް ނެތުން.\n- އެ މީހުން ބަންދުކޮށްގެން ގެންގުޅެވޭނެ ތަނެއް ހެދުމުގެ ހަރަދު.\n- ބަންދުކޮށްގެން ޖަލުގައި ގެންގުޅޭ ނަމަ ބޮލަކަށް ކުރަން ޖެހޭ ހަރަދު ބޮޑުވުން.\n- މީގެ ތެރޭގައި ފުޅާދާއިރާއެއްގައި ކޮރަޕްޝަން ހިމެނިފައި ވުން.\nފައްޔާޒު ވިދާޅުވި ގޮތުގައި ގަވައިދާ ހިލާފަށް އުޅޭ ބިދޭސީންގެ ވަރަަށް ގިނަ މައްސަލަތައް ސަރުކާރަށް އޮތީ އެނގިފަ އެވެ. އެކަމަކު އެ މީހުން އަނބުރާ ފޮނުވައިލުމުގައި ސަރުކާރަށް ޕްރެޝަރެއް ނުވަތަ އެހެން އެއްވެސް ކަމެއް ނެތް ކަމަށް އޭނާ ވިދާޅުވި އެވެ.\n"ވަރަށް ގިނަ މީހުންް އެބަބުނޭ ކަނޑު ބޯޓަކަށް ލައިފައި އެ މީހުން ފޮނުވާލަން ވީ ނޫންހޭ. އެކަމަކު އެއީ އެހެން އޮންނަ ކަމެއް ނޫން. އެ މީހުން ކޮންމެވެސް ތަނަކަށް އެތެރެވާނެ ޖެހޭނެ ނޫންްތޯ. އެއްވެސް ލިޔެކިޔުމެއް ނެތި ކޮން ގައުމަކުންތޯ އެތެރެކުރާނީ،" މިނިސްޓަރު ވިދާޅުވި އެވެ.\nއެހެންވެ، ސަރުކާރުން މިހާރު ކުރަމުން އަންނަ މައިގަނޑު މަސައްކަތަކީ އެ މީހުންގެ ޑޮކިއުމެންޓް ހަމަކުރުމުގެ މަސައްކަތެވެ. މިނިސްޓަރު ވެސް ވިދާޅުވި ގޮތުގައި އެއީ "ވަރަށް އުނދަގޫ، އަދި ދިގު މަރުހަލާ"އެކެވެ.\n"ހަގީގަތަކީ ވަރަށް ގިނަ ގަވައިދާހިލާފަށް އުޅޭ ބިދޭސީންް އެބަ ބޭނުންވޭ އަނބުރާ ގައުމަށް ދާން. އެކަމަކު ދެވޭނެ ގޮތެއް ނެތް. އަޅުގަނޑުމެން މި ބަލަނީ އެ މީހުންގެ ޑޮކިއުމެންޓް ހަމަކޮށްގެން ފޮނުވާލެވޭތޯ. އެކަމަށް ވެސް މަދުވެގެން ދެ މަސް ދުވަސް އެބަ ހޭދަވޭ،" އޭނާ ވިދާޅުވި އެވެ.\nސަރުކާރުން މި ކަމުގައި އެކި ގޮތްގޮތަށް ވިސްނި އެވެ. އެއް ގޮތަަކީ ގަވައިދާ ހިލާފަށް އުޅޭ ބިދޭސީން ބަންދުކޮށްގެން ގެންގުޅެ ޑޮކިއުމެންޓް ހަމަކުރުމަށް ފަހު އަނބުރާ ގައުމަށް ފޮނުވައިލުމުގެ ވިސްނުމެވެ.\n"އެންމެ އަވަހަށް ވެސް ޑޮކިއުމެންޓް ހަމަވާނީ ދެ މަހެއްހާ ދުވަސް ތެރޭގައި. ޕްރިޒްންސްގެ ތަފާސްހިސާބުތައް ދައްކާ ގޮތުންް ޖަލުގައި މީހަކު ގެންގުޅެން މަހަކު އެބަ ހޭދަވޭ 10،000ރ. އެހެންވެ މިސާލަކަށް މަދުވެގެން ވިއްސަކަށް ހާސް މީހުން ވިޔަސް އެެއީ 350 މިލިއަން ރުފިޔާ. ކިހިނެއްތޯ އެވަރު ސަރުކާރުންް ހޭދަކުރާނީ؟" އޭނާ ސުވާލު ކުރެއްވި އެވެ.\n"ޑިޕޮސިޓް ފައިސާ އިން އަޅުގަނޑުމެންނަށް އެ މީހުން ގައުމަށް ފޮނުވާލެވިދާނެ. އެކަމަކު ދެން ހުރި ހަރަދުތައް ކުރާނީ ކިހިނެއްތޯ؟"\nދެން އޮތް އަނެއް ގޮތަކީ، ފައްޔާޒް ވިދާޅުވި ގޮތުގައި ތަނެއް ހެދުމަށް ފަހު އެ މީހުން އެތަނެއްގައި ބައިތިއްބައިގެން މިކަން ކުރުމެވެ.\n"އެކަމަކު އިމިގްރޭޝަންގެ ގާނޫނު ބުނާ ގޮތުން ތަނެއްގައި މިގޮތަށް ބައިތިއްބެނީ 48 މީހުން. އެއީ ކޯއްޗެއްތޯ؟ މި ނިސްބަތުން، ރާއްޖޭގައި ގަވައިދާ ހިލާފަށް އުޅޭ ބިދޭސީން ބައިތިއްބާނެ ތަނެއް ހަދަން ވެއްޖިއްޔާ ބިލިއަނެއްހާ ރުފިޔާ އެބަ ހޭދަކުރަން ޖެހޭ،" އޭނާ ވިދާޅުވި އެވެ.\nއެ ހުރިހާ ކަމެއް އެހެން ހުއްޓަސް، އޭނާ ތަކުރާރުކޮށް ވިދާޅުވީ ގަވައިދާ ހިލާފަށް އުޅޭ ބިދޭސީންގެ މައްސަލަ ހައްލު ކުރާނީ މި ސަރުކާރުން ކަމަށެވެ. އެއީ ފިޔަވަޅަކަށް ފަހު ފިޔަވަޅެއް އަޅައިގެން މަޑުމަޑުން ހައްލުކުރެވޭނެ މައްސަލައެއް ކަމަށް އޭނާ ދެކެވަޑައިގަންނަވަ އެވެ.\n"30 އަހަރުވީ މައްސަލައެއްގެ ވާހަކަ އަޅުގަނޑު މި ދަންނަވަނީ. އޯވާ ނައިޓަކުން ނުނިމޭނެ."\nމިނިސްޓަރު ވިދާޅުވި ގޮތުގައި، އެ މީހުންނާ ބަންގްލަދޭޝްގެ ސަރުކާރުން ހަވާލުވާން ބޭނުން ނުވާ ކަމަށް ދެކެވޭ ވާހަކަ އަކީ ވެސް ހަގީގަތެއް ނޫނެވެ. ކޮންމެ ގައުމެއްގައި ވެސް އުސޫލުތަކެއް އޮންނަ ކަމަށާއި އެކަން އެންމެން ވެސް ގަބޫލުކުރަން ޖެހޭ ކަމަށް ވިދާޅުވި އެވެ.\nރާއްޖޭގައި މަސައްކަތް ކުރާ ބިދޭސީންތަކެއްގެ ހަޅުތާލެއް ފުލުހުން ހުއްޓުވަނީ -- ފައިލް ފޮޓޯ: މިހާރު\n"މިކޮޅުގައި ހުންނަ ބަންގްލަދޭޝްގެ ހައި ކޮމިޝަނުންް ބުނަނީ ތިމަންނަމެންނަށް ވެސް އެނގެއޭ ތިއީ ބަންގްލަދޭޝްގެ ރައްޔިތުން ކަން. އެކަމަކު ޕާސްޕޯޓެއް، ލިޔެކިޔުމެއް ނެތި ކިހިނެއްހޭ ތިމަންނާމެންް އެ މީހުން ގައުމަށް އެތެރެކުރާނީ،" މިނިސްޓަރު ވިދާޅުވި އެވެ.\n"މީހަކަށް ގައުމެއްގެ ޕާސްޕޯޓެއް ދޭ ވާހަކަ އަޅުގަނޑުމެން މި ދައްކަނީ. އެއީ ހަމަ ބުނެލާއިރަށް އެހާ ފަސޭހައިން ވާން އޮތް ކަމެއް ނޫން."\nގަވައިދާ ހިލާފަށް އުޅެނީ ކިހާ ބިދޭސީންނެއް؟\nސަރުކާރުން މިހާރު ގަބޫލުކުރާ ގޮތުގައި ގަވައިދާ ހިލާފަށް އުޅޭ ބިދޭސީންނާއި އެއްވެސް ލިޔެކިޔުމެއް ނެތި އުޅޭ ބިދޭސީންގެ އަދަދު މިހާރު 70،000 އާ ގާތްކުރާނެ އެވެ. މިއީ ސަރުކާރުން ވެސް ދެކޭ ގޮތުގައި ވަރަށް ގިނަ އަދެދެކެވެ. ރާއްޖޭގައި އުޅޭ ބިދޭސީންގެ ޖުމްލަ އަދަދު ވެސް މިހާރު 225،000އާ ހަމައިގައި އުޅޭނެ ކަމަށް ސަރުކާރުން ލަފާ ކުރެ އެވެ. ގަވައިދާހިލާފަށް އުޅޭ ބިދޭސީންގެ ތެރޭގައި މުޅިންްހެން ހިމެނެނީ ބަންގްލަދޭޝްގެ މީހުންްނެވެ.\n"މި މައްސަލަ ހައްލު ކުރުމުގެ ވިސްނުން ސަރުކާރުގައި ވަރަށް ސީރިއަސްކޮށް އެބަހުރި. މިހާރު އެއްވެސް މީހަކު އެބަ ކިޔާތޯ ގަވައިދާހިލާފަށް ކޯޓާ ދޫކުރާ ވާހަކަ. ނުކިޔައެއް ނޫންތޯ،" މިނިސްޓަރު އެއްސެވި އެވެ.\nމިދިޔަ އަހަރުގެ ސެެޕްޓެމްބަރުން ފެށިގެން އެއް އަހަރު ދުވަހުގެ ނިޔަލަށް، ބަންގްލަދޭޝް އިން އަން ސްކިލްޑް ބިދޭސީން ރާއްޖެ އެތެރެކުރުން ސަރުކާރުން ވަނީ މަނާކޮށްފަ އެވެ. ބިދޭސީންގެ މައްސަލަ ހައްލު ނުވަނީސް، ބަންގްލަދޭޝް އިން އަންސްކިލްޑް ބިދޭސީން ރާއްޖެ އެތެރެކުރުމުގެ ހުއްދަ ނުދެއްވާނެ ކަމަށް ފައްޔާޒު ތަކުރާރުކޮށް ވިދާޅުވި އެވެ. ބިދޭސީން އެތެރެކުރުމުގައި އެންމެ ބޮޑު ކޮރަޕްޝަނެއް ހިންގާފައި އޮތީ މި ދާއިރާގަ އެވެ.\nރާއްޖޭގައި މަސައްކަތް ކުރާ ބިދޭސީންތަކެއް: ބިދޭސީންގެ މައްސަލަ ވަރަށް ސީރިއަސް -- ފައިލް ފޮޓޯ: މިހާރު\n"ބައެއް މީހުންގެ އަތުން 8،000 ޑޮލަރު ނަގާފައި، ރާއްޖެ އެތެރެކޮށް ދިވެހި އެޖެންޓް އޭނާ މަގުމައްޗަށް ދޫކޮށްލައިފައި އެބަހުރި،" އޭނާ ވިދާޅުވި އެވެ.\n"މިއީ ވަރަށް ބޮޑު ކޮރަޕްޝަނެއް. ވަރަށް ބޮޑު... ވަރަށް ބޮޑު ކޮރަޕްޝަނެއް."\nއަދި މިއީ، ރަނގަޅަށް ތަހުގީގުކޮށްފި ނަމަ މިހާތަނަށް ރާއްޖޭގައި ހިންގާފައިވާ އެންމެ ބޮޑު ކޮރަޕްޝަން ކަމަށް ވުން އެކަށީގެންވާ ކަމަށް ވެސް މިނިސްޓަރު ވިދާޅުވި އެވެ.\n"އެމްއެމްޕީއާރުސީގެ ކޮރަޕްޝަނަށް ވުރެ މިކަން ބޮޑުވާ ކަމަށް އަޅުގަނޑު ދެކެނީ މިއީ އިންސާނީ ކަރާމާތަށް ވިސްނިއަސް، މީގައި ފައިސާގެ ގޮތުން ވިސްނިއަސް އެހެނިހެން ގޮތްްގޮތުން ވިސްނިއަސް މާ ބޮޑުވާތީ. މީގެ ގެއްލުން ކޮންމެ ދުވަހަކު ސަރުކާރަށް ވެސް އަދި އެ މީހާ އަށް ވެސް ލިބެމުން ދާތީ،" ފައްޔާޒު ވިދާޅުވި އެވެ.\nމި މައްސަލަ ހައްލު ކުރުމުގެ ވިސްނުން ސަރުކާރުގައި ވަރަށް ސީރިއަސްކޮށް އެބަހުރި. މިހާރު އެއްވެސް މީހަކު އެބަ ކިޔާތޯ ގަވައިދާހިލާފަށް ކޯޓާ ދޫކުރާ ވާހަކަ. ނުކިޔައެއް ނޫންތޯ؟\nމި ޖަރީމާ ހިންގާތާ ކިތަންމެ ދުވަހެއް ވެއްޖެ ކަމަށާއި އެކަމަކު އެކަން ހައްދުފަހަނައަޅައި ދިޔައީ ރައީސް އަބްދުﷲ ޔާމީންގެ ފަހު ތިން އަހަރު ކަމަށް އޭނާ ވިދާޅުވި އެވެ:\n"ފަޓާސްބަރިއެއްހެން ބިދޭސީން އެތެރެކޮށްލި އެ މުއްދަތުގެ ތެރޭގައި."\nމި މައްސަލައަކީ އޭގެ ޒާތުން ހައްލުކުރަން އުނދަގޫ އަދި ހަރަދުތަކެއް ހިނގާނެ ކަމަކަށް ވާތީ ސަރުކާރުން މިހާރު އެހެން ގޮތްތައް ވެސް ބަލަމުން އެބަދެ އެވެ. މިނިސްޓަރު ވިދާޅުވި ގޮތުގައި، މި މައްސަލާގައި އދ. އާ ވެސް އެބަ މަޝްވަރާތަކެއް ކުރެވެ އެވެ.\n"އަޅުގަނޑުމެން މިހާރު މަސައްކަތް ކުރަމުން މިދަނީ ޔޫއެންއާ އެކު އެ ބޭފުޅުންގެ ވޮލެންޓްރީ ރެޕަޓްރިއޭޝަން ޕްރޮގްރާމެއްގެ ދަށުން އެ މީހުން އެނބުރި ގައުމަށް ފޮނުވާލެވޭތޯ،" ފައްޔާޒް ވިދާޅުވި އެވެ.\n"އެހެން ވެއްޖެ ނަމަ ވަރަށް ބޮޑު ލުޔެއް ލިބިގެންދާނެ."\nކޮވިޑްގެ ތެރޭގައި ވެސް ބަންގްލަދޭޝްގެ ހާހަކަށް ވުރެ ގިނަ މީހުން ވަނީ ތިން ބުރެއްގެ މަތިން ވަނީ ފޮނުވާލައިފަ އެވެ. ބަންގްލަދޭޝްގެ ސަރުކާރާ އެކު ހަދާފައިވާ އެއްބަސްވުން މި މަހުގެ ނިޔަލަށް ހަމަވާއިރު މިނިސްޓަރު ވިދާޅުވީ އަދި އިތުރު ހާހެއްހާ މީހުން ފޮނުވާލެވޭތޯ މަސައްކަތް ކުރަމުން އަންނަ ކަމަށެވެ.\n"އެ އެއްބަސްވުން ދަންމާލެވޭތޯ ވެސް އަޅުގަނޑުމެން އެބަ ބަލަން. އުންމީދަކީ މި އަހަރުގެ ތެރޭގައި ވިއްސަކަށް ހާސް މީހުން ފޮނުވާލުން. އެހެން ވެއްޖިއްޔާ އެއީ ވަރަށް ބޮޑު ލުޔަކަށް ވާނެ،" އޭނާ ވިދާޅުވި އެވެ.\nހައްލުކުރަން ހައްލުކުރަން ތިއްބާ ބިދޭސީންގެ މައްސަލަ މިހާރު މިއޮތީ އަތަށް ގޮވައިފަ އެވެ. އެ މީހުންގެ ކިބައިން ސަލާމަތް ނުވެވިފައި ތިއްބާ އަނެއްކާ އެހެން މައްސަލަތަކެއް މި ވަނީ ކުރިމަތިވެފަ އެވެ. އެ މީހުން ގައުމުން ބޭރުކުރުމަކީ ފަސޭހަ ކަމެއް ނޫނެވެ. އަނެއްކޮޅުން އެ މީހުން ބެލެހެއްޓޭނެ ގޮތެއް، އެ ގާބިލް ކަމެއް ދައުލަތަކު ވެސް ނެތެވެ. އެ މީހުން މާލެ ތެރެެއަށް ދޫކޮށްލައިގެން ވެސް ތިބެވޭކަށް ނެތެވެ.\nގަވާއިދާ ހިލާފަށް އުޅޭ ބިދޭސީން ބިދޭސީން މަސައްކަތްތެރިންގެ ހައްގުތައް ފައްޔާޒް އިސްމާއިލް، އިކޮނޮމިކް މިނިސްޓަރު އިކޮނޮމިކް މިނިސްޓަރު އިކޮނޮމިކް ޑިވެލޮޕްމެންޓް މިނިސްޓްރި ދިވެހި ސަރުކާރު\n102 ކޮމެންޓް, 114 ރިއެކްޝަންސް\nކަލޭމެން ހުއްދަ ދީގެނެއްނޫން ބަންގާޅީން އަންނަނީ. ބަންގާޅީން އަންނަނީ ޓޫރިސްޓް ވިސާގައި. ދެންވެސް އިސްތިއުފާ ދީފައި ގެޔަށް ދޭބަލަ.\nރަނގަޅު ވާހަކައެއް މާލޭގެ ރައްޔިތުން މިތިބީ ރިހޭ ފައިމައްޗަށް ވެއްޓިފަ.ނިކަމެތި މީހުންނަށް ނިކަމެތި ގޮތް.ކޮމްޕެނީ ތަކަށް ފައިދާ\nޢަލި ފުޅުގެ ބަސް\nނުވަންޏާ ގޭގަ މަޑުކޮއްލައްވާ. ތިބުނުއްވާ ކޮރަޕްޓް މީހުން ހާމަ ކޮށް މައްސަލަ ބަލާބަލަ. ޢެކަން ވާވަރަށް މުއައް ސަސާތައް ހަދާފަ މުސާރަ ދީފަ ތިބޭނެ\nގަވާއިދާއި ޚިލާފަށް އުޅޭ ބިދޭސީންގެ ޑޮކިއުމެންޓް ނެތް ކަމަށް އިކޮން މިނިސްޓަރު ފައްޔާޒު ވިދާޅުވި ނަމަވެސް މަމެން އެކަމެއް ގަބޫލެއް ނުކުރާނަމޭ ސަބަބަކީ ފިލައިގެން އުޅޭ ކޮންމެ ބިދޭސީއެއްގެ ޕާރސްޕޯރޓް އޮންނާނެއޭ ބާއްވާފައި އިމިގްރޭޝަން ގައި އެއް ހާސް ބިދޭސީންގެ ތެރޭން އެކަކު ވެސް ނުހުންނާނެއޭ މިގޮތަށް ނެތް ދެން ހަމަ ޒިންމާއިން ރެކެން ވެގެން ކޮންމެވެސް ބަހަނާ އެއް ދައްކަނީއޭ މިސަރުކާރުން ފުރަތަމަ ގަވާއިދާއި ޚިލާފަށް އުޅޭ ބިދޭސީން ގަވާއިދަށް ފައްތާނީ\nޤަވާއިދާ ޚިލާފަށް އުޅޭ ހުރިހާ އެންމެންނަން ދަނޑުވެރިކަން ކުރެވޭ ރަނގަޅު ފަޅުރަށެއް ދީފަ ދަނޑުހައްދުވާފަ އެމީހުންގެ މަސައްކަތުން ލިބޭއެއްޗަކުން އެމީހުންނަން ޙަރދުކުރޭ. އެއަށްފަހު އެމީހުންގެ ލާރިން އެމީހުންގެ ޤައުމަށް ފޮނުވާލާ. އެއިރުން ސަރުކާރުން ޚަރަދު ކުރާކަށް ނުޖެހޭނެ.\nމީނާއަކީ ގާނޫނީ ފޮތްބައި ގޮތަކަށް ކިޔަވައިގެން ހުރި މީހެކޯ. ވިޔަފާރިއާއި އިގުތިސޯދުގެ މާހިރަކަށް ވީގޮތެއް ބަލަން އެބަޖެހޭ\nއިސްމާލާ، މާ ކަންތައް ބޮޑުވެއްޖިއްޔާ ފޮއިވައްޓާލާ ކުރިން ފޮއި ނުވެއްޓޭ ފަޔަށް. ޢޭރުން ދެފަޔަށްވެސް ވެއްޓުނީއެެއްނު. ކިހާ ސިމްޕަލް. މިހާ ހާސަރު ދިގުކޮށް ކީއްކުރަން ލިޔަނީ، އިސްމާލުމެން. ދެން އިސްމާލުމެނެއްނު ކަންކަން ހައްލުކޮށްދޭން އުޅެންޖެހޭނީވެސް. ޜަނގަޅުކުރަން ގެނައި މީހުން\nމިސަރުކާރުގައި ތިމަސައްކަތް ހިގަމުންދަނީ ބަރަވެލި ސްޕީޑްގައި ކަމެއްނުވާ ބޮޑުކަޑާ ރޯނު އެދުރުންތިބި މިނިސްޓްރީއެއް ތިޔައީ އުވާލަން ވެފައި ހުރި ތަނެއް މިނިސްޓްރީ އޮފް އެމްޕްލޯއިމެންޓް ކިޔާފަ މިނިސްޓްރީއެއް ހަދަން މިސަރުކާރަށް ގޮވާލަން\nކޮންމެ ވައްތަރެއްގެ ވިޔަފާރިއެއް ކޮށްލަންވެސް، މަސައްކަތެއް ކުރަންވިޔަސް އަތްތަކެއް ބޭނުންވާނެއެވެ. މަސައްކަތް ކުރަން ތިބި ދިވެހިންނަށް ބަރޯސާވެ ހިންގޭނެ ވިޔަފާރިއެއް މިދުނިމައްޗަކު ނުވެއެވެ. ދަޑެއް ހެއްދިޔަސް، މަސްކޮޅެއް ކައްކައި ހިއްކިއަސް، ގާކޮޅެއް އެޅިއަސް، ދޯންނެއް މަހަށް ފުރިއަސް މީހުން ބޭނުންވެއެވެ. އެވަރަކަށް ދިވެހިނެއް ނެތެވެ. ތިބި ޒުވާނުން ކޮޅުވެސް ފޫކޮޅުން ފައިބައިފައި އޮންނަ ޖިންސް ގަޑުވެސް އަރުވާލެވޭވަރުގެ ހެޔެއް ނުހުރެއެވެ.\nވެމްކޯގެ ފަހުލަވާނުން ނުދެކެމުތަ؟ ބޭރު މީހަކު އުޅޭތަ އެތާ؟\nރަށްރަށުގަ ގަހެއްގަ ހިކަނދިފަތެއްވެސް ހަރުނުލާ މިބަންގާޅިންނާހެދި.. އަހާލުމެއްކަމެއްވެސް ނުހުރޭ ކަޑައިގެން ގެނެސް އެވިއްކަނީ މާލެއަށް 400ރ އަށް ބަސްތާއެއް..ބަންގާޅިންނާ ނުލާ ދިވެހިނަށް ނޫޅެވިގެން ހިނގާ ކަންކަމެއްނޫން މިހުންނަނީ..މިކަހަލަ ކިތަންމެކަމެއް އެބަ ހިނގާ..\nގަބޫލުކުރަން އޯވަނައިޓަކުން ނިންމާ ނުލެވޭނެކަން އެކަމު ވަގަށް އުޅުއްވާ ބޭފުޅުން ބޭނުންހާ ގޮތަކަށް އުޅެން ދޫކޮށްލެވިގެން ނުވާނެ ކޮންމެވެސް ރެސްޓްރިކްޝަން ތަކެއްވެސް ހުންނަން ޖެހޭނެ އެކަން ބަލަަހައްޓަން ސަރުކާރަށް ބޮޑުތަނުން ޚަރަދު ކުރާކަށް ނުޖެހޭނެ، މިސާލަކަށް ހަދާ އެއްވެސް ރިސޯޓަކަށް ނޭރުވުން އެއް ރަށުން އަނެއް ރަށަށް ދަތުރު ނުކުރެވުން ފެރީ އަދި ބަސް ތަކުން ޚިދުމަތް ނުދިނުން ހުއްޓުވީމަ ހުއްޓުވޭނެ ކުނިކޮތަޅު ހިފައިގެން މިހާރު ދުއްވާތަން ނުފެނެއެއްނުން


ބޭނުން ވަނީ ޕާކިސްތާނާއިއެކު ގާތް އެކުވެރި ގުޅުމެއް ބާއްވަން - މޯދީ\nއިންޑިއާ ޕާކިސްތާން މައްސަލަ ހައްލުކުރުން\nދެ ޤައުމުގެ ދެމެދު ސުލްޙަ ޤާއިމުކުރުމަށް މަގު ޗާޓެއް އެކުލަވާލާފައިވާކަމަށް ޚަބަރުތައް ވަނީ ފެތުރިފައި\nއެކުވެރި ގުޅުމެއް ޤާއިމުކުރުމަށް ދެ ޤައުމު ގުޅޭ ސަރަހައްދުތައް ރައްކާތެރިކުރަންޖެހޭކަމަށް މޯދީ ވިދާޅުވި\nއިންޑިއާއާއި ޕާކިސްތާނާއި ދެމެދު ވަނީ ޒަމާންވީ ހަތުރުވެރިކަމެއް އުފެދިފައި\n24 މާރޗް 2021 | ބުދަ 19:46\nއިންޑިއާގެ ބޮޑު ވަޒީރު ނަރެންދްރަ މޯދީ\nބޭނުންފުޅުވަނީ ޕާކިސްތާނާއިއެކު ގާތް އެކުވެރި ގުޅުމެއް ބާއްވަންކަމަށް އިންޑިއާގެ ބޮޑު ވަޒީރު ނަރެންދްރަ މޯދީ ވިދާޅުވެއްޖެއެވެ.\nއިންޑިއާގެ ބޮޑު ވަޒީރު ނަރެންދްރަ މޯދީ މިފަދައިން ވިދާޅުވެފައިވަނީ، ޕާކިސްތާނުގެ ޖުމްހޫރީ ދުވަސް ނުވަތަ "ޕާކިސްތާން ޑޭ" ގެ މުނާސަބަތުގައި އެ ޤައުމުގެ ބޮޑު ވަޒީރު އިމްރާން ޚާންއަށް ފޮނުއްވި ސިޓީފުޅެއްގައެވެ. މޯދީގެ ސިޓީފުޅުގައި ވަނީ އަވައްޓެރި ޤައުމެއްގެ ހައިސިއްޔަތުން އިންޑިއާއިން ޕާކިސްތާނާއެކު އެކުވެރި ގާތް ގުޅުމެއް ބާއްވަން ބޭނުންވާކަމަށް ވިދާޅުވިއެވެ. މިކަން ފަހިކުރުމަށް ދެ ޤައުމުގެ ދެމެދުގައި އުފެދިފައިވާ މައްސަލަތައް ހައްލުކޮށް، ނުތަނަވަސްކަމާއި، ދެކޮޅުވެރިކަން ނައްތާލަން ޖެހޭކަމަށް މޯދީ ވިދާޅުވިއެވެ. އަދި ދެ ޤައުމު ގުޅޭ ސަރަހައްދުތައް ނުވަތަ ބޯޑަރ ލައިން ސަރަހައްދުތަކަކީ އަމާން ސަރަހައްދުތަކަކަށް ހަދަންޖެހޭކަމަށް މޯދީ ވިދާޅުވިއެވެ. ޕާކިސްތާން ޑޭ ފާހަގަކުރަނީ، 23 މާރިޗު 1940 ގައި ފާސްކުރި "ލާހޯރ ރެޒޮލިއުޝަން" ޤަރާރާއި ގުޅިގެން، 23 މާރިޗު 1956 ގައި ޕާކިސްތާނުގައި ފުރަތަމަ ފަހަރަށް ޤާނޫނު އަސާސީއެއް ފާސްކޮށް އަމަލުކުރަން ފެށުމުގެ މުނާސަބަތާ ގުޅުވައިގެންނެވެ.\nމޯދީގެސިޓީފުޅެއް ޕާކިސްތާނަށް ފޮނުއްވާފައި މިވަނީ ދެ ޤައުމުގެ ގުޅުން ރަނގަޅުކުރުމަށް އަތުކުރި އޮޅާލާފައިވާކަމަށް މީޑިއާ ރިޕޯޓްތައް އާންމުވެފައިވާ ދަނޑިވަޅެއްގައެވެ. އެގޮތުން އޭޝިއާ ސަރަހައްދު ނިއުކްލިއަރ ދެ ބާރުގެ ގޮތުގައި އޮތް މި ދެ ޤައުމުގެ ދެމެދު އަސްކަރީ ހަމަލާ ބަދަލުކުރުންތައް ވަގުތީގޮތުން ހުއްޓާލާފައިވާއިރު، ޔޫއޭއީ މެދުވެރިއަކަށްވެ ދެ ޤައުމުގެ ދެމެދު ސުލްހައިގެ ވާހަކަތައް ފަށަން ތައްޔާރުވެފައިވާކަމަށް ޚަބަރުތައް ވަނީ ފެތުރިފައެވެ. ސިއްރިއްޔާތުގައި ކުރިއަށްގެންދާ މި މަޝްވަރާތަކުގައި ދެ ޤައުމުގެ ދެމެދު ސުލްޙަ ޤާއިމުކުރުމަށް މަގު ޗާޓެއް އެކުލަވާލާފައިވާކަމަށްވެސް ޚަބަރުތައް ދަނީ ބުނަމުންނެވެ. އެހެންނަނަމަވެސް، މިކަމާއި ގުޅޭގޮތުން ދެ ޤައުމުންވެސް މިހާތަނަށްއައިރު ރަސްމީކޮށް އެއްވެސް އެއްޗެއް ހާމަކޮށްފައެއް ނުވެއެވެ. އެހެންނަމަވެސް، އިންޑިއާގެ ބޮޑު ވަޒީރު ނަރެންދްރަ މޯދީގެ ބަސްމަގު ހުންނެވިގޮތުން މިކަމަށް އިތުރަށް ބާރު ލިބި މި މައްސަލަ ހައްލުކުރުމަށް ކުރާ އުންމީދު ބޮޑުވެފައިވާކަމަށް މަސްރަޙް ދިރާސާކުރައްވާ ފަރާތްތަކުން ދަނީ ބުނަމުންނެވެ.\nއިންޑިއާ - ޕާކިސްތާން އިމްރާން ޚާން\nޓީ20 ވޯލްޑްކަޕްގައި ކުޅޭ ޕާކިސްތާނުގެ ކްރިކެޓް ޓީމަށް ވިސާ ލިބުން ދައްޗެއް ނުވާނެ – އިންޑިއާ\nޕާކިސްތާނުގެ ބޮޑުވަޒީރު ކޮވިޑަށް ޕޮޒިޓިވްވެ، ފަރުވާ ހޯއްދަވަނީ\nޤާނޫނު ހަދާ މަޖިލީހުގެ ތިރިގޭގެ ރުހުމާއެކު އިމްރާން ޚާން ވެރިކަމުގެ ބާރު ދަމަހައްޓަވައިފި\n24 މާރޗް 2021 | ބުދަ 20:32\nތިޔައީ އެއްވެސް އިހްލާސްތެރިކަމެއް އޮވެގެން ހަގީގީ ސުލްހައެއް ގާއިމުކުރުމަށް ފޮނުވި ސިޓީއެއް ނުން. ޕާކިސްތާނަކަށް އެކަން ނުވެސް އޮޅޭނެ. މިއީ މިގޮތައް ވާހަކަ ދައްކައި މޯދިގެ މޫނު ރީތިކުރުމަށް ބައިޑެން އެޑްމިނިސްޓްރޭޝަނުން އަންގައިގެން ކުރި ކަމެއް. އެމެރިކާ ޗައިނާއަށް ދުއްތުރާކުރަން ކުޅެ ގޭމްގައި އިންޑިއާ ބައިވެރިކުރާ އިރު އިންޑިއާ ޓޫ ފުރޮންޓް ވޯރ އެއްގައި ( ޕާކިސްތާނާއި ޗައިނާއި ދެކޮޅަށް ) އޮވެގެން އެމެރިކާ އެންމެ ބޭނުން ރޯލް އިންޑިއާ އަދާނުކުރެވޭނެތީއެވެ. އެމެރިކާވެސް އިންޑިއާވެސް އުޅޭނެކަމަށް ޕާކިސްތާން ހައްލާލަން. ޕާކިސްތާނަށް އެންމެ ރަނގަޅު ފިއުޗަރއެއް އޮތީ ޗައިނާއާއެކު. ޗައިނާ - ޕާކިސްތާން އިކޮނޮމިކު ކޮރިޑޯރ ޕާކިސްތާނުން ހުއްޓާލާވަރުގެ ޕެކެޖެއް އިންޑިއާއަކަށް ނުދެވޭނެ. އެމެރިކާ ބޭނުމެއް ނުވާނެ ދޭންވެސް . ދެން ކިހިނެތް ތިކަންކުރާނީ .


Drug ge mahsala akaa gulhigen Rhea ge kokko hayyaru kohfi\nރިއާގެ ކޮއްކޮ ޝޯވިކް--\nޑްރަގްގެ މައްސަލައަކާ ގުޅިގެން ރިއާގެ ކޮއްކޮ ހައްޔަރުކޮށްފި\n05 ސެޕްޓެމްބަރ 2020 - 08:03:27\nބޮލީވުޑުގެ އެކްޓަރު ސުޝާންތު ސިންގުގެ މަރުގެ މައްސަލާގައި ހިމެނޭ އޭނާގެ ލޯބިވެރިޔާ އަދި އެކްޓްރެސް ރިއާ ޗަކްރަބޯޓީއާ ދެކޮޅަށް ހުށަހެޅި މަސްތުވާތަކެތީގެ މައްސަލައިގެ ތަހުގީގުގެ ތެރެއިން ރިއާގެ ކޮއްކޮ ޝޯވިކް ހައްޔަރުކޮށްފި އެވެ.\nނާކޮޓިކްސް ކޮންޓްރޯލް ބިއުރޯ (އެންސީބީ) އިން ރޭގެ ވަގުތެއްގައި ރިއާގެ ކޮއްކޮ ޝޯވިކް އާއި ސަމުލް މިރަންދާ ހައްޔަރުކުރީ ޑްރަގްގެ މައްސަލައަކާއި ގުޅިގެންނެވެ.\nއެ މައްސަލައާ ގުޅިގެން އެންސީބީގެ ޑެޕިއުޓީ ޑިރެކްޓަރު ކޭޕީއެސް މަހްލޯތްރާ ވަނީ ޝޯވިކް އާއި ސަމުލް ހައްޔަރުކޮށްފައިވާކަން އެމީހުންގެ އާއިލާއަށް ވެސް އަންގާފައިވާ ކަމަށެވެ. އަދި މިއަދުގެ ވަގުތެއްގައި ދެ މީހުން ވެސް ކޯޓަށް ގެންދާނެ އެވެ.\nއެންސީބީގެ ޓީމުން ވަނީ ޝޯވިކް އުޅޭ ގޭގެ އިތުރުން ސަމުލް އުޅޭ ގޭ ވެސް ބަލާއި ފާސްކޮށްފަ އެވެ. އެެގޮތުން ދެމީހުންނާއި ދެކޮޅަށް ހެކި ލިބިފައިވާ ކަމަށް ރިޕޯޓްތައް ބުނެ އެވެ.\nމީގެ ކުރިން ވެސް އޮޕަރޭޝަނެއްގެ ތެރެއިން ދެ މީހަކު ހައްޔަރުކޮށްފައިވާއިރު އެ ދެ މީހުން ވަނީ ޝޯވިކް އާއި ސަމުލްގެ ނަން ސުވާލުކުރުމުގެ މަރުހަލާގެ ތެރެއިން ބުނެފަ އެވެ.\nއާންމުވި ޝޯވިކްގެ ވަޓްސްއެޕް ޗެޓްގެ ތެރެއިން ވަނީ މާޗު 17 ގައި ފަސް ކިލޯގެ ޑްރަގަށް 10،000 ރުޕީސް ދެއްކުމަށް ސަމުލްއަށް މެސެޖްކޮށްފައި ކަމަށް ރިޕޯޓްތައް ބުނެ އެވެ.\nނާކޮޓިކްސް ކޮންޓްރޯލް ބިޔުރޯއިން އަމިއްލައަށް ހުށަހެޅި މައްސަލައިގައި ރިއާ އާއި އޭނާގެ ރަހުމަތްތެރިންނަށް ތުހުމަތުކޮށްފައި ވަނީ މަސްތުވާތަކެތި ބޭނުންކޮށް، އޭގެން ވިޔަފާރި ކުރި ކަމަށެވެ.\nނާކޮޓިކްސް ކޮންޓްރޯލް ބިޔުރޯއިން ވަނީ އެ މައްސަލަ ބެލުމަށް ފަސް މެމްބަރުންގެ ޓީމެއް އެކުލަވާލާފަ އެވެ. އެ މައްސަލަ ބަލަން ފެށީ ލިޔެކިޔުންތަކަކާއި މެސެޖުތަކެއްގެ މައްޗަށް ބިނާކޮށެވެ.\nއެކަމާ ގުޅިގެން ރިއާގެ ގާނޫނީ ވަކީލު ވިދާޅުވީ ސެންޓްރަލް ބިޔުރޯ އޮފް އިންވެސްޓިގޭޝަނުން މަރުގެ މައްސަލަ ބަލަނިކޮށް، އޭގެ ތެރެއަށް ނާކޮޓިކްސް ބިޔުރޯއިން ވަނުމުން ސުވާލު އުފެދޭ ކަމަށެވެ. އަދި ކޮންމެ ވަގުތެއްގައި ވެސް މަސްތުވާތަކެތީގެ ޓެސްޓު ހެދުމަށް ލޭގެ ސާމްޕަލް ދޭން ރިއާ ހުރީ ތައްޔާރަށް ކަމަށް ވެސް ވިދާޅުވެފައި ވެއެވެ.\nސުޝާންތުގެ މަރާއި ގުޅިގެން ގިނަ ތުހުމަތުތަކެއް ރިއާއަށް ކުރެވުން ނަމަވެސް ބައެއް ތަރިން ވަނީ އޭނާގެ ދިފާއުގައި ސޯޝަލް މީޑިއާގައި ވާހަކަ ދައްކާފަ އެވެ. އަދި ރިއާ ވެސް އެ ތުހުމަތުތައް ދޮގުކުރެ އެވެ.


Eman ge enme aadhayaa hilaaf hunaraai conspiracy ge vaahaka\nއީމާންގެ އެންމެ އާދަޔާހިލާފު ހުނަރާއި، ކޮންސްޕިރެސީ ގެ ވާހަކަ\n"ދެން ކޮންމެވެސް މީހަކު ލައިޓަރެއް ދައްކާލާފައި ބުނެފާނެ އެއަށް ލަވައެއް ހަދާލަން. އެ ހިސާބުން އެ ޖެހުނީ އެއަށް ލަވައެއް ހަދަން. މިއީ އަސްލު އަމިއްލަ މީހާ އަށް އަމިއްލަ އަށް ކުރި ޗެލެންޖެއް،" ކުއްލިއަކަށް ދޭ ހިޔާލަކަށް ނުވަތަ ދިމާވާ ކަމަކަށް ވަގުތާއި ހާލަތާ ގުޅުވައިގެން ލަވަ ހެދުން ފެށުނު ގޮތް ކިޔައިދެމުން އީމާން ބުންޏެވެ. "ލިރިކްސް ލިޔުމަކީ ވަރަށް ކުރީއްސުރެން ފެށިފައި އޮތް ކަމެއް. އެކުވެރިންނާއި އާއިލާ މީހުންނާ އެކު ދަތުރު ގޮސް ގިޓާކުޅެ މަޖާ ނަގާއިރު އިންނާނެ އިންސްޓެންޓް ލިރިކްސް އަށް ހާއްސަ ބައެއް ވެސް. އިންސްޓެންޓް ލަވަ އުފެއްދުމުގެ މޮމެންޓެއް އެއީ."\n"އިންސްޓެންޓް-ލިރިކްސް" ގެ ޗެލެންޖާ އެކު އޭނާ އަކީ ޔަގީނަށް ވެސް އެންމެ އަވަހަށް އެންމެ އާދަޔާހިލާފު ލަވަތައް ގެނެސްދޭ ފަންނާނެވެ. އޭނާގެ ކުރީގެ ބޭންޑް ވަން ނައިޓް ސްޓޭންޑްގެ މަޝްހޫރު ލަވަ "ދެ ތިކި ޕީ" އަކީ އެއް ދުވަހަކު ސީ ހައުސް ކެފޭގައި ކޮފީއެއް ބޯން އިންދައި ބޮލަށް ވަން ހިޔާލަކުން ގާތްގަނޑަށް 45 މިނެޓް ތެރޭގައި އެއްކޮށް ކޮށައި ނިންމާލި ލަވައެކެވެ.\n"އެންމެ އަވަހަށް މިހާތަނަށް ލިޔުނު ލަވައަކީ "މައިންޑް ޔުއާ އޯން ޝިޓް" ނަމަކަށް ކިޔާ ލަވައެއް. އެއީ ދެ މިނެޓް ތެރޭގައި ކޮމްޕޯސްކުރި ލަވައެއް. ވަން ނައިޓް ސްޓޭންޑްގައި އުޅެނިކޮށް،" އީމާން ބުންޏެވެ.\nއެހެންވީމަ، އީމާންގެ މި ހުނަރުވެރިކަމާ ކުޅެލެވިދާނެ ކަމަށް ހީވާ ނަމަ އޭނާގެ މިހާރުގެ ބޭންޑް، އީމާންސް ކޮންސްޕިރެސީގެ ސެލްފް ޓައިޓްލްޑް އަލަތު އަލްބަމްގެ ލަވަތައް ކޮންމެހެން ވެސް އަޑު އަހަން އެބަޖެހެ އެވެ. ލަވައެއް އުފައްދަން ނުވަތަ ލިޔަން ވަކި ތަނެއް ވަކި ވަގުތެއް ވެސް އޭނާއަކަށް ބޭނުމެއް ނުވެ އެވެ.އީމާންގެ ޓްރޭޑްމާކް ސިފަ އަކީ "އިންސްޓެންޓް-ލިރިކްސް" އާއި މަގުމަތީ ބަހުރުވައިގެ ލަވަ އާއި ދެ މާނަ ނެގޭ ލަވަ އެވެ. އާ އަލްބަމުގެ އެންމެ ބޮޑު ތަފާތަކީ ދެ މާނަ ނެގޭ ލަވައެއް ނެތް ކަމެވެ.\n“ކުރީގެ ލަވަތަކުގައި ހުންނާނީ އާންމުކޮށް ވަށްބަހުން ވާހަކަ ދައްކާފައި. މި އަލްބަމްގައި ލަވަތަކުގެ މާނަ ތިލަވެފައި ސީދާވާނެ. އަދި 18 އަހަރުން ދަށުގެ ކުޑަކުދިން އަޑުއަހާ ވަރުގެ ލަވަތަކެއް ވެސް ނުހުންނާނެ،" ބޭންޑްގެ ޕްރޮމޯޝަނެއްގެ ގޮތުގައި ނެރެ ހިލޭ ބަހާލި އަލްބަމާ ބެހޭ ގޮތުން އީމާން ބުންޏެވެ. ރޮކް ޖޮންރާގެ 8 ލަވަ އަލްބަމްގައި ހިމެނޭއިރު އެންމެ ބޮޑު މަގްބޫލުކަމެއް ހޯދާފައި ވަނީ "މޮހޮރު" ނަމަކަށް ކިޔާ ލަވައެކެވެ. އީމާން ބުނީ އަލްބަމްގެ އަށް ލަވަ އަކީ ވެސް މުޅިން ތަފާތު ވާހަކައެއް ކަމަށެވެ.\n"ސީދާ ވަކި ވައްތަރެއްގެ ލަވައެއް ހަދަނީކީއެއް ނޫން. ލަވަ ހެދިގެން އަންނަނީ ހަމަ ވަގުތުން. މިސާލަކަށް ސްޓޫޑިއޯ ތެރޭގައި ތިބެނިކޮށް އެކަކު ކުޅެލަފާނެ ރިފެއް. ދެން ބޭސް ލައިނެއް އަޅާލާފައި ޑްރަމް ބީޓެއް ޖަހަމުން ބޮލަށް އަރަމުންދާ އެއްޗެހިތަކެއް ކިޔަމުންދާނީ. ދެން އޭގެ އިން ދާނީ ލަވައެއް ގެތެމުން އެންމެފަހުން،" އީމާން ކިޔައިދިނެވެ. "މިސާލަކަށް މޮހޮރު ލަވަ އުފެދުނީ ވަރަށް ސިޔާސީ ހަލަބޮލި ދުވަސްވަރެއްގައި. އެއީ ޒުވާނުންނާއި ޖަސްޓިސް ސިސްޓަމާއި ސިޔާސީ ކުލަތައް ގުޅުވައިގެން ހެދި ލަވައެއް. ސިޔާސީ ގޮތުން ވަކި ފިކުރެއް ނޫން."\n"އެކަމަކު ލިރިކްސް އަށް ބަލަންޏާމު އެންމެ ހިތްހަމަޖެހޭ ލަވަ އަކީ މޮހޮރު،" އީމާން ބުންޏެވެ.\nއަލްބަމްގައި ހިމެނޭ ލަވަތަކުގެ ތެރެއިން އޭނާ އަށް އެންމެ ކަމުދާ ލަވަ އަކީ "ގިލިގިލި" އެވެ. މިއީ އަނެއްކާވެސް އޭނާގެ "އިންސްޓެންޓް-ލަވަ" އެކެވެ.\n"އެ ލަވަ އުފެދުނީ އަލްބަމްގެ އެހެން ލަވައެއް ކަމަށްވާ 88 ލިޔަން ތިއްބައި. ދަންވަރުގެ ވަގުތެއްގައި. އެ ލަވަ ކޮންމެ ވެސް ވަރަކަށް ނިންމާލާފައި، ނިދަން ގެއަށް ދާން އުޅެނިކޮށް ގިޓަރިސްޓް އަޔާ ކުޅެނީ ވަރަށް އަވަސް ރިފެއް،" އީމާން ކިޔައިދިނެވެ. "ދެން އައި ހިޔާލަކީ "ގިލިގިލި" ލަވަ. ދެން އަވަގުތު ހިތަށް އެރިހާ އެއްޗެހިތަކެއް އެއްކޮށްގެން އެ ތަނުން އެތަނަށް އެ ލަވަ ނިންމާލީ. ބައިގަޑިއެއްހާއިރުވީ. މުޅި ލަވަ ދެ ގަޑިއިރު ތެރޭގައި ނިމިއްޖެ."\nއީމާން ބުނީ މި އަލްބަމަކީ ބޭންޑްގެ އެންމެން އެކަތިގަނޑަކަށް ވެގެން ނެރެފައިވާ މަސައްކަތެއް ކަމަށެވެ. އަދި އޭނާގެ މަންމަ އަކީ އޭނާގެ ލަވަތަކުގެ އެންމެ ބޮޑު އިންސްޕިރޭޝަން ކަމަށެވެ. އެގޮތުން މަންމަ އަށް ދީފައިވާ ނުސީދާ ޓްރިބިއުޓެއް ވެސް އަލްބަމުގައި ހިމެނެ އެވެ. އެއީ "އަނގައިން ޗޯ" ނަމަކަށް ކިޔާ ލަވައެކެވެ. މިއީ މަންމަ ގާތުން އޭނާ އަށް ދަސްވި ބޯދާ މިސާލު ބަސްތަކަކުން ގަތާލާފައިވާ ލަވައެކެވެ.\n"މި ލަވަ އަށް ނަން ދީފައި މި ވަނީ ވަރަށް ކުޑައިރު މަންމަމެންގެ ފަރާތުން ދަސްވި ކަމެއްގެ އަސްލަށް. އޭރު މަންމަމެން ކިޔާ އަޑު އިވެނީ އަނގައިން ޗޯ، ބަހުން މެޓާ، ސޮނި ސުފުރާ. އެހެން ކިޔަނީ ކަމެއްގައި ބަހެއްގައި އެއްގޮތަކަށް ވެސް އަނގައިން ނާރާ މީހުންނާ ދިމާލަށް،" އީމާން ބުންޏެވެ. “އެއީ ވެސް ވަރަށް ކުރިން މަންމަމެން މާމަމެންގެ ތެރޭގައި އުޅެ ދަސްވެފައި ހުންނަ އެއްޗެހި. މަންމަގެ އިންފްލުއެންސް ވަރަށް ބޮޑުވާނެ އަނގައިން ޗޯ ލަވައިގަ."\nއީމާންގެ ލަވަތަކަކީ މަޝްހޫރުކަމާ އެއް ވަރަށް މައްސަލަ ވެސް ބޮޑު ލަވަތަކެކެވެ. ބައެއް އެހުންތެރިންގެ މެދުގައި ހިޔާލުތަފާތުވެފައިވާ ލަވަ އޭނާ ލިޔެފައި އެބަހުއްޓެވެ. އޭނާގެ ގިނަ ލަވަތަކެއްގައި އަންހެނުންނަށް ފާޑުކިޔުމަކީ ބައެއް މީހުންނަށް އެހާ ކަމުދާ ކަމެއް ނޫނެވެ. މިސާލަކަށް އަލްބަމުގައި ހިމެނޭ ލަވަ "ރިޒްނާ" އާއި "ޕަޓަ" އާއި "ބިޓު ކެޓީ" ކަހަލަ ލަވަތެކެވެ. މިއީ ސަމާސާ ރާގުގައި އަންހެން ކުދިންނަށް ފާޑުކިޔާފައިވާ ލަވަތަކެވެ. މި ލަވަތަކާ މެދު ހިތްހަމަނުޖެހޭ މީހުންނަށް އީމާން ދޭން އޮތީ މި ޖަވާބެވެ.\n"ލަވަތަކާ މެދު ބޭނުންވާ ގޮތެއް ނިންމަން އަޅުގަނޑު ދޫކޮށްލާނީ އެހުންތެރިންނަށް. އެއް ބަޔަކަށް ލިރިކްސް ކޫލްވާނެ، އަނެއް ބަޔަކަށް އޭތި ވަރަށް ހަޑިވާނެ. ދެން ތިބޭނީ އެ ލަވައެއް އަޑުއިވިގެން ވަރަށް ބޮޑަށް ކަޑަވާ ބައެއް،" އީމާން ބުންޏެވެ.\nއޭނާ ބުނީ އޭނާ ކިޔައި ދެނީ މުޖުތަމައުގެ ވާހަކަ އާއި މުޖުތަމައުގައި ދިރިއުޅޭ އެކި ވައްތަރުގެ މީހުންގެ ވާހަކަ ކަމަށެވެ. އަދި އެ ލަވަތަކަކީ އެއްގޮތަކަށް އީމާން ވަކި ބަޔަކާ މެދު ދެކޭ ގޮތެއް ނުވަތަ ގަބޫލުކުރާ ގޮތެއް ވެސް ނޫން ކަމަށެވެ.\nއޮލިމްޕަސް ދެން ހުޅުވާނީ ގިނަ ހިދުމަތްތަކެއް ލިބޭ ގޮތަށް


India kuhjjeh ge bandun7kg ge isthashi nagaifi - One Online\nސްވީޓީ ކުމާރް ގެ ބަނޑުން ނެގި އިސްތަށި ބޮނޑި ---\nއިންޑިއާ ކުއްޖެއްގެ ބަނޑުން ހަތް ކިލޯގެ އިސްތަށި ނަގައިފި\nއިންޑިއާ ކުއްޖެއްގެ ބަނޑުން ހަތް ކިލޯ އިސްތަށި ނަގައިފިއެވެ.\nއުމުރުން 17 އަހަރުގެ ސްވީޓީ ކުމާރް ނަމަކަށް ކިޔާ އެކުއްޖާގެ ބަނޑުން އިސްތަށިތައް ނަގާފައިވަނީ ޑޮކްޓަރުންގެ ހާއްސަ ޓީމަކުން ކުރި އޮޕަރޭޝަނެއްގައެވެ.\nއެ އިސްތަށިތައް ނަގަން ޑޮކްޓަރުން ހަގަޑި އިރުގެ ދިގު އޮޕަރޭޝަނެއް ކުރާން ޖެހުނެވެ.\nސްވީޓީ ދިރިއުޅޭ އަވަށުގެ އަމިއްލަ ހޮސްޕިޓަލެއްގައި ކުރި އެ އޮޕަރޭޝަންގައި އިސްކޮށް އުޅުނު ޑރ ޖީއެން ސަހު ވަނީ އިންޑިއާގެ މީޑިއާތަކަށް މި އޮޕަރޭޝަންގެ މައުލޫމާތު ހިއްސާކޮށްފައެވެ.\nޑ ސަހު ވަނީ އޭނާގެ 40 އަހަރުވީ ހިދުމަތުގައި މިވަރުގެ ތަޖުރިބާއެއް ކުރަން މިޖެހުނީ އަލަށް ކަމަށް ފާހަގަކޮށްފައެވެ. ޑޮކްޓަރު ވަނީ ސްވީޓީގެ ގޮހުރުގެ ތެރެއިން ބޮޑު އިސްތަށި ބޮނޑިއެއް ފެނުމުން މިއީ އާދައިގެ އޮޕަރޭޝަނެއް ނޫންކަން ޔަގީން ވި ކަމަށް ބުނެފައެވެ.\nމީގެ ތިން އަހަރު ކުރިންވެސް ސްވީޓީގެ ބަނޑުގައި ރިއްސާތީ ޑޮކްޓަރަށް ދައްކައި ޓެސްޓުތަކެއް ހަދާފައިކަމަށް ޑޮކްޓަރުންގެ ޓީމުން ބުނެފައި ވެއެވެ. އެފަހަރު ޓެސްޓު ތަކުގެ ނަތީޖާ އިން ދައްކާފައިވަނީ އޭނާގެ ބަނޑުގައި ޓިއުމަރެއް ހުރިކަމަށެވެ.\nޑޮކްޓަރުން ވަނީ ސްވީޓީ އެތައް އަހަރެއް ވަންދެން އިސްތަށި ކައިފައި ހުރިކަން ފާހަގަ ކޮށްފައެވެ އަދި އިސްތައްޓަކީ އަވަހަށް ނެތިގެން ދާ އެއްޗަކަށް ނުވުމުން ސްވީޓީގެ ބަނޑުގައި ގިނަވެ ޖަމާވެފައި ހުރީ ކަމަށްވެސް ޑޮކްޓަރުންގެ ޓީމުން ބުންޏެވެ.\nއޮޕަރޭޝަަށް ފަހު ސްވީޓީގެ ހާލު މިހާރު ރަނގަޅުވަމުން އަންނަ ކަމަށް ވެސް ޑޮކްޓަރުންނާ ހަވާލާދީ މީޑިއާ ރިޕޯޓުތައް ބުނެއެވެ.\nގުޅޭ ޓެގު ސިއްހަތު އިންޑިއާ\nކޮވިޑް ޖެހިގެން މަރުވި މީހުންގެ އަދަދު މިލިއަނަކަށްވުރެ މައްޗަށް އަރައިފި\nކޮވިޑް ޖެހިގެން މަރުވާ މީހުންގެ އަދަދު ދެމިލިއަނަށް އަރާނެކަމަށް ބެލެވޭ: ޑަބްލިއުއެޗްއޯ\nއުމުރުން އެންމެ ހަމަހުގައި ވޯޓާ ސްކީ ކޮށް ދުނިޔޭގެ ރެކޯޑު ފޮތަށް\nލަންކާ ކައިރިން ރޯވި ތެޔޮ ޓޭންކަރުން އަލިފާން ނިއްވަން ކުރި މަސައްކަތަށް 1.8 މިލިއަން ޑޮލަރު ދައްކަން އަންގައިފި\nމަނީ ލޯންޑަރިންގެ ކުށް ސާބިތުވެ އޮސްޓްރޭލިއާގެ ބޭންކެއް 1 ބިލިއަން އޮސްޓްރޭލިއަން ޑޮލަރުން ޖޫރިމަނާ ކޮށްފި


Ehee ge faisaa eki account thakugai behehtey islaahu thasdheegu kohfi\nއެހީގެ ފައިސާ އެކި އެކައުންޓްތަކުގައި ބެހެއްޓޭ އިސްލާހު ތަސްދީގުކޮށްފި\nފިނޭންސް މިނިސްޓްރީގެ މައި އިދާރާ.\nއެހީގެ ގޮތުގައި ލިބޭ ފައިސާ ޕަބްލިކް ބޭންކް އެކައުންޓުގައި ނޫން އެކައުންޓްތަކުގައި ބެހެއްޓޭ ގޮތަށް ދައުލަތުގެ މާލިއްޔަތުގެ ޤާނޫނަށް ގެނައި އިސްލާހު ރައީސް އަބްދުﷲ ޔާމީން މިއަދު ތަސްދީގު ކުރައްވައި ގެޒެޓުގައި ޝާއިއު ކޮށްފި އެވެ.\nމި އިސްލާޙުގެ ދަށުން ދައުލަތް ހިންގުމަށް ހިލޭ އެހީގެ ގޮތުގައި ލިބޭ ފައިސާއާއި، ރާއްޖޭގައި ހިންގާ މަޝްރޫޢުތައް ފައިނޭންސް ކުރުމަށްޓަކައި ހިލޭ އެހީ ނުވަތަ ލޯނު އެހީގެ ގޮތުގައި ލިބޭ ފައިސާއާއި، ބިޔަ މަޝްރޫޢުތައް ތަންފީޒުކުރުމަށާއި ހާއްސަ މަސައްކަތްތައް ކުރުމަށް ކަނޑައެޅިފައިވާ ފައިސާ އެހެނިހެން ބޭންކް އެކައުންޓްތަކުގައި ރައްކާ ކުރެވޭނެ އެވެ.\nރައްޔިތުންގެ މަޖިލީހުން މިދިޔަ މަހުގެ 26 ވަަނަ ދުވަހު ފާސްކޮށްފައިވާ މި ބިލުގައިވާ ގޮތުން ތިން ހާލަތެއްގައި ޕަބްލިކް ބޭންކް އެކައުންޓް ނޫން އެހެން އެކައުންޓެއް ނުވަތަ އެކައުންޓްތަކެއް ހުޅުވައި ދައުލަތުގެ ފައިސާ ބެހެއްޓުމުގެ އިހުތިޔާރު ފިނޭންސަށް ލިބެ އެވެ.\nމިހާލަތްތަކުގެ ދަށުން ހުޅުވާ އެކައުންޓުތައް ބެލެހެއްޓުމުގައި އަމަލުކުރާނެ އުސޫލު މިއަދުން ފެށިގެން3މަސްދުވަހުގެ ތެރޭގައި ކަނޑައަޅައި، ގެޒެޓުގައި ޝާއިޢުކުރަންޖެހެ އެވެ. ބިލް ތަސްދީގު ކުރެއްވުމާއި އެކު ޤާނޫނަށް ވަނީ އަމަލު ކުރަން ފަށާފައެވެ.\nޔާމީން އަތުން ފައިސާ ހޯދަން ލިޔުން ފޮނުވައިފި


ހައްތަހާ ވެސް ދަންނަ ބޭފުޅުންނެވެ.. ގައުމާ މެދު ފުންކޮށް ވިސްނަވާ ބޭފުޅުންނެވެ! | Sangu News\nހައްތަހާ ވެސް ދަންނަ ބޭފުޅުންނެވެ.. ގައުމާ މެދު ފުންކޮށް ވިސްނަވާ ބޭފުޅުންނެވެ!\n28 އޭޕްރިލް 2022 - 11:46\nވަނަ އަހަރުވެސް ވަރަށް ފޯރިއަރުވާ އެމްޑީޕީން ދައްކަމުންދިޔައީ "ވެރިކަން ނުވެއްޓޭނެ" ކަމުގެ ވާހަކަ - އަބްދުއްރަހީމް: --- ފޮޓޯ: ވަން އޮންލައިން\nބުނާތީ އަޑު އަހަމެވެ. ރޯނު އެދުރުން ނަކީ ފިސާރި މޮޅު ބައެކެވެ. އެއީ ދެބަސް ވެވެން ނެތް ހަގީގަތެކެވެ. ވެރިކަމާއި މެދު ވިސްނާލުމުގެ ކުރިން ވިސްނަން ޖެހޭ ވަރަށް ގިނަ ކަންތައް ތަކެއް ހިމެނެއެވެ. ހުރިހާ ކަމެއް ނުހިމެނުނު ކަމުގައި ވީ ނަމަވެސް ފެންނަން ހުރި ކަންކަމާއި މެދު ނަޒަރު ހިންގާ ލެވޭތޯ ބަލައިލާނަމެވެ.\nއަދުގެ ހާލަތަށް ނަޒަރު ހިންގާލާއިރު ފެނިގެންދަނީ ފުންނާބު އުސް ބޭފުޅުންނެވެ. ކަމަށް ގާބިލު ކަމަވޮށި ވެގެންވީ ބޭފުޅުންނާއި ފަންނުވެރި އެތަކެއް ހިދުމަތް ތެރިންނެވެ. އެއެންމެން ވެސް މަސައްކަތް ކުރަމުންގެންދަނީ ހެވާއި ލާބަ އާއި މަންފާ ކުރުވަނިވި މަސައްކަތްތަކުގައެވެ. އެކި ދާއިރާ ތަކުގައި އަރާ ތިއްބެވި މުފައްސިރުންނާއި އުސްތާޒުންނެވެ. ފަލްސަފާ ތައް ލިޔުއްވާ ކުޅަދާނަ ފިލޯސަފަރުން ނާއި ބަހުގެ ހަމަތައް ހިފަހައްޓަވައި ޅެންވެރިންނެވެ. މި ހުރިހައި އެންމެން ވެސް ތިބީ ގައުމު ހިމާޔަތް ކޮށް ގައުމަށް ދިމާވެދާ ނުރައްކާ ތަކުން ދިފާއު ކޮށް އިސްލާހު ކުރުމުގެ ހެޔޮ ނިޔަތާއެކުއެވެ.\nތެދުވެރި ކަމާއި އިހްލާސްތެރި ކަމާއެކު މަސައްކަތް ކުރާ މީހުންނަށް އެކަމުގެ ޖަޒާ ލިބޭނެ ކަން އެންމެންވެސް ދަނެއެވެ. އިންސާނާ އެންމެ ބޭނުންވާ ކަންތައް ތަކުގެ ތެރޭގައި ތަނަވަސް ކަމާއި ކުރިއެރުމާއި މާއްދިއްޔަތު ހިމެނެއެވެ. މިކަންކަމާ އެކުވެސް އެންމެ ބޭނުންވާ ކަންތައް ހާސިލް ކުރުމަށް ގަދަ އަޅާ މަސައްކަތް ކުރަންޖެހެއެވެ. އެކި މީހުން އެކި ފަންނުގައި ކުޅަދާނަ ކަމަކީ އެންމެންވެސް ދަންނަ ހަގީގަތެކެވެ.\nހަމަ އެފަދައިން ސިފަކުރުމާއި މާނަ ކުރުން ވެސް އޮތީ ހަމަ އެ ހަމައިގައެވެ. ހިޔާލުގެ ނަޒަރިއްޔާތުގައި ރޭގަނޑާއި ދުވާލާއި ރޭދުވާ ބަދަލުވެ ދާ ދިއުމުގައި ވިސްނުމާއި ފިކުރު ކުރަން ޖެހޭ ކަންކަން ހިމެނެއެވެ. އެގޮތުން މަގުމަތީގެ އަދަބު ތަކުން ފަށައިގެން އާންމު ދިރިއުޅުމުގައި ވެސް ވައްޓަފާޅި އަކީ މުހިއްމު އެއްޗެކެވެ. މީހަކު އެމީހަކު ބައްޓަން ކުރަން ބޭނުންވާ ކަމެއް ނުވަތަ ހާސިލް ކުރަން ބޭނުންވާ ލަނޑުދަޑި ހާސިލް ކުރުމަށް ގަދަ އަޅާ މަސައްކަތް ކުރެއެވެ.\nހިތާމައަކީ ބައެއްފަހަރު އެޅޭ ކަތި ފިޔަވަޅުތަކެވެ. ނަމަވެސް ދިރިއުޅުމުގައި ކުށް ކުރެވި އެ ކުރެވޭ ކުށުން އިބްރަތް ހާސިލް ކުރުމަކީ ކުރިއަށް ދިއުމަސް ލިބޭ އިތުރު ހިތްވަރެކޭ ވެސް ބުނެއުޅެއެވެ. އެގޮތުން އިންސާނާގެ ނަފްސާއި ޖިސްމު ވެސް ކަމެއް ހާސިލް ކުރުމަށް ގުރުބާން ކުރުމަކީ ގިނަ ފަހަރު ކަން ހިނގާދާ ގޮތެވެ.\nދައްކަން ހުރި ވާހަކަ ބައިވަރެވެ. މިއަދު ދިމާވެފައި މިވާ ކަންތަކާއި މެދު މާދަމާއަށް ވިސްނާ ފިޔަވަޅު ނާޅައިފި ނަމަ ފަހުން ހިތާމަ ކުރަން ޖެހިދެއެވެ. މިހިސާބުން ހިތުގައި އުފެދޭ ސުވާލަކީ ވިސްނަންވީ ކޮންކަމަކާ މެދު ހެއްޔެވެ؟ ވިސްނާ ކުރާނެ ކަމެއް އޮވޭ ހެއްޔެވެ؟ ކޮންމެ ކަމެއްގައި ވެސް ވިސްނައިގެން ރޭވުންތެރިކަމާ އެކު އެކަން ކުރުމަކީ އެކަމުގައި އޮންނަ އެންމެ ރަނގަޅު ގޮތެވެ. މިސާލަކަށް ގެއެއް އިމާރާތް ކުރުމަށް ފުރަތަމަ ކަމަކަށް އެގޭގެ ޗާޓު ކުރަހަނީއެވެ. އެއަށް ފަހު ގޭގެ ބިންގާ އަޅަނީ އެވެ.އެކަން ކުރުމަށްވެސް މަޝްވަރާ އާއި ލަފާ ހޯދަން ޖެހެއެވެ. އެކަމާއި ގުޅޭ މާހިރުންގެ ކިބައިންނެވެ.\nހަމަ އެފަދައިން ކުރާ ކޮންމެ ކަމެއް ކުރުމުގެ ކުރިން އެކަމުގެ އިލްމު ލިބިތިބި މީހުން ކައިރިން މަޝްވަރާ ހޯދައިގެން ކުރާ ނަމަ އެކަމެއް ރަނގަޅުވެ ކާމިޔާބު ހާސިލް ވުމުގެ މަގު ފަހިވެގެންދެއެވެ. ވެރިކަމަކީ ވެސް އެފަދަ ކަމެކެމެ. ކައިރިއަށް އިސްކުރެވޭ ބައެއްގެ ސަބަބުން ނުކިއްސަރު ވެގެން ދާ ފަހަރުވެސް އާދެއެވެ. ލަފާދޭ ކޮމިޓީ ތަކާއި މަޝްވަރާ މަޖިލީސް ތަކުގެ ލަފައަށް ބަރޯސާވެ ކުރާ ކަންތައްތަކުން ފައިދާ ވެ ގެއްލުންވެއެވެ.\nއެންމެނަކު އަބަދަކު ރުހޭ ކަމެއް ނުކުރެވުނަސް ގިނަ ބަޔަކު ރުހޭ ނަމަ ހަގީގަތުގައިވެސް އެކުރާ ކަމެއްގައި އަސްލެއް. ވާކަމީ ހަގީގަތެކެވެ. ހައްގުތައް ހިމާޔަތް ކުރުމަށް ހެދިފައި ހުރި ތަންތަން ގިނަ ކަމުން ދިރިއުޅުމުގެ ހައްގުންވެސް މަހުރޫމް ވަނީ މަދު ފަހަރަކު ނޫނެވެ. އެހިސާބުން އިހުމާލު ވީ މީހުން ހޯދަން ޖެހެއެވެ.\nއިހުމާލު ވީ ވަގުތެވެ. ވަގުތެއް ނޫނެވެ. ހާލަތެވެ. ހާލަތާއި ނުބައްދަލުވީ ކަން ހިނގުމަށް މެދުވެރިވި ސަބަބެވެ. ސަބަބުގައި ހިފައިގެން ވަކި ވީ ފައިދާ އެއްވެސް ނެތެވެ. އާހިރުގައި ވީ ކަމެއް ނުވާ ކަމަކަށްވެސް ހެދޭކަށް ނެތެވެ.\nފެށުމާއި ނިމުން ކޮންމެ ކަމެއްގައި ވެސް ވެއެވެ. ރަނގަޅު ފެށުމަކަށް ނުރަނގަޅު ނިމުމެއްވެސް އަތުވެދާނެއެވެ. ހަމަ އެފަދައިން ނުރަނގަޅު ފެށުމަކަށް ރަނގަޅު ނިމުން ވެސް އާދެއެވެ. ނަޒަރިއްޔާތުގައި ދެކެވެނީ އެކި މިސްރާބެވެ. ހުޅަނގާއި އިރެވެ. ދެކުނާއި އުތުރެވެ.\nދުނިޔޭގެ މިސްރާބު ބަދަލު ވަނީ ޒަމާނާއި ގުޅިގެންނެވެ. ގެނައި ޒަމާނީ ބަދަލަށް ދޭނެ ނަމަކީ ޑިމޮކްރަސީ އެވެ. އެކުވެރިކަމުގެ އާ ސިފައަކާއި ލާމަސީލު ނަމޫނާ އެވެ. އެއާއި އެކު އުފަންވި ސިޔާސީ ކުލަތަކުން ޖަރީ ވެފައިވާ ޕާޓީ ތަކެވެ. ދިރުމެއް އޭގައި ނެތަސް އިންސާނުން ހިމެނި ފުރާނަ އެޅިފައިވާ ސިޔާސީ ޕާޓީ ތަކެވެ. އެކުވެރިކަން ވެސް މިނެ ކިރަނީ އެ ސިޔާސީ ފިކުރެވެ.\nއެކަމުގައި ގޯހެއް އޮތަސް ނެތަސް މިއަދު ޒަމާނަށް އައި ބަދަލާއެކު މިކަން ވެސް މިވަނީ ތާރީހުގެ ތެރެއަށް ގޮސް ވަދެ ނިމިފައެވެ. ހުޅަނގުން ގެނައި ޑިމޮކްރަސީ އަކީ އެކުވެރިކަން ތޯ ނުވަތަ ރުޅިވެރިކަންތޯ މިނެ ކިރާނީ ކިއުންތެރިންނެވެ. ސިޔާސީ ޕާޓީ ނުވަތަ ސިޔާސީ ކަންކަމާއެކު އުފަންވީ ހިޔާލު ތަފާތު ވުން ތަކެވެ. ކުރިން ބަޔާން ކުރެވުނު ރަނގަޅު ހިޔާލާއި ނުރަނގަޅު ހިޔާލެވެ. ރަނގަޅު ނުފޫޒާއި ނުރަނގަޅު ނުފޫޒެވެ. އެއާއި އެކު ދެން އިވެންފެށި އަޑަކީ ލާމަރުކަޒު ކުރާ ވާހަކައެވެ.\nލާމަރުކަޒު ވީ އިންސާނާގެ ބުއްދި ހެއްޔެވެ? ނުވަޒަ ގައުމުގައި ހުރި މުއައްސަސާ ތައް ހެއްޔެވެ? އަދިވެސް މިވާ ގޮތެއް ފަހުމް ވުވަށް ވަގުތު ނަގާނެއެވެ. ކުރިއަށް ޖެހިލަމާތޯ އެވެ. ތާރީހުގެ ތެރެއަށް ފީނާލަމާތޯ އެވެ? ދުނިޔޭގެ ގައުމު ތަކުގައި އުފެދުނު ހަޝާރަތް ތަކަށް ނަޒަރު ހިންގާލަމާ ހެއްޔެވެ?\nރަސްކަލުންނާއި ބޮޑު ވަޒީރުން އުޅުއްވިއެވެ. ރޯމަނުންނާއި ހަލީފާއިން އުޅުއްވިއެވެ. ހާދިމުން ނާއި ހާއިނުން އުޅުނު ކަމަށް ތާރީހުގެ ފަތް ފުއްތަކުގައި ލިޔެވިފައިވެއެވެ. މި އެންމެން ވެސް އެއް ކަމެއް ކުރުމުގައި އަވަދިނެތި އުޅުނެވެ. ގައުމު ހިންގުމުގައެވެ. އެބައެއްގެ ރައްޔިތުންނަށް ހިދުމަތް ކުރުމުގައެވެ. އެކަމުގެ ތެރެއިން އުފެދުނު ހަނގުރާމަ ތަކުން ލިބުނު އެތަކެއް ފިލާވަޅު ތަކެވެ. އެފިލާވަޅު ތަކުގެ އަލީގައި ކުރެވުނު ދިރާސާ ތަކުން ވުޖޫދު ވެގެން އައި ވެރިކަމުގެ އެކި ބަހާތަކެވެ.\nކޮންމެ ގައުމެއްގައި އެބައެއްގެ އަމިއްލަ ވަންތަ ކަން ރަމްޒުކޮށްދޭ ކަންތައްތަކެއް އެކުލެވެއެވެ. އެބައެއްގެ އަމިއްލަ ބަހަކާއި ސަގާފަތާއި އާދަ ކާދަ އެކުލެވެއެވެ. ވުމާއެކު ވެރިކަން ކުރުމުގައާއި އެކަމާއި ގުޅުން ހުރި އެންމެހައި ކަމެއްގައި އެބައެއްގެ އަމިއްލަ ގޮތް ތަކެއް އެކުލެވިގެން ވެއެވެ.


2 Vana Quarter Gai MTCC Ah Faidhaa Ge Gothugai 63 Million Rufiya - Vaguthu\nއެމްޓީސީސީގެ އެމްޑީ އާޒިމް ؛- ވަގުތު އިމޭޖަސް- މުހައްމަދު އަފްޒަލް\nމޯލްޑިވްސް ޓްރާންސްޕޯޓް އެންޑް ކޮންޓްރެކްޓިން ކޮމްޕެނީ (އެމްޓީސީސީ) އަށް މިއަހަރުގެ ދެވަނަ ކުއާޓަރުގައި ސާފު ފައިދާގެ ގޮތުގައި 63.04 މިލިއަން ރުފިޔާ ލިބިއްޖެއެވެ.\nއެމްޓީސީސީން އާންމުކުރި އެކުންފުނީގެ މާލީ ރިޕޯޓަށް ބަލާއިރު، މިއަހަރުގެ ދެވަނަ ކުއާޓާގައި 63.04 މިލިއަން ރުފިޔާ ސާފު ފައިދާގެ ގޮތުގައި އެ ކުންފުންޏަށް ލިބިފައި ވަނީ 423.32 މިލިއަން ރުފިޔާގެ ވިޔަފާރި ކޮށްގެންނެވެ.\nމިއީ ފުރަތަމަ ކުއާޓަރުގައި ލިބުނު ފައިދާއަށްވުރެ 1.36 މިލިއަން ރުފިޔާ އިތުރު އަދަދެކެވެ.\nމިދިޔަ އަހަރުގެ އެ މުއްދަތުގައި އެކުންފުނިން 248 މިލިއަން ރުފިޔާގެ ވިޔަފާރިކޮށްގެން ލިބުނީ، 18 މިލިއަން ރުފިޔާގެ ސާފު ފައިދާއެކެވެ.\nތަފާސްހިސާބުތައް ދައްކާ ގޮތުގައި ޓެކުހަށް ކެނޑުމުގެ ކުރިން އެމްޓީސީސީއަށް މިއަހަރުގެ ދެވަނަ ކުއާޓަގައި ލިބުނީ 83.08 މިލިއަން ރުފިޔާއެވެ.\nއެމްޓީސީސީގެ މާލީ ހިސާބުތައް ދައްކާ ގޮތުގައި އެ ކުންފުންޏަށް މިއަހަރުގެ ފުރަތަމަ ކުއާޓަރުގައި ލިބިފައިވަނީ 423.1 މިލިއަން ރުފިޔާއެވެ. އަދި އެމުއްދަތުގައި ސާފު ފައިދާގެ ގޮތުގައި 62 މިލިއަން ރުފިޔާ ލިބިފައި ވެއެވެ.\nރާއްޖޭގެ އެކި ކަންކޮޅުތަކުގައި ސަރުކާރުގެ ގިނަ މަޝްރޫއުތައް ހިންގާ އެމްޓީސީސީން މިހާރުވެސް 86 ޕްރޮޖެކްޓެއްގެ މަސައްކަތް ކުރިއަށްގެންދާއިރު، ދެ ޕްރޮޖެކްޓެއް ވަނީ ނިމިފައެވެ. އަދި އިތުރު 10 ޕްރޮޖެކްޓެއްގެ މަސައްކަތް ފަށަން ތައްޔާރުވަމުންދާއިރު، އެ ކުންފުންޏަށް އިތުރު ނުވަ ޕްރޮޖެކްޓެއް އެވޯޑް ކޮށްފައި ވެއެވެ.\nވޭވަށު ބަނދަރުގެ މަސައްކަތް ނިމިއްޖެ


vnews - Thaketheege aguthah ufuleythee Tunisia ga muzaaharaa kuranee\nތަކެތީގެ އަގުތައް އުފުލޭތީ ޓިއުނީޝިއާގައި މުޒާހަރާ ކުރަނީ\nޓިއުނީޝިއާގެ ސަރުކާރާ ދެކޮޅަށް އެގައުމު ރައްޔިތުން މުޒާހަރާ ކުރަނީ - ފޮޓޯ: އޭއެފްޕީ\nޓިއުނީޝިއާގެ ސަރުކާރުން އެގައުމުގެ އިގްތިސާދު ރަނގަޅުކުރުމަށް މަސައްކަތް ނުކުރަތީއާއި ތަކެތީގެ އަގުތައް އުފުލެމުންދާތީ އާންމުން މުޒާހަރާ ކުރަމުންދާތާ ތިން ދުވަސް ވެއްޖެ އެވެ.\nޓިއުނީޝިއާގެ މަގުތަކުގައި ސަރުކާރާ ދެކޮޅަށް އެތައްހާސް ބަޔަކު އަޑު އުފުލަމުންދަނީ އެގައުމުގެ އަސާސީ ބޭނުންތަކަށް ބޭނުންވާ ތަކެތީގެ އަގުތައް އުފުލެމުންދާތީ އެވެ.\nމުޒާހަރާކުރަމުންދާ މީހުން ސަރުކާރަށް ފާޑުކިޔަމުންދާތީ އެގައުމުގެ ފުލުހުން ވަނީ މުޒާހަރާތައް ރޫޅާލުމަށް އެތައް ފަހަރެއްގެ މަތިން ކަރުނަގޭސް ޖަހާ ފައެވެ.\nޓިއުނީޝިއާގެ ގާނުނޫ ހަދާ މަޖިލީހުގެ މެންބަރެއް ކަމަށްވާ ޔޫސުފް ޝާހިދް ވިދާޅުވީ އާންމުން މަގުތަކަށް ނިކުމެ ހަމަނުޖެހުންތައް ހިންގަނީ ސަރުކާރު ބަލިކަށި ކޮށްލުމުގެ ބޭނުމުގައި ކަމަށެވެ. އަދި މުޒާހަރާގެ ބައިވެރިން ގެންދަނީ އާންމުންގެ މުދަލާ ސަރުކާރުގެ އިމާރާތްތަކަށް ގެއްލުންތައް ދެމުން ކަމަށްވެސް ވިދާޅުވި އެވެ.\nއިގްތިސާދު ހަމަ މަގަށް އަޅުވާ ތަކެތީގެ އަގުތައް ހެޔޮ ކޮށްދިނުމަށް ސަރުކާރަށް ގޮވަލާ ކުރަމުންދާ މުޒާހަރާތަކުގައި މިހާތަނަސް 240 މީހުން ހައްޔަރުކޮށްފައިވެ އެވެ. އަދި މުޒާހަރާގެ ތެރެއިން އެކަކު މަރުވެފައިވާ ކަމަށާއި، 49 ފުލުހުންނަށް އަނިޔާވެފައިވާ ކަމަށް އޮފިޝަލުން ވިދާޅުވެ އެވެ.\nޓިއުނީޝިއާގެ ތަފާތު 10 ސަރަހައްދެއްގައި މި މުޒާހަރާތައް ކުރަމުންދާއިރު ސަރުކާރުން ތުހުމަތު ކުރާ ގޮތުގައި މުޒާހަރާގެ ބައިވެރިން ގެންދަނީ ފުލުހުންގެ ވެހިކަލްތަކުގައި އަލިފާން ރޯކޮށް ފުލުހުންގެ އޮފިސަރުންނަށް ހަމަލާތައް ދެމުންނެވެ. މުޒާހަރާގެ ބައިވެރިން ތުހުމަތު ކުރާ ގޮތުގައި ފުލުހުން ގެންދަނީ އާންމުނަށް ހަމަލާތައް ދެމުންނެވެ.\nޓިއުނީޝިއާގެ ޑިފެންސް މިނިސްޓްރީން ބުނީ މުޒާހަރާގެ ބައިވެރިން މިހާރު އަޑު އުފުލަމުން ގެންދަނީ ބެންކުތަކާ ފޯސްޓް އޮފިސްތައް ކައިރީގައި ކަމަށެވެ. އަދި ސަރުކާރުގެ އިތުރު އޮފީސްތައް ކައިރީގައިވެސް މުޒާހަރާގެ ބައިވެރިން އަޑު އުފުލަމުންދާ ކަމަށެވެ.\nޓިއުނީޝިއާގައި މުޒާހަރާތައް ކުރިއަށް ގެންދަނީ ކާބޯތަކެއްޗާ ޑޮކްޓަރީ ބޭހުގެ އަގުތައް އުފުލެމުންދާތީ އެވެ. އަދި މިތަކެތީގެ އަގުތައް އުފުލުނު ނަމަވެސް އާންމު ރައްޔިތުންގެ މުސާރަތައް ބޮޑުނުވާ ކަމަށް ބުނެ މުޒާހަރާގެ ބައިވެރިން ގެންދަނީ އަޑު އުފުލަމުންނެވެ.\nމީގެ އިތުރުން 2018 ވަނަ އަހަރުގެ ދައުލަތުގެ ބަޖެޓަކީ އިންސާފުވެރި ބަޖެޓެއް ނޫން ކަމަށް ބުނެ ބަޖެޓަށް ބަދަލުތައް ގެނައުމަށްވެސް މުޒާހަރާގެ ބައިވެރިން ސަރުކާރަށް ގޮވާލާފައިވެ އެވެ.\nއެންމެ ފުރަތަމަ މިމުޒާހަރާތައް ފެށުނީ ސަރުކާރުން 2018 ވަނަ އަހަރަށް އެކުލަވާލާ ބަޖެޓް ހުށަހެޅުމަށްފަހު ބައެއް ބާވަތްތަކުގެ ޓެކްސްތަކަށް އާންމުންގެ އަތުން ފައިސާ ނަގަމުންދާ މިންވަރު އިތުރުކުރާނެ ކަމަށް އިއުލާން ކުރުމުންނެވެ. އާއަހަރުގެ ބަޖެޓާއެކު ސަރުކާރުން ނަގާ އިމްޕޯޓް ޓެކްސްގެ މިންވަރުވެސް އިތުރު ކޮށްފައިވާތީ ޓިއުނީޝިއާގައި ވަރަށް ގިނަ ބާވަތަތްތަކުގެ އަގުތަށް ދަނީ އުފުލެމުންނެވެ.


Bodu kolhigandeh, madhu sikunthukolheh, launch bandun! | Mihaaru\nހދ. ނޮޅިވަރަންފަރުން ފުރައިގެން ހަނިމާދޫ އަށް ދަތުރު ކުރަނިކޮށް ލޯންޗެއް ބަންޑުން ޖަހާލި ހާދިސާގައި މަރުވި މީހުން އެއް ވަޅަކަށް ވަޅުލައި ނިންމާފައި.-- ފޮޓޯ: ހުސައިން ވަހީދު /މިހާރު\nބޮޑު ކޮޅިގަނޑެއް، މަދު ސިކުންތުކޮޅެއް، ލޯންޗު ބަންޑުން!\nހދ. ހަނިމާދޫން މުހައްމަދު ޔާމީން\n30 އޯގަސްޓް 2019 - 07:03 13 comments\nގިނަ ބަޔަކު ގަބޫލުކުރާ ގޮތުން ނަމަ، އެއީ ކިތަންމެ ގަދަ ކަނޑެއްގައި ވިޔަސް ދަތުރުކޮށްލަން ކެރޭ ޖެހިލުންކުޑަ ކައްޕިއެކެވެ. އޭނާގެ އުމުރުގެ ގިނަ ދުވަސްތައް ހޭދަކުރީ ވަރުބަލި ކަމެއް ނެތި ލޯންޗު ދަތުރުތައް ކުރުމުގަ އެވެ. ގިނަ ބައެއްގެ އިތުބާރާއި ލޯބި ހޯދި އެވެ. އެކަމަކު، އިއްޔެ އޭނާއާ ކުރިމަތިލާން ޖެހުނީ ކުޑަ އެ ލޯންޗު ކޮންޓްރޯލް ކުރެވޭ ހާލަތެއް ނޫނެވެ! ލޯންޗަށް އެފަދަ ބޮޑު ރާޅެއް ނަގައި އަރި އަޅާލާނެ ކަމަކަށް ވިސްނިފައެއް ނެތެވެ.\nނޮޅިވަރަންފަރުން ފުރައިގެން ހަނިމާދު އަށް ދަތުރުކުރި ފަންސަވީހަކަށް ފޫޓުގެ ލޯންޗުގައި އޭރު 10 މީހުން ތިއްބެވެ. ބުރާސްފަތި ދުވަހު 11:30 ހާއިރު ދަތުރަށް ނައްޓާލި ލޯންޗު ބަންޑުން ޖަހާލުމުން އެއް އާއިލާއެއްގެ ތިން މީހުންނާއި ކުޑަ އަންހެން ކުއްޖެއްގެ އިތުރުން އެހެން އަންހެނަކު ވަނީ މި ދުނިޔެ ދޫކޮށްފަ އެވެ. ފަސް މީހަކު ސަލާމަތްވި އެވެ. އޭގެ ތެރެއިން އެކަކީ ލޯންޗު ދުއްވަން އެ ވަގުތު އިން ޖަޒްލާން އަދުނާން ،36، އެވެ.\nހަނިމާދޫގައި ރޭ ބޭއްވި ޖަނާޒާގައި ބަޔަކު ސަންދޯއް މައްޗަށް ވެލި އުކަނީ.-- ފޮޓޯ: ހުސައިން ވަހީދު /މިހާރު\nޖަޒްލާން "މިހާރު" އާ ވާހަކަ ދައްކަން ފެށުމާ އެކު ފުރަތަމަ ވެސް ބުނީ ހާދިސާ ހިނގި ގޮތް ކިޔައިދޭން ދަތި ކަމަށެވެ. ފުލުހުންނާއި އެމްއެންޑީއެފްގެ ކައިރިން ހާދިސާ ހިނގި ގޮތް އޮޅުން ފިލުވުމަށެވެ. އެކަމަކު މާޔޫސްކަމާއި މޮޅިވެރިކަމުގައި ހުރި ޖަޒްލާން، ވަކި ހިސާބަކުން، ހިތި އެ ތަޖުރިބާ ކޮންމެވެސް ވަރަކަށް ކިޔައިދޭން ފެށި އެވެ.\nފެންކަޅިވެފައި ހުރި ކައްޕިއަށް ބޭއިހްތިޔާރުގައި އިރުއިރުކޮޅާ ހުއްޓުން އަރަ އެވެ!\nއޭނާ ބުނި ގޮތުގައި ކުއްލިއަކަށް މޫސުން ގޯސްވެ، ކޮޅިގަނޑު ލައްވާލީ، ހަނިމާދޫގެ އެންމެ ދެކުނު ކަނޑިންމަ އިން ވަންނަން އުޅެނިކޮށެވެ. ބިޔަ ރާޅުތައް ލޯންޗަށް "ބިންދަން" ފެށީ އެވެ. މަދު ސިކުންތުކޮޅެކެވެ. ކުއްލިއަކަށް ލޯންޗު އަރިއަޅާލައި ބަންޑުން ޖަހާލި އެވެ.\n"މިކަން ދިމާވީ ކުއްލިއަކަށް މޫސުން ގޯސްވެ، ނެގި ކޮޅިގަނޑެއްގައި،" ޖަޒްލާން ބުންޏެވެ.\nލޯންޗު ބަންޑުން ޖަހާލި ހާދިސާގައި މަރުވި މީހުންގެ ކަށުނަމާދަށް މީހުންތައްޔާރުވެފައި.-- ފޮޓޯ: ހުސައިން ވަހީދު /މިހާރު\nމުޅި ހާދިސާ ހިނގި ގޮތް ކިޔައިދޭން ޖަޒްލާންއަށް ދަތިވިޔަސް، ލޯންޗުގައި ދަތުރުކުރި ބައެއް މީހުންގެ ވާހަކަތަކަށް ބިނާކޮށް، ކޮންމެވެސް ވަރެއްގެ ތަސްވީރެއް ކުރެހެ އެވެ.\nމަރުވީ ލޯންޗު ދަށުވި މީހުން\nއެއްބަޔަކު ބުނާ ގޮތުގައި ކުޑަކުއްޖާ އާއި އަނެއް ހަތަރު މީހުން މަރުވީ ލޯންޗު ބަންޑުން ޖަހާލުމާ އެކު ނުނިކުމެވި، އޭގެ ދަށުގައި ތާށިވެގެންނެވެ. އޭގެ ތެރެއިން ނޮޅިވަރަންފަރުގެ ޚިދުމަތްތެރި ޓީޗަރު ހުސެން އަބްދުﷲ، 57، އަށް ފުރަތަމަ ސަލާމަތްވެވި، މައްޗަށް ވެސް އެރި އެވެ. އެކަމަކު އޭނާގެ އަންހެނުން މަރިޔަމް މޫސާ އާއި އެމީހުންގެ ހުރި ހަމައެކަނި އަންހެން ދަރިފުޅު ފާތުމަތު ގުރައިޝާ އާއި އޭނާގެ ތިން އަހަރުގެ އަންހެން ދަރިފުޅު އީރާ ހަސަން ޝިފާޒު، ފެންނަން ނެތުމުން އަނެއްކާވެސް ލޯންޗުގެ އަޑިއަށް ފީނައިގަތީ އެވެ.\n"ބޮޑަށް ލަފާކުރެވެނީ އަޑިއަށް ގޮސް، އަންހެނުންނާއި ދަރިން ތިބި ގޮތް ފެނުމުން، ޝޮކެއް ލިބިގެން މަރުވީ ކަމަށް،" ހާދިސާގެ މައުލޫމާތު ހުރި މީހަކު، ނަން ނުޖަހާ ގޮތަށް، ކިޔައިދިނެވެ.\nވިސްނާލާނެ ވަގުތެއް ވެސް ނެތި ކުރިމަތިވި ކުއްލި ބަންޑުން ޖަހާލުމުގައި ސަލާމަތްވި ފަސް މީހުން ލޯންޗުގެ އެކި ތަންތަނުގައި ހިފަހައްޓައިގެން، ގަދަ ކަނޑުގައި، ތިއްބެވެ. މަރުވި މީހުންގެ ހަށިގަނޑު ލޯންޗުގެ އަޑިން ނެރެ، ދުރަށް ދިޔަނުދީ ހިފެހެއްޓީ ވެސް، އެމީހުންގެ މަސައްކަތުންނެވެ. ކޯސްޓް ގާޑުގެ ސިފައިންނަށް، ލޯންޗާ ދުރުން ފެނުނީ، ސަލާމަތްވި އަބްދުއް ޝަކޫރުގެ އަންހެނުން، އައިޝަތު އަލީގެ ހަށިގަނޑު ކަމަށްވެ އެވެ.\n"މަރުވި ބައެއް މީހުންގެ ހަށިގަނޑު، ދުރަށް ދިޔަނުދީ، ވާ ޖަހައިގެން ހިފަހައްޓައިގެން ތިބި ކަމަށް ވަނީ،" ކުރިން ވާހަކަ ދެއްކި މީހާ ބުންޏެވެ.\nޖަޒްލާނާއި ޝަކޫރު އަދި ދަތުރުކުރި ފަޅުވެރިއެއްގެ އިތުރުން ދެން ސަލާމަތްވީ 29 އަހަރުގެ ދެ އަންހެނުން ކަމަށްވާ އައިމިނަތު އާސިމާ އާއި އައިޝަތު ޝެހެނާޒް އެވެ.\nބަންޑުން ޖަހާލި ލޯންޗު ގިނަ އިން ދުއްވަނީ ޖަޒްލާނެވެ. ކުޑައިރުއްސުރެ ދަތުރުކުރަމުން އައި މީހަކަށް ވާތީ، އޭނާއާ މެދު ގިނަ ބައެއްގެ އިތުބާރު ބޮޑެވެ.\nސަލާމަތްވެގެން، ލޯންޗުގައި ހިފަހައްޓައިގެން ތިބި މީހުންނަށް އިތުރު އެހީއެއް ވެވޭނީ އެ ޚަބަރު ކޮންމެވެސް ގޮތަކުން ބަޔަކަށް ގެންގޮސްދީގެން ކަމަށް ވާތީ، ފަތާގައި ހަނިމާދުއަށް އެރީ ވެސް ޖަޒްލާނެވެ. ލޯންޗު ބަންޑުން ޖަހާލީ، ހަނިމާދޫ އެއާޕޯޓަށް ދަތުރުކުރާ އުޅަނދުފަހަރު އާންމުކޮށް ބޭނުންކުރާ ނެރަށް ވުރެ، ރަށުގެ ދެކުނު ކޮޅުގައި އޮތް ކަނޑިންމަ އިންނެވެ.\nއެއީ އެވަރުގެ ކުޑަ ލޯންޗެއް ބަންޑުން ޖަހާލައިގެން އުޅޭކަން، ރަށުގައި ތިބި ބަޔަކަށް އެނގޭ ވަރަށް ވުރެ ދުރު ސަރަހައްދެކެވެ.\nއިތުރު ލިޔުންތައް ފުލުހުން އެމްއެންޑީއެފް ކަނޑުމަތީގެ ހާދިސާ ހދ. ހަނިމާދޫ ނޮޅިވަރަންފަރު ލޯންޗް ބަންޑުންޖަހާލުން


އައްޑޫގެ ސްކޫލް ތަކުގެ ދަރިވަރުންނަށް ވެކްސިން ޖަހަން ފަށައިފި - AO News\nއައްޑޫގެ ސްކޫލް ތަކުގެ ދަރިވަރުންނަށް ކޮވިޑް 19 އިން ރައްކާތެރިވުމަށް ޖަހާ ވެކްސިން ޖެހުމުގެ މަސައްކަތް ފަށައިފިއެވެ. ސްކޫލް ދަރިވަރުންގެ ތެރެއިން އުމުރުން 12 އަހަރާއި 17 އަހަރާ ދެމެދުގެ އުމުރުފުރައިގެ ސްކޫލް ދަރިވަރުންނަށް ޖަހަނީ ފައިޒަރ ވެކްސިން އެވެ.\nއައްޑޫގައި ސްކޫލް ތަކުގެ ދަރިވަރުންނަށް ވެކްސިން ޖަހަން ފަށާފައިވަނީ އިއްޔެ ހެނދުނު އައްޑޫހައިސްކޫލުގައި ބޭއްވި ރަސްމިއްޔާތަކަށް ފަހުގައެވެ. މި ރަސްމިއްޔާތުގައި އައްޑޫސިޓީގެ މޭޔަރ އަލީ ނިޒާރު އާއި ކައުންސިލް މެމްބަރުން ވަނީ ބައިވެރިވެފައެވެ.\nރާއްޖޭގެ ސްކޫލް ތަކުގެ ދަރިވަރުންނަށް ވެކްސިން ޖަހަން އެންމެ ފުރަތަމަ ފަށާފައިވަނީ އޮގަސްޓް މަހުގެ 15 ވަނަ ދުވަހުގައެވެ.\nދަރިވަރުންނަށް ވެކްސިން ޖަހަން ފެށުމާއި ގުޅިގެން ހެލްތް މިނިސްޓަރު ނަސީމު ވިދާޅުވީ، ވެކްސިން ދިނުމަށް މި ފެށި އާބާދީއަކީ މުހިއްމު އާބާދީއެއް ކަމަށެވެ. އަދި ރާއްޖެއަކީ ވެކްސިން ޕްރޮގްރާމްގައި ކާމިޔާބު ގައުމެއްކަމަށާއި، ލީޑަރޝިޕްގެ ފަރާތުން ވިސްނުންތެރިކަމާއެކު ކުރެއްވި މަސައްކަތްޕުޅުގެ ނަތީޖާ ވަރަށް ފުރިހަމަ ކަމަށް މިނިސްޓަރު ނަސީމު ވިދާޅުވިއެވެ.\nއެޗްޕީއޭއިން ބުނެފައިވަނީ ކޮވެކްސް ފެސިލިޓީ މެދުވެރިކޮށް ޔޫއެސްގެ އެހީގައި ރާއްޖެއަށް 128,600 ޑޯޒް ފައިޒަރ ވެކްސިން ލިބިފައިވާ ކަމަށެވެ. ފައިޒަރ ވެކްސިނަކީ އުމުރުން 12 އަހަރުން މަތީގެ މީހުންނަށް ޖެހުމަށް ހުއްދަ ލިބިފައިވާ ވެކްސިނެއް ކަމުން މި ފަހަރު ލިބިފައިވާ ފައިޒަރ ވެކްސިން ޖަހާނީ ވަކި އުމުރު ފުރާތަކަކަށް ކަމަށް އެޗްޕީއޭއިން ބުނެއެވެ.\nކޮވެކްސްގެ ދަށުން ލިބުނު ފައިޒަރ ވެކްސިން ޖަހާނެ ފަރާތްތައް\n12 އަހަރާ 17 އަހަރާ ދެމެދުގެ ކުދިން\nދިފާއީ ނިޒާމް ބަލިކަށި މީހުން\nމާބަނޑު މީހުން (މާބަނޑު މީހުންގެ ތެރެއިން ފުރަތަމަ ޑޯޒް ނުޖަހާ ފަރާތްތަކަށް ޖަހާނީ ފައިޒަރ ވެކްސިން އަދި މާބަނޑު މީހުންގެ ތެރެއިން ކޮވިޝީލްޑް ފުރަތަމަ ޑޯޒް ޖަހާފައިވާ ފަރާތްތަކުން ފައިޒަރ ނުވަތަ އެސްޓްރާ ޒެނެކާވެކްސިން ޖެހުމަށް ޚިޔާރުކުރެވިދާނެ)\nކޮވިޝީލްޑް ނުވަތަ ސިނޮފާރމް ވެކްސިންގެ ފުރަތަމަ ޑޯޒް ޖަހައިގެން ބޮޑު ސައިޑް އިފެކްޓެއް ކުރިމަތިވެފައިވާ، ދެވަނަޑޯޒަކަށް ފައިޒަރ ވެކްސިން ޖެހުމަށް އޭއީއެފްއައި ކޮމިޓީއިން ލަފާ ދެއްވާފައިވާ ފަރާތްތައް ރާއްޖެއިން ބޭރުގައި ކިޔަވާ ނުވަތަ ކިޔަވަންދާން ހަމަޖެހިފައިވާ ފަރާތްތަކުގެ ތެރެއިން ކިޔަވަންދާ ޤައުމުގައި ހަމައެކަނި ފައިޒަރ ޤަބޫލުކުރާ ޤައުމުތަކަށް ކިޔަވަންދާ ފަރާތްތައް\nމިދިޔަ ދިރާސީ އަހަރު 10 ނިންމި ކުދިންނަށް ފައިޒަރ ވެކްސިން ދިނުމަށް ހަމަޖެހިފައިވަނީ އެޑިއުކޭޝަން މިނިސްޓްރީއާ ގުޅިގެން ސްކޫލްތައް މެދުވެރިކޮށެވެ.\nވެކްސިން ފުރިހަމަކޮށްފައިވާ ނަމަ ކޮންޓެކްޓުން ކަރަންޓީން ވާން ނުޖެހޭގޮތަށް ހަދައިފި


India ge Chennai fenah jehijje | Mihaaru\nޗެންނާއީގައި ފެން ހޯދަން މީހުން ޕޮޓްތައް ހިފައިގެން ނުކުމެ. --ފޮޓޯ:ގެޓީ އިމޭޖަސް\n19 ޖޫން 2019 - 11:359comments\nޗެންނާއި (ޖޫން 19) - އިންޑިއާގެ ދެކުނުގެ ޗެންނާއީގެ މައި ހަތަރު ރިޒޮވަޔާ އިން މުޅިން ފެން ހުސްވުމާ ގުޅިގެން އެ ސިޓީ ފެނަށް ޖެހިއްޖެ އެވެ.\nއިންޑިއާގެ ހަ ވަނަ އަށް އެންމެ ބޮޑު ސިޓީން ފެން ހުސްވުމާ ގާތަށް ޖެހުމުން، މައްސަލަ އަށް ހައްލެއް ހޯދުމުގެ ގޮތުން އިތުރު ބޯހޯލްތައް ވަނީ ތޮރުފަން ފަށައިފަ އެވެ. ސަރުކާރުން ބަހައްޓާފައި ހުރި ޓޭންކްތަކުން ފެން ހޯދުމަށް އެތައް ބަޔަކު ކޮންމެ ދުވަހަކުވެސް ދިގު ކިޔޫތަކުގައި އެތައް ގަޑިއިރަކު ތިބެން ޖެހެ އެވެ. ފެން ނުލިބޭތީ ގިނަ ރެސްޓޯރެންޓްތައް ވެސް މިހާރު ވަނީ ބަންދުކޮށްފަ އެވެ.\n"މި ހާލަތުން ޗެންނާއީ ސަލާމަތްވާން އޮތް ހަމައެކަނި ގޮތަކީ ވާރޭ ވެހުން،" އެ ސިޓީގެ އޮފިޝަލަކު ބީބީސީ ޓަމިލް އަށް ވިދާޅުވި އެވެ.\nޗެންނާއީގައި ފެން ހޯދަން ފެން ލޮރީއެއްގެ ކައިރީ މީހުން ކިޔޫ ހަދައިގެން. --ފޮޓޯ:ގެޓީ އިމޭޖަސް\nޗެންނާއީ އިން ފެން ހުސްވަން ފެށުމުން މީގެ ކުރިން ވެސް ވަނީ ބައެއް ހޮޓާތަކާއި ރެސްޓޯރެންޓްތައް ވަގުތީ ގޮތުން ބަންދު ކުރަން ފަށައިފަ އެވެ. ޗެންނާއީ މެޓްރޯ ސްޓޭޝަންތަކުގެ އެއާ ކަންޑިޝަންތައް ވެސް މިހާރު ވަނީ ނިއްވާލައިފަ އެވެ. ބައެއް އޮފީސްތަކުން ވަނީ މުވައްޒަފުން ގޭގައި ތިބެގެން މަސައްކަތް ކުރަން އަންގައިފަ އެވެ.\nއައިޓީ ވޯކާސް އެސޯސިއޭޝަންގެ ޖެނެރަލް ސެކްރެޓަރީ ވިނޮތު ކަލިގާއި ވިދާޅުވީ ބައެއް މުވައްޒަފުން ގޭގައި ތިބެގެން މަސައްކަތް ކުރަން ބަލާއިރު ގޭގެއިން ވެސް ވަނީ ފެން ހުސްވެފައި ކަމަށެވެ. އެހެންވެ ކުރެވޭނެ ކަމެއް ދެން ނެތް ކަމަށް އޭނާ ވިދާޅުވި އެވެ.\nޗެންނާއީގައި ވަޅަކުން މީހުން ފެން ނަގަނީ. --ފޮޓޯ:ގެޓީ އިމޭޖަސް\nޗެންނާއީގެ ފެނާ ބެހޭ ޑިޕާޓްމަންޓުން ދަނީ ފެނުގެ މައްސަލަ އަށް އަވަސް ހައްލެއް ހޯދުމަށް މަސައްކަތް ކުރަމުންނެވެ. ޗެންނާއީ އަށް މީގެ ކުރިން ފެނުމުގެ މައްސަލަ ދިމާވާ ފަހަރުތަކުގައި ފެން ނަގަނީ ބިމުންނެވެ. ނަމަވެސް ބިމުން ފެން ނަގަން މި ފަހަރު އުނދަގޫވެފައި ވަނީ ފެނުގެ ލެވެލް ދަށްވުމުންނެވެ.\n"އަވަސް މުއްދަތެއްގައި ވާރޭ ނުވެހިއްޖެ ނަމަ އަހަރެމެންގެ ކަންތައް ދިޔައީ،" އެ ސިޓީގެ އޮފިޝަލަކު ވިދާޅުވި އެވެ.\nއިތުރު ލިޔުންތައް އިންޑިއާ ޗެންނާއީ ބޯފެން


SunOnline: Criminal Court ah hoadhaa fandiyaarunge adhadhu2akah ithurukoffi\nކްރިމިނަލް ކޯޓަށް ހޯދާ ފަނޑިޔާރުންގެ އަދަދު ދެ އަކަށް އިތުރުކޮށްފި\nނަޖާހު މަސްއޫދު 09 Aug 2020, 17:43\nކްރިމިނަލް ކޯޓުގެ ފަނޑިޔާރު ހަސަން ނަޖީބު ސަސްޕެންޑުކޮށްފައި ހުއްޓާ މިދިޔަ މަހުގެ ހަ ވަނަ ދުވަހު އޭނާ ވަނީ މަގާމުން އިސްތިއުފާ ދެއްވައިފައެވެ. އަދި އެ ކޯޓުގެ ކުރީގެ އިސްފަނޑިޔާރު އަހުމަދު ހައިލަމް ވަކިކުރަން މަޖިލީހަށް ފޮނުވާފައި ވަނިކޮށް، މިދިޔަ އަހަރުގެ ޑިސެމްބަރު މަހުގެ ތިން ވަނަ ދުވަހު އޭނާވެސް ވަނީ އިސްތިއުފާ ދެއްވައިފައެވެ.\nއެހެންކަމުން މި މަހުގެ ހަ ވަނަ ދުވަހު ޖޭއެސްސީއިން ވަނީ އެ ކޯޓަށް ފަނޑިޔާރަކު ހޯދަން އިއުލާނުކޮށްފައެވެ.\nއެ އިއުލާނު އިސްލާހުކޮށް މިއަދު ޖޭއެސްސީއިން ވަނީ އިތުރު އިއުލާނެއް ނެރެފައެވެ. މިއަދު ޖޭއެސްސީއިން ބުނީ ކުރިން ކުރި އިއުލާނުގައި ކްރިމިނަލް ކޯޓަށް އެންމެ ފަނޑިޔާރަކު ހޯދަން އިއުލާނު ކުރި ނަމަވެސް، މިހާރު އެ އަދަދު ދެ އަކަށް އިތުރުކޮށްފައިވާ ކަމަށެވެ. އެއީ އެ ކޯޓުގައި ދެ މަގާމު ހުސްކޮށް އޮތުމުން ކަމަށް ޖޭއެސްސީއިން ބުންޏެވެ.\nކްރިމިނަލް ކޯޓުގެ ފަނޑިޔާރުކަމަށް ކުރިމަތިލުމުގެ ފުރުސަތު ހުޅުވާލާފައި ވަނީ 16 އޮގަސްޓް ދުވަހުގެ 14:00 އާ ހަމައަށެވެ.\nކްރިމިނަލް ކޯޓުގެ ފަނޑިޔާރަކަށް މުސާރައާއި އިނާޔަތްތަކުގެ ގޮތުގައި 48،300 ރުފިޔާ ލިބޭނެއެވެ. އަދި ފަނޑިޔާރުންގެ ގާނޫނުގައިވާ ގޮތުގެމަތިން ރައްޔިތުންގެ މަޖިލީހުން ކަނޑައަޅާފައިވާ ގޮތުގެމަތިން މެޑިކަލް އިންޝުއަރެންސް އާއި ފޯނު އެލަވަންސް ލިބޭނެއެވެ.\nކްރިމިނަލް ކޯޓަށް ދެ ފަނޑިޔާރަކު ހޯދަން އިއުލާނުކޮށްފައިވާއިރު، އެ ކޯޓުގެ އިސްފަނޑިޔާރު އަލީ ރަޝީދު ހުސެއިން ސުޕްރީމް ކޯޓަށް އައްޔަންކުރަން ރައީސް އިބްރާހިމް މުހައްމަދު ސޯލިހު ވަނީ ޖޭއެސްސީގެ ލަފަޔަކަށް އެދިފައެވެ.


ބޭނުންވަނީ މާޗް މަހުގެ ކުރިން އިންތިހާބެއް ބާއްވަން – ރައީސް ނަޝީދު | President Mohamed Nasheed\nބޭނުންވަނީ މާޗް މަހުގެ ކުރިން އިންތިހާބެއް ބާއްވަން – ރައީސް ނަޝީދު\nއޮގަސްޓު މަހު ބޭއްވޭނެ އިންތިހާބެއް ގަބޫލު ނުކުރައްވާނެކަމާއި މާޗް މަހުގެ ކުރިން އިންތިހާބެއް ބޭއްވެންޖެހޭނެ ކަމުގައި ރައީސް މުހައްމަދު ނަޝީދު ވިދާޅުވެއްޖެއެވެ. ރައީސް ނަޝީދު މިހެން ވިދާޅުވީ އެމް.ޑީ.ޕީގެ ބޮޑުތިލަދުންމަތީ ވައުދުގެ ދަތުރުގައި ށ.ޅައިމަގުގެ ރައްޔިތުންނާ މުހާތަބު ކުރައްވާ ވާހަކަ ދައްކަވަމުންނެވެ. މީގެ އިތުރުން ރާއްޖެ ޓީވީއަށް ދެއްވި އިންޓަވިއުއެއްގައިވެސް މިހެން ވިދާޅުވިއެވެ.\nސަރުކާރުގެ ހިންގުމާއި މާލީ ހާލަތައް ފާޑު ވިދާޅުވަމުން ރައީސް ނަޝީދު ވިދާޅުވީ ” އަޅުގަނޑަކަށް ނުވިސްނޭ މިގޮތަށް މިރާއްޖެ ކުރިއަށް ގެންދެވިދާނެކަމަކަށް. މާދަމައަށް ބެލިއަސްވެސް މިއަންނަ މަހަށް ބެލިއަސްވެސް ހަގީގަތުގައި މާލިއްޔަތުގަ ނެތް މުސާރަ ދެވޭނެ މިންވަރުވެސް.” އަދި މިފަދަ ގޮތަކަށް މާލީ ހާލަތު ވާއިރު އޮގަސްޓު މަހާ ހަމައަށް ސަރުކާރުގެ މަސައްކަތް ކުރިއަށް ގެންދެވިދާނ ގޮތާމެދު ސުވާލުކުރެއްވިއެވެ.\nއަދި ބަޣާވާތަކަށް ފަހު ދެން ކަންތައް ވެގެންދާނެ ގޮތް އެނގިވަޑައިގަންވާކަމުގައި ރައީސް ނަޝީދު ވިދާޅުވިއެވެ. މީގެ އިތުރުން ސިޔާސީ ގޮތުންވެސް ޑރ.ވަހީދުގެ ސަރުކާރސް ފާޑު ވިދާޅު ވަމުން ރައީސް ނަޝީދު ވިދާޅުވީ “ޑރ.ވަޙީދުގެ ސަރުކާރުގެ ވަޒީރުކަން ކުރެއްވި ބޭފުޅުން މިހާރު ވިދާޅުވަނީ ކޯނީ ރިޕޯޓު އޮޅުވާލެވުނު ގޮތްތައް އެގިވަޑައިގަންނަވާ ކަމުގައި.” މިހެން މިކަންތައް ހިގާއިރު ސަރުކާރު ދެމި އޮންނާނީ ކޮންގޮތަކުންކަން އެގިވަޑައިނުގަންނަވާކަމުގައި ރައީސް ނަޝީދު ވިދާޅުވިއެވެ. އަދި ވީއެންމެ އަވަހަކަށް އިންތިހާބޫ ބޭއްވުން ކޮންމެހެން މުހިއްމު ކަމާއި މާޗް މަހުގެ ކުރިން އިންތިހާބު ބޭއްވެން ޖެހޭނެ ކަމުގައި ރައީސް ނަޝީދު ވިދާޅުވިއެވެ.\nNovember 24, 2012 / ހަބަރު


SunOnline: Youth championship : Green kairin Maziya molhuvi iru fahathun arai Eagles'in Eydhafushi balikoffi\nގްރީން ކައިރިން މާޒިޔާ މޮޅުވި އިރު ފަހަތުން އަރައި އީގަލްސްއިން އޭދަފުށި ބަލިކޮށްފި\nޢަބްދުﷲ އައިމަން 06 Feb 2019, 09:49\nމާޒިޔާ އަދި ގްރީންސްޓްރީޓް ބައްދަލު ކުރި މެޗުގެ ތެރެއިން -- ފޮޓޯ / އެފްއޭއެމް\nމިދިޔަ އަހަރުގެ ޔޫތް ޗެމްޕިއަން ގްރީން ސްޓްރީޓް ބަލިކޮށް މާޒިޔާއިން ފެށުން ރަނގަޅު ކުރި އިރު ފަހަތުން އަރައި ކުލަބް އޭދަފުށި ބަލިކޮށް އީގަލްސް ވެސް މޮޅުވެއްޖެއެވެ.\nދެ ގުރޫޕަކަށް ބަހާލައިގެން ކުޅެމުންދާ ޔޫތު ޗެމްޕިއަންޝިޕުގެ ގުރޫޕް 'ބީ' އަކީ ގިނަ ބަޔަކު ދެކޭ ގޮތުގައި އެންމެ ފޯރި ގަދަވާނެ ގުރޫޕެވެ. ސަބަބަކީ މި ގުރޫޕުގައި މިދިޔަ އަހަރުގެ ޗެމްޕިއަން އަދި ރަނަރަޕް ގެ އިތުރުން މުބާރާތުގެ އެންމެ ކާމިޔާބު ޓީމުވެސް ހިމެނިފައި ވާތީއެވެ.\nއިއްޔެ ހަވީރު ގްރީން ސްޓްރީޓް އާއި މާޒިޔާ ބައްދަލު ކުރި ފޯރި ގަދަ މެޗު 0-1 ގެ ނަތީޖާ އަކުން ކާމިޔާބު ކުރީ މާޒިޔާ އިންނެވެ. މެޗުގައި ގިނަ ގޯލު ތަކެއް ފެނިގެން ނުދިޔަ ނަމަވެސް އެ މެޗަކީ ވަރަށް ވެސް ވާދަވެރިކަމާއި އެކު ދެ ޓީމުގެ ފަރާތުން މޮޅު ކުޅުމެއް ފެނިގެން ދިޔަ މެޗެކެވެ.\nމެޗުގައި ޖެހި ހަމައެކަނި ގޯލު މެޗުގެ 32 ވަނަ މިނަޓުގައި ކާމިޔާބު ކުރީ އިބްރާހިމް އިމްރާހް އެވެ. އޭނާ ވަނީ ރޭގެ މެޗުގައި މޮޅު ކުޅުމެއް ދައްކައި މެޗުގެ މޮޅު ކުޅުންތެރިޔާގެ މަގާމު ވެސް ހޯދާފައެވެ.\nދެ ޓީމުގެ ފަރާތުން ވެސް ގިނަ ހަމަލާތަކެއް އުފެއްދި ނަމަވެސް ދެ ޓީމުގައި ތިބި ކީޕަރުންގެ ހުޝިޔާރުކަމުން ގިނަ ގޯލު ތަކެއް ވަނަ ނުދީ ވަނީ ހިފަހައްޓާފައެވެ. މާޒިޔާ ގެ ދެވަނަ މެޗުގައި މާދަމާ ބައްދަލު ކުރަން ޖެހޭނީ ޔުނައިޓެޑް ވިކްޓަރީއާއެވެ. އަދި ހަމަ އެދުވަހު ގްރީން ސްޓްރީޓް ކުލަބް އޭދަފުއްޓާ ބައްދަލު ކުރާނެއެވެ.\nމުބާރާތުގެ އެންމެ ކާމިޔާބު ޓީމުކަމަށް ވާ އީގަލްސް އަދި ކުލަބް އޭދަފުށި ރޭ ބައްދަލު ކުރި މެޗު ފަހަތުން އަރާ 1-3 ގެ ނަތީޖާ އަކުން ކާމިޔާބު ކުރީ އީގަލްސް އެވެ.\nއީގަލްސް އަދި ކުލަބް އޭދަފުށި ބައްދަލު ކުރި މެޗުގެ ތެރެއިން -- ފޮޓޯ / އެފްއޭއެމް\nއެ މެޗު ފެށިގެން 15 ވަނަ މިނަޓު ތެރޭގައި އޭދަފުށިން ވަނީ ގޯލެއް ޖަހާ ވަރުގަދަ ފެށުމަކުން މެޗު ފަށާފައެވެ. މި ގޯލު އެ ޓީމަށް ކާމިޔާބު ކޮށްދިނީ ލިބުނު ހިލޭ ޖެހުމަކުން އަހުމަދު އައިހަމް އެވެ. މި ގޯލާ އެކު އީގަލްސްގެ ކުޅުން ރަނގަޅު ކޮށް ފުރަތަމަ ހާފު ނިމުމުގެ ކުރިން އެ ޓީމުގެ 10 ނަމްބަރަށް ކުޅެމުންދާ ހުސައިން އަހުސަމް ވަނީ ގޯލެއް ޖަހާ ނަތީޖާ ހަމަ ހަމަ ކޮށްފައެވެ.\nދެވަނަ ހާފުގައި ދެ ޓީމުގެ ފަރާތުން ވެސް ކުރިއަށް ޖައްސާ ގޯލު ޖަހަން މަސައްކަތް ކުރިއެވެ. އެގޮތުން 65 ވަނަ މިނަޓުގައި އީގަލްސްގެ އިސްމާއީލް ވިފާގު ވަނީ ގޯލެއް ޖަހައި އެ ޓީމަށް ލީޑު ނަގައިދީފައެވެ. އަދި އޭގެ ފަސް މިނަޓު ފަހުން އޭދަފުއްޓަށް ގޯލު ކާމިޔާބު ކޮށްދިން ކުޅުންތެރިޔާ އަހުމަދު އައިހަމްއަށް ރެފްރީ ވަނީ ރަތް ކާޑު ދައްކައިފައެވެ.\nއެއް ކުޅުންތެރިޔަކު މަދުކޮށް ކުޅެމުން ދިޔަ އޭދަފުށީ ކޮޅަށް މެޗު ނިމުމުގެ ކުރިން އީގަލްސް އިން ވަނީ އިތުރު ގޯލެއް ޖަހައި މެޗު ޔަގީން ކޮށްފައެވެ. މި ގޯލު އެ ޓީމަށް ކާމިޔާބު ކޮށްދިނީ ރޭގެ މެޗުގައި މޮޅު ކުޅުމެއް ކުޅެ މެޗުގެ މޮޅު ކުޅުންތެރިޔާގެ މަގާމު ވެސް ހޯދި ހަސަން ރާއިފް (ހަންނަ) އެވެ.


ބޮޑު މާޔޫސްކަމެއްގައި އޮތް ސައުތެމްޓަން އިން ޗެލްސީ ހިފަހައްޓައިފި\nޢަލީ ޝަހީމް 20 ފެބްރުއަރީ 2021 1 ހަފްތާ\nއިނގިރޭސި ޕްރިމިއާ ލީގުގައި ފަހަކަށް އައިސް ދަށް ފޯމެއްގައި އޮތް ސައުތެމްޓަން އިން ތާވަލުގެ ގަދަ ހަތަރަކަށް ވާދަކުރަމުން އަންނަ ޗެލްސީއާ 1-1 އިން އެއްވަރުކޮށްފި އެވެ.\nސައުތެމްޓަނާ އެއްވަރުވުމުން ގަދަ ހަތަރަކަށް އެރުމަށް ކުރާ މަސައްކަތުގައި މިއީ ޗެލްސީ އަށް ލިބުނު ނުތަނަވަސް ކަމެކެވެ. މިރޭގެ މެޗަށް ނުކުތްއިރު ލީގުގައި އެންމެ ފަހުން ކުޅުނު ހަ މެޗުން ވެސް ސައުތެމްޓަން ވަނީ ބަލިވެފަ އެވެ. އެޓީމު އެންމެ ފަހުން ލީގު މެޗަކުން މޮޅުވީ މިދިޔަ ޖެނުއަރީ މަހުގެ ފަސް ވަނަ ދުވަހު ލިވަޕޫލް އަތުންނެވެ. މިއަދުގެ މެޗާ އެކު ސައުތެމްޓަން މިހާރު އޮތީ 30 ޕޮއިންޓާ އެކު ތާވަލުގެ 13 ވަނައިގަ އެވެ. 43 ޕޮއިންޓާ އެކު ޗެލްސީ އޮތީ ހަތަރު ވަނައިގަ އެވެ. އެކަމަކު ވެސްޓް ހޭމް ޔުނައިޓެޑުން މި ހަފްތާ ކުޅޭ މެޗުން މޮޅުވެއްޖެ އެޓީމަށް ގަދަ ހަތަރަކުން އަލުން ފުރުސަތު ލިބޭނެ އެވެ.\nމެޗުގެ ފުރަތަމަ ހާފުގައި ޗެލްސީ އިން މޮޅަށް ކުޅުނު ނަމަވެސް މާ ނުރައްކާތެރި ހަމަލާއެއް އެޓީމަށް އުފެއްދޭގޮތެއްނުވި އެވެ. މި ހާފުގައި ސައުތެމްޓަނުން ޑިފެންސަށް ވިސްނައިގެން ކުޅުނުއިރު އެޓީމުން އުފެއްދި ނުރައްކާތެރި ފުރަތަމަ ފުރުސަތުގައި ވަނީ ގޯލު ޖަހައިފަ އެވެ. މި ލަނޑު އެޓީމަށް ޖަހައިދިނީ ލިވަޕޫލުން ލޯނު އުސޫލުން ސައުތެމްޓަނަށް ބަދަލުވި ޓަކޫމީ މިނަމީނޯ އެވެ. މިއީ ސައުތެމްޓަނަށް ޖެނުއަރީ މަހު ބަދަލުވުމަށް ފަހު މިނަމީނޯ އެޓީމަށް ޖަހައިދިން ދެ ވަނަ ލަނޑެވެ.\nޗެލްސީން މެޗުގެ ނަތީޖާ ހަމަހަމަކުރީ ދެ ވަނަ ހާފުގައި ލިބުނު ޕެނަލްޓީއަކުން މޭސަން މައުންޓެވެ. މިއީ އޭރިޔާ ތެރެއިން ޑެނީ އިންގްސް މައުންޓަށް ކުރި ފައުލަކަށް ދިން ޕެނަލްޓީއެކެވެ. ނަތީޖާ އެއްވަރު ކުރުމަށް ފަހު ޗެލްސީން ވަނީ އިތުރު ލަނޑެއް ޖަހަން މަސައްކަތްކޮށްފަ އެވެ. އަދި ކައުންޓަ އެޓޭކުގައި ސައުތެމްޓަނުން ގޯލެއް ޖަހަން މަސައްކަތްކުރި އެވެ.\nލީގުގައި މިރޭ ކުޅޭ އެންމެ ފާހަގަކޮށްލެވޭ މެޗަކީ 10:30 ފަށާ ލިވަޕޫލް އާއި އެވަޓަންގެ ޑާބީ މެޗެވެ.


ސެރަމް އިންސްޓިޓިއުޓުން ވަނީ ބްރެޒިލްއަށް ވެކްސިން ޝިޕްމަންޓް މިހާރު ފޮނުވާފައި\nބްރެޒިލްއިން ވަނީ ކޮވިޑްގެ ދަތި ޙާލަތުގައި އިންޑިއާއިން ވެކްސިން ދިނުމުން ޝުކުރުއަދާކުރައްވާފަ\n23 ޖެނުއަރީ 2021 | ހޮނިހިރު 15:39\nއިންޑިއާގެ ކޮވިޝިލްޑް ވެކްސިން\nއިންޑިއާގެ ވެކްސިން ބެހުމުގެ އުސޫލަށް ބްރެޒިލުން ތަޢުރީފްކޮށްފިއެވެ.\nބްރެޒިލްއިން އިންޑިއާއަށް ކަނޑައަޅުވާފައި ހުންނަވާ ސަފީރު އެންދްރޭ އަރަނާ ކޮރިއާ ޑޮ ލާގޯ ވަނީ އިންޑިއާގެ ސެރަމް އިންސްޓިޓިއުޓުން އުފައްދާފައިވާ ކޮވިޝީލްޑް ވެކްސިން ބެހުމުގައި ގެންގުޅޭ އިންސާފުވެރި އަދި އޯގާތެރިގޮތްތަކަށް ޝުކުރުއަދާކުރައްވާފައެވެ. ބްރެޒިލްގެ ސަފީރު ވަނީ ކޮވިޑްގެ ދަތި ޙާލަތުގައި އިންޑިއާއިން އެޤައުމަށް ވެކްސިން ދިނުމަށް ނިންމުމުން އެކަމަށް ޝުކުރުއަދާކުރައްވާފައެވެ. ސެރަމް އިންސްޓިޓިއުޓުން ވަނީ ބްރެޒިލްއަށް ވެކްސިން ޝިޕްމަންޓް މިހާރު ފޮނުވާފައެވެ.\nސެރަމް އިންސްޓިޓިއުޓުން ބްރެޒިލްއަށް ވެކްސިން ފޮނުވާފައިވާއިރު، ކޮވިޑްގެ ކޭސްތައް އެޤައުމުގައި އަންނަނީ އަނެއްކާވެސް އިތުރުވަމުންނެވެ.\nރިޕޯޓްތައް ބުނާގޮތުން ކޮވިޑްގެ ދެވަނަ ރާޅާއެކު ބްރެޒިލްއިން ބަލި ޖެހޭ މީހުންގެ އަދަދު ވަނީ ބޮޑު ތަނުން އިތުރުވެފައެވެ. އަދި ހޮސްޕިޓަލުގައި އެޑްމިޓްކޮށްގެން ފަރުވާދޭން ޖެހޭ މީހުންގެ އަދަދު ވެސް އިތުރުވެފައިވާއިރު، ވައިރަސް ކޮންޓްރޯލްނުވެ ގިނަ ދުވަސްވާވަރަކަށް ހޮސްޕިޓަލަށް ނުކަތާ މިންވަރަށް ބަލި މީހުން ގިނަވެދާނެ ކަމުގެ ބިރު އޮތް ކަމަށް އެގައުމުގެ ސިއްޙަތާބެހޭ ވުޒާރާއިން ވަނީ ހާމަކޮށްފައެވެ. އަދި މިހާރު ވެސް ބައެއް ހޮސްޕިޓަލްތައް ފުރި ތޮއްޖެހެމުން އަންނަކަމަށް އެ ވުޒާރާއިން ބުނެއެވެ.\nކޮވިޑްގެ ވައިރަސް ފެތުރެން ފެށުމާއެކު ރައްކާތެރިކަމުގެ ފިޔަވަޅުތައް އެންމެ ދޯދިޔާކޮށް އެޅި ގައުމަކީ ބްރެޒިލެވެ. އެއާއެކު ބްރެޒިލްއިން ކޮވިޑަށް ޕޮޒިޓިވްވި މީހުންގެ އަދަދު ބޮޑު ތަނުން އިތުރުވެފައިވާއިރު، އެގައުމަކީ މުޅި ދުނިޔެއިން ތިންވަނައަށް އެންމެ ގިނަ މީހުން ޕޮޒިޓިވްވެފައިވާ ގައުމު ވެސް މެއެވެ.\nއިންޑިއާގެ ސެރަމް އިންސްޓިޓިއުޓުން އުފައްދާފައިވާ ކޮވިޝީލްޑް ވެކްސިން ވަނީ ބްރެޒިލްގެ އިތުރުން އެހެނިހެން ގައުމުތަކަކަށް ވެސް ފޮނުވާފައެވެ. އިންޑިއާގެ އެކްސްޓަރނަލް އެފެއަރޒްގެ މިނިސްޓަރު ޑރ. ސުބްރަމާނިއަމް ޖެއިޝަންކަރު ވިދާޅުވީ ކޮވިޑް-19ގެ ވެކްސިން މޮރިޝަސް، މިއަންމާ، ބްރެޒިލް އަދި މޮރޮކޯއަށް ފޮނުވާފައިވާ ކަމަށެވެ.\nމިނިސްޓަރު ވިދާޅުވީ އިންޑިއާއިން އަބަދުވެސް އިންސާނިއްޔަތުކަމަށް އިސްކަންދޭކަމަށާއި، ވެކްސިން ފޯރުކޮށްދިނުމާއެކު ގައުމުތަކާއެކު އޮތް ގުޅުން އިތުރަށް ބަދަހިވެގެންދާނެ ކަމަށެވެ. މީގެ އިތުރުން ގައުމުތަކުން އިންޑިއާއާމެދު ބާއްވާ ގާތްކަމާއި ކުރަމުންދާ އިތުބާރަށް ޝުކުރުއަދާކުރެއްވިއެވެ.\nއެގޮތުން އެއްލައްކަ ޑޯޒް ވެކްސިން މޮރިޝަސްއަށް، 1.5 މިލިއަން ޑޯޒް ވެކްސިން މިއަންމާއަށް، 50،000 ޑޯޒް ވެކްސިން ސީޝެލްސްއަށް، ދެމިލިއަން ޑޯޒް ވެކްސިން ބްރެޒިލްއަށް އަދި ދެމިލިއަން ޑޯޒް ވެކްސިން މޮރޮކޯއަށް ވަނީ ފޮނުވާފައެވެ. އަދިވެސް ކުރިއަށް އޮތް ދުވަސްތަކުގެ ތެރޭގައި އިންޑިއާގެ މިވެކްސިން އިތުރު ގައުމުތަކަށް ފޮނުވާނެ ކަމަށް އެގައުމުގެ ސަރުކާރުން ހާމަކޮށްފައިވެއެވެ.\nމިމަހުގެ 20 ވަނަ ދުވަހު ރާއްޖެއަށް ވެސް ކޮވިޝީލްޑް ވެކްސިން ވަނީ ގެނެސްފައެވެ. އިންޑިއާއިން އުފެއްދި ވެކްސިން އެ ގައުމުގެ އެތައްހާސް ބަޔަކަށް މިހާތަނަށް ދީފައިވާއިރު، ބޭރު ގައުމަކަށް ވެކްސިން ފުރަތަމަ ފޯރުކޮށްދިން ދެގައުމަކީ ރާއްޖެއާއި ބޫޓާންއެވެ.\nމި މިވެކްސިންއަކީ އެސްޓްރަޒެނެކާގެ އޮކްފޯރޑް ޔުނިވަރސިޓީން ކޮލަރބްރޭޓްވެފައިވާ ވެކްސިންއެކެވެ. ސެރަމް އިންސްޓިއުޓުން މިވެކްސިންގެ ޑޯޒްތައް އުފައްދާތީ އިންޑިއާއިން ވަނީ މިވެކްސިންއަށް ''ކޮވިޝީލްޑް''ގެ ނަމުން ނަންދީފައެވެ. އެސްޓްރަޒެނެކާގެ ވެކްސިންތައް އެމަރޖެންސީކޮށް ބޭނުންކުރުމުގެ ހުއްދަ ގިނަ ގައުމުތަކުގައި ވަނީ ދީފައެވެ. އެގޮތުން އިނގިރޭސިވިލާތް، ޕާކިސްތާން، ބްރެޒިލް އަދި މެކްސިކޯ ފަދަ ގައުމުތައް ހިމެނެއެވެ.\nޑަބްލިޔު.އެޗް.އޯ.ގެ ފުރިހަމަ އިތުބާރާއެކު ކާމިޔާބު ގިނަ ވެކްސިންތަކެއް އުފައްދާ އިންޑިއާގެ ސެރަމް އިންސްޓިއުޓުން ވެސް ވަނީ ކޮވިޝީލްޑް ވެކްސިން ކާމިޔާބު ވެކްސިންއަކަށް ވާނެކަމުގެ ޔަގީންކަން ދީފައެވެ. އަދި އުސޫލު އޮންނަ ގޮތުން ކޮންމެ ވެކްސިންއަކަށް ވެސް ވަކިން ހުއްދަ ދޭން ޖެހޭއިރު، ފެބްރުއަރީ މަހުގެ މެދެއްހާ ހިސާބުގައި ޑަބްލިޔު.އެޗް.އޯ.ގެ ހުއްދަ ލިބޭނެކަމަށް ކަމާބެހޭ ފަރާތްތަކުން ދަނީ ވިދާޅުވަމުންނެވެ.


Unmmeedhu thah othee Rasdhoo Madivaru Finolha ah!\nއުންމީދު އޮތީ ރަސްދޫ މަޑިވަރު ފިނޮޅަށް!\nރަސްދޫ މަޑިވަރު ފިނޮޅުން: ނާޒިމް ހަސަން\nރަސްދޫ މަޑިވަރު ފިނޮޅުގައި ބަޔަކު ޕިކްނިކް ގޮސް: އެތަނުން މަންފާ ހޯދުމަކީ ކައުންސިލްގެ އުއްމީދެއް -- ނާޒިމް ހަސަން | އަވަސް\nހިމާޔަތް ކޮށްފައިވާ ސަރަަހައްދެއްގެ ގޮތުގައި ކަނޑައަޅާފައިވާ އއ. ރަސްދޫ މަޑިވަރު ފިނޮޅު ސަރަހައްދަކީ އެ އަތޮޅަށް ވެސް ޖަވާހިރެއް ފަދަ ތަނެކެވެ. ގުދުރަތީ ގޮތުން މުއްސަނދި، ހިތްގައިމު މާހައުލެކެވެ. އެތައް ބައެއްގެ މަންޒިލެކެވެ. އެ ސަރަހައްދާ ގުޅޭ ބޮޑު އުއްމީދެއް ގާތުގައި އޮތް، ރަސްދޫއަށް އޮތީ އެހެންވެ އެވެ.\nއއ. އަތޮޅުގައި ވެރިކަން ކުރާ ރަސްދޫއަކީ މިހާރު ލޯކަލް ޓޫރިޒަމަށް ވަރަށް ބޮޑަށް ފައްކާވަމުން އަންނަ ރަށެކެވެ. ގިނަ ގެސްޓް ހައުސްތަކެއް ހުޅުވަމުން ދާއިރު ސީދާ ރައްޔިތުންގެ ޖީބަށް ދަނީ ޑޮލަރު ވަމުންނެވެ. އެ ރަށަށް ޕްރޮމޯޓް ކުރުމަށް އެންމެ ބޮޑަށް ބޭނުން ކުރާ ވަސީލަތަކީ ރަސްދޫ މަޑިވަރު ފިނޮޅު ސަރަަހައްދެވެ.\nރަސްދޫ އާއި ފަޅު ރަށެއް ކަމަށްވާ މަޑިވަރު ދެމެދަށް އޮންނަ ރަސްދޫ މަޑިވަރު ފިނޮޅަކީ ވަރަށް ރީތި ފިނޮޅެކެވެ. ދޮންވެލީގެ ހުދުކަމާއި މީދުގެ ވިލުކަން ވަރަށް ޗާލެވެ. އެތަން ވަށައިގެން ސާފިން ޕޮއިންޓްތަކާއި ޑައިވިން ޕޮއިންޓްތައް ފުނި ޖެހިފަ އެވެ. މިއަށްވުރެ ބޮޑު ނަސީބެއް އޮންނާނެ ހެއްޔެވެ؟\nރަސްދޫއިން ފުރައިގެން 10 މިނެޓެއްހާއިރު ތެރޭގައި ރަސްދޫ މަޑިވަރު ފިނޮޅާ ހަމައަށް އާދެވޭއިރު އެ ރަށް އޮތީ އެންވާރަމެންޓް މިނިސްޓްރީގެ ދަށުގަ އެވެ. ނަމަވެސް ރަށް ބެލެހެއްޓުން މިހާރު ވަނީ ރަސްދޫ ކައުންސިލާ ހަވާލު ކޮށްފަ އެވެ.\nއެހެން ނަމަވެސް ރަސްދޫ މަޑިވަރު ފިނޮޅު ޕްރޮމޯޓް ކުރުން ފިޔަވައި މާބޮޑު ކަމެއް ކައުންސިލަށް ނުކުރެ އެވެ. ރަސްދޫ ކައުންސިލްގެ ރައީސް މުހައްމަދު އަނިލް ވިދާޅުވި ގޮތުގައި ކައުންސިލްގެ ބަޖެޓް ނެތުމުން ފިނޮޅު ބަލަހައްޓައި ރީތިކޮށް ބޭއްވުމަށް އެއްވެސް ކަމެއް ނުކުރެވެ އެވެ.\nރަސްދޫ ކައުންސިލްގެ ރައީސް އަނިލް އަވަސް އަށް އިންޓަވިއު ދެއްވަނީ -- ނާޒިމް ހަސަން | އަވަސް\nރަސްދޫ ކައުންސިލްގެ ރައީސް އަނިލް އިންޓަވިއު ދެއްވަނީ -- ނާޒިމް ހަސަން | އަވަސް\n"ކައުންސިލުން ބޭނުން ވަނީ މި ފިނޮޅު ބަލަހައްޓަން މުވައްޒަފުން ނަގައިގެން މި ތަން ރީތިކޮށް ބާއްވަން، މި ތަނަށް އަންނަ މީހުންނަށް ހިދުމަތްތައް ވެސް ލިބޭނެ ގޮތެއްވުން،" އަނިލް ވިދާޅުވި އެވެ.\nކައުންސިލްގެ އެދުމަކީ އަދި އުއްމީދަކީ ރަސްދޫ މަޑިވަރު ފިނޮޅަށް ކައިރި ރިސޯޓްތަކުންނާއި ގެސްޓްހައުސްތަކުން އަންނަ ޓޫރިސްޓުންގެ އަތުން ފީއެއް ނެގުން ކަމަށް އަނިލް ވިދާޅުވި އެވެ. އޭރަށް ރަސްދޫއަށް އެކަމުން އާމްދަނީ ލިބި، ފިނޮޅު ބެލެހެއްޓުމުގެ ހަރަދު ވެސް ހަމަޖެހިގެންދާނެ ކަމަށް އޭނާ ވިދާޅުވި އެވެ. އެކަމަށް ސަރުކާރުން ހުއްދަ ދިނުމަކީ ކައުންސިލްގެ ވަރަށް ބޮޑު އުއްމީދެއް ކަމަށް އޭނާ ވިދާޅުވި އެވެ.\nއަނިލް ވިދާޅުވި ގޮތުގައި ފިނޮޅާ ޖެހިގެން އޮންނަ، ފަޅު ރަށް، މަޑިވަރު މެނޭޖް ކުރާނެ ގޮތަކާމެދު ޕްލޭނެއް ހެދުމުގެ މަސައްކަތް އެންވާރަމެންޓް މިނިސްޓްރީއާއެކު ކޮންމެ ވެސް ވަރަކަށް ދަނީ ކުރަމުންނެވެ. އެ ފަޅު ރަށަކީ މިހާރު އަތޮޅުގައި އޮތް ހަމައެކަނި ފަޅު ރަށެވެ.\nއެހެންވެ، އަތޮޅުގެ ރައްޔިތުން ވެސް ޕިކްނިކް ހަދާލަން ދާން އޮތް ހަމައެކަނި ރަށަކީ އެވެ. ފިނޮޅުން މަޑިވަރަށް ޑިންގީއެއްގައި ދުއްވާލައި މާގިނަރުތަކެއް ނުވެ އާދެ އެވެ. މަޑިވަރަކީ ކުޑަ ގާމަތީ ރަށެކެވެ. ދިވެހިންނަށް ޕިކްނިކް ރަށަކަށް އެ ރަށް ކަމުދާނެ އެވެ. އެކަމަކު، ޓޫރިސްޓުންގެ ހިތް ފުރޭނީ ރަސްދޫ މަޑިވަރު ފިނޮޅުންކަން ޔަގީނެވެ.\nރަސްދޫ މަޑިވަރު ފިނޮޅުގައި ބަޔަކު ޕިކްނިކް ގޮސް -- ނާޒިމް ހަސަން | އަވަސް\nއަތޮޅުގެ ރައްޔިތުންނާއި ޓޫރިސްޓުންގެ ޕިކްނިކް ސްޕޮޓަށް އެ ސަރަހައްދުވެފައިވާއިރު މާލެއިން ދަތުރު ހަދައިގެން އެ ތަނަށް ދާ މީހުން ވެސް މަދެއް ނޫނެވެ. ވިލު ނޫކުލައިގެ މޫދުގައި "ރަސްދޫ މަޑިވަރު ފިނޮޅު" ޖަހާފައިވާ އުނދޯންޏަކީ މިހާރު މުޅި ރާއްޖެއަށް ވެސް މަޝްހޫރު އުނދޯންޏެކެވެ. އެހެންވީއިރު އެތަނާ ގުޅިފައިވާ ރަސްދޫގެ ކައުންސިލްގެ އުއްމީދު ހާސިލްވެގެން ދިޔުމަކީ އަނިލްގެ މިހާރުގެ އެންމެ ބޮޑު އުންމީދެވެ.\nއާންމުންގެ އިހުސާސް ބުނެދިނީ ސާއިރާ!


Faris masakkai kuravvanee thahugeegu laskuran: Police | Mihaaru\nދިއްގަރު ދާއިރާގެ މެމްބަރު ފާރިސް މައުމޫން ނޫސްވެރިންނާ ވާހަކަދައްކަވަނީ. -- ފޮޓޯ: ނިޝާން އަލީ/މިހާރު\n01 އެޕްރީލް 2017 - 19:41 20 comments\nފާރިސްގެ މައްސަލައާ ގުޅިގެން ފުލުހުން ނެރުނު ބަޔާނެއްގައި ބުނީ ފުލުހުންގެ އިކޮނޮމިކް ކްރައިމް ޑިޕާޓްމަންޓުން ތަހުގީގުކުރަމުންދާ މައްސަލައަކާ ގުޅިގެން ފާރިސް ހާޒިރުކުރުމަށްފަހު ވަކީލެއްގެ އެހީތެރިކަމަށް އެދިވަޑައިގަތުމުން އެ ފުރުސަތު ދެއްވި ކަމަށެވެ. އަދި ވަކީލަކާ އެކު ހާޒިރުވެ ވަޑައިގަތުމަށް ފުރުސަތު ދިން ނަމަވެސް ތަހުގީގަށް ހާޒިރުވެ ވަޑައިގަތް ފަސް ފަހަރު ވެސް ވަކީލަކު ނުގެންނަވާ ކަމަށް ފުލުހުން ބުންޏެވެ.\nފުލުހުން ބުނީ ވަކި މަގުސަދެއް ހާސިލުކުރުމަށް ތަކުރާރުކޮށް ފާރިސް ހާޒިރުކުރާ ކަމަށް ދޭހަވާ ގޮތަށް ބައެއް ފަރާތްތަކުން ވާހަކަތައް ފަތުރާ ކަމަށެވެ. ނަމަވެސް ހަގީގަތުގައި އެއީ ފާރިސް ގަސްދުގައި ފުލުހުންގެ ތަހުގީގު ލަސްކުރެއްވުން ކުރައްވާ ކަމެއްގެ ގޮތުގައި ދެކޭ ކަމަށް ފުލުހުން ބުންޏެވެ. ފުލުހުން ހިންގާ ތަހުގީގުތަކަށް އެއްބާރުލުންދީ، ކަމުގެ ހަގީގަތް އޮޅޭ ގޮތަށް ވާހަކަތައް ނުފެތުރުމަށް ފުލުހުން ވަނީ އިލްތިމާސްކޮށްފަ އެވެ.\nފާރިސް މައުމޫން ހާޒިރުކޮށް ތަހުގީގުކުރަމުން ދަނީ ކޮން މައްސަލައަކާ ގުޅިގެން ކަމަށް ފުލުހުން ނުބުނެ އެވެ. ނަމަވެސް، އެނގިފައިވާ ގޮތުގައި، އޭނާއާ ބެހޭ ގޮތުން ތަހުގީގުކުރަނީ ފާރިސްގެ ބައްޕާފުޅު މައުމޫން އަބްދުލްގައްޔޫމް ވެރިކަމުގައި ހުންނެވިއިރު، ރިޔާސީ ގަނޑުވަރު ތީމުގޭގެ ބަޖެޓުން ހަރަދުކުރެއްވި ގޮތާ ގުޅޭ މައްސަލައެކެވެ. އެ ތަހުގީގަށް މިދިޔަ ދެ ހަފުތާގެ ތެރޭގައި ފަސް ފަހަރު ފާރިސް ޕޮލިހަށް ހާޒިރުކުރި އެވެ.\nއިދިކޮޅު ފަރާތްތަކުން ތުހުމަތުކުރާ ގޮތުގައި ފާރިސް ޕޮލިހަށް ހާޒިރުކުރީ އޭރު ހުށަހެޅި ރައްޔިތުންގެ މަޖިލީހުގެ ރައީސް އަބްދުﷲ މަސީހުގެ އިތުބާރު ނެތް ކަމުގެ ވޯޓުގައި އިސްކޮށް އުޅުއްވާތީ، ބިރުދެއްކުމުގެ ގޮތުންނެވެ. އަދި ފާރިސްއާ ސުވާލުކުރީ އޭނާއާ ގުޅުމެއް ނެތް މައްސަލައެއްގައި ކަމަށް ވެސް ބުނެފައިވެ އެވެ.\nފާރިސް ވަނީ އެންޓި ކޮރަޕްޝަން ކޮމިޝަން (އޭސީސީ) އިން ބަލަމުންދާ މައްސަލައަކާ ގުޅޭ ގޮތުން ވެސް މިދިޔަ މަހުގެ ތެރޭގައި އެ ކޮމިޝަނަށް ހާޒިރުކޮށްފަ އެވެ. އޭސީސީ އަށް ހާޒިރުކުރީ، 2008 ގައި ނެރުނު ތީމުގޭ އޮޑިޓް ރިޕޯޓްގައި ހުރި މައްސަލަތަކަކާ ގުޅިގެން ކަމަށްވެ އެވެ. އޭގައި ފާހަގަކޮށްފައިވާ ބައެއް ކަންކަމާ ގުޅިގެން ފާރިސްގެ ބައްޕާފުޅު ކުރީގެ ރައީސް މައުމޫނާ ވެސް ކުރިން ސުވާލުކޮށްފައިވެ އެވެ.\nއިތުރު ލިޔުންތައް ޕޮލިސް ރައްޔިތުންގެ މަޖިލިސް ޕީޕީއެމް ފާރިސް މައުމޫން


ޅެންވެރިންގެ ދުވަހުގެ ރިހިޔޫބީލް ދަރަވަންދޫގައި\n20 ޖެނުއަރީ 2014\nދިވެހި ބަހުގެ އެކެޑަމީގެ ފަރާތުން މިދިޔަ އަހަރު ބޭއްވި ޅެންވެރިންގެ ދުވަހުގެ ހާއްސަ ހަފުލާގެ ތެރެއިން. މިއަހަރުގެ ޅެންވެރިންގެ ދުވަސް ރަސްމީކޮށް ފާހަގަކުރާޏީ ބ. ދަރަވަންދޫގައި.–ހަވީރު ފޮޓޯ\nމި އަހަރުގެ ޅެންވެރިންގެ ދުވަސް ގައުމީ ފެންވަރުގައި ފާހަގަކުރުން އޮންނާނީ ބ. ދަރަވަންދޫގައި ކަމަށް ދިވެހި ބަހުގެ އެކަޑަމީން ބުނެފި އެވެ.\nދިވެހި ބަހުގެ އެކެޑަމީން ބުނިގޮތުގައި ރާއްޖޭގެ މަޝްހޫރު ޅެންވެރިއެއް ކަމުގައިވާ އަލްއުސްތާޒު އަލްމަރްހޫމްއިބްރާހިމް ޝިހާބުގެ ޒިކުރާ އާކުރުމަށްޓަކައި ދިވެހިބަހާއި ތާރީޚަށް ޚިދުމަތް ކުރާ ގައުމީ މަރުކަޒުން ގައުމީ ފެންވަރެއްގައި ބާއްވަމުން އަންނަ މި ރަސްމިއްޔާތަށް 25 އަހަރުފުރޭ “ރިހިޔޫބީލް” ފާހަގަކުރުމުގެ ރަސްމިއްޔާތު ބ. ދަރަވަންދޫގައި އޮންނާނީ އަންނަ ހުކުރު ދުވަހު އެވެ.\nބބަހުގެ އެކެޑަމީން ބުނީ ދިވެހި ޅެންވެރީންގެ ޚިދުމަތުގެ އަގު ވަޒަންކުރުމާއި ދިވެހި ޅެންވެރިކަމަށް ދިވެހިން ހޭލުންތެރިކުރުވައި، ބަހުގެ އަދަބުގެ ލޯބި އާލާކޮށް ދިރުވުމުގެ މަގުސަދުގައި ބާއްވާ ޅެންވެރިނެގެ ދުވަހުގެ މިއަހަރުގެ ޝިއާރަކީ “އިރުއަރާ އަލިކޮށްފިޔޭ ދިވެހިންގެ ހުރިހާ ބިންތަކަށް” މި އެވެ.\nޅެންވެރިންގެ ދުވަސް ފާހަގަކުރަނީ ޝާއިރުއް ޝަބާބް އަލްމަރުހޫމް އިބްރާހިމް ޝިހާބުގެ ހަނދާނުގައި ޖެނުއަރީ މަހުގެ 15 ވަނަ ދުވަހު އެވެ. އެއީ ޝިހާބު އަވަހާރަވި ދުވަހެވެ.\nމި ދުވަސް ދަރަވަންދޫގައި ފާހަގަކުރުމަށް އެ އެކަޑަމީން ނިންމާފައިވާއިރު ރާއްޖޭގެ އެއްރަށަކުން އެންމެ ގިނަ ޅެންވެރިން އުފެދިފައިވަނީ އެ ރަށުންނެވެ. އެގޮތުން ދަރަވަންދޫ އެންމެ މަޝަހޫރު އެއް ޅެންވެރިޔާ ސައީދު އަލިފުޅު އުފަންވެފައިވަނީވެސް ޖެނުއަރީމަހުގެ 15 ވަނަ ދުވަހު އެވެ.\nދިރާގު ރޯޑް ރޭހަށް ޝަރަފުވެރި އެވޯޑެއް\n5 ޑިސެމްބަރ 2019\nއޭދަފުށީގެ އަގުހުރި ޚިދުމަތްތެރިޔާ ރަހްމާން ނިޔާވެއްޖެ


Gaidheen thakeh unit in nikume jalugai hamanujehun hingaifi\nގައިދީންތަކެއް ޔުނިޓުން ނިކުމެ މާފުށި ޖަލުގައި ހަމަނުޖެހުން ހިންގައިފި\nމާފުށި ޖަލުގައި ތިބި ގައިދީންތަކެއް ޔުނިޓުން ނިކުމެ، ޖަލުގައި ހަމަނުޖެހުން ހިންގައިފި އެވެ.\nމޯލްޑިވްސް ކަރެކްޝަަންސްް އިން މިއަދު ބުނީ މާފުށީ ޖަލުގެ ޔުނިޓު9ގައި ތިބި ގައިދީންނަށް މިރޭ ކާންދިނުމަށްޓަކައި ޔުނިޓު ހުޅުވި ވަގުތު ބައެއް ގައިދީންތަކެއް ޔުނިޓުން ނިކުތް ކަމަށެވެ. އަަދި، ޔުނިޓުން ނިކުމެ ޖަލު އޮފިސަރުންނާ ދެމެދު ހަމަނުޖެހުން ހިނގި ކަމަށެވެ.\nމި ހާދިސާގައި ގައިދީއަކަށާއި ދެ އޮފިސަރަކަށް ވަނީ އަނިޔާ ވެފަަ އެވެ. ކަރެކްޝަންސް އިން ބުނީ، މިހާރު ވަނީ ޖަލގެ ހާލަތު ކޮންޓްރޯލް ކޮށްފަައި ކަމަށެވެ. އަދި މިކަން ހިނގައި ދިޔަ ގޮތް ބަލަމުން އަންނަ ކަމަށް މައުލޫމާތު ދިނެވެ.\nމާފުށީ ޖަލުގައި މިރޭ ހަމަނުޖެހުން ހިނގި އިރު މިއަދު ވަނީ 105 ގައިދީއެއްގެ އަދަބު ލުއިކޮށްފަ އެވެ. މިކަމާ ގުޅިގެން މިއަދު ހޯމް މިނިސްޓްރީން ބުނީ ސިއްހީ ކުއްލި ނުރައްކަލުގެ ހާލަތުގައި، ރައްކާތެރިކަމަށްޓަކައި އަޅަމުންދާ ފިޔަވަޅުތަކުގެ ތެރެއިން ޖަލުގައި ހުކުމް ތަންފީޒު ކުރަމުންދާ 105 ގައިދީއަކަށް ރައީސުލްޖުމްހޫރިއްޔާ އަދަބު ލުއިކޮށްދެއްވާފައިވާ ކަމަށެވެ.\nއަދި، ގައިދީންނާއި ބަންދު މީހުން ހިމެނޭހެން، ޖަލުތަކާއި ގުޅުންހުރި އެންމެހާ ފަރާތްތަކުގެ ސިއްހީ ރައްކާތެރިކަމަށްޓަކައި ޖަލުތަކުގެ އާބާދީ މަދުކޮށް ތޮއްޖެހުުން ކުޑަކުރުމަކީ ކޮންމެެހެން މުހިންމު ކަމެއް ކަމަށް ކަމާގުޅުންހުރި ފަންނީ މާހިރުން ލަފާ ދެމުން އަންނަ ކަމަށްވެސް އެ މިނިސްޓްރީން ވަނީ ބުނެފަ އެވެ.\nމާފުށީ ޖަލު ކޮވިޑް-19\nޖަލުތަކުގެ ފިޔަވަޅުތައް ލުއި ކުރަނީ